ഇന്ത്യയിൽ കാണാം, നിങ്ങളുടെ അവസാന ടെസ്റ്റ് പരമ്പരയായിരിക്കും അത്: ഓസീസ് നായകന്റെ വായടപ്പിച്ച് അശ്വിൻ, വീഡിയോ -India vs Australia Sledging Tim Paine R Ashwin\nഓസീസ് താരങ്ങൾ ഏറെ അസ്വസ്ഥരായിരുന്നു. പതിവുപോലെ ഇന്ത്യൻ താരങ്ങളെ കങ്കാരുക്കൾ സ്ലെഡ്‌ജ് ചെയ്തു. ഓരോ ബോളിന് ശേഷവും ഓസീസ് താരങ്ങൾ ഇന്ത്യയെ പ്രകോപിപ്പിച്ചു. അതിനിടയിലാണ് ഓസീസ് നായകൻ ടിം പെയ്‌നും ഇന്ത്യൻ താരം ആർ.അശ്വിനും ചൂടേറിയ വെല്ലുവിളികളിൽ ഏർപ്പെട്ടത്, വീഡിയോ കാണാം\nUpdated: January 12, 2021 11:38:53 pm\nസിഡ്‌നി: ഇന്ത്യ-ഓസ്‌ട്രേലിയ ടെസ്റ്റ് പരമ്പരയിലെ മൂന്നാം മത്സരം സമനിലയിൽ കലാശിച്ചു. വിജയത്തോളം വിലയുള്ള സമനിലയാണ് ഇന്ത്യ സിഡ്‌നിയിൽ സ്വന്തമാക്കിയത്. പല താരങ്ങളും പരുക്കിന്റെ പിടിയിൽ ആയതിനാൽ ഈ മത്സരം കെെവിടുമെന്ന് ഇന്ത്യൻ ടീം പോലും കരുതിയിരുന്നു. എന്നാൽ, അവസാനം വരെ ചെറുത്തുനിന്ന് ഓസ്‌ട്രേലിയയുടെ വിജയമോഹങ്ങൾ തല്ലികെടുത്തിയിരിക്കുകയാണ് ഇന്ത്യ.\nഅനായാസം ജയിക്കാമെന്ന് ഉറപ്പിച്ചാണ് ഓസ്ട്രേലിയ അവസാന ദിനമായ ഇന്ന് കളത്തിലിറങ്ങിയത്. എന്നാൽ, ഇന്ത്യയുടെ ബാറ്റിങ് എല്ലാ പ്രതീക്ഷകളെയും അസ്ഥാനത്താക്കി. അതുകൊണ്ട് തന്നെ ഓസീസ് താരങ്ങൾ ഏറെ അസ്വസ്ഥരായിരുന്നു. പതിവുപോലെ ഇന്ത്യൻ താരങ്ങളെ കങ്കാരുക്കൾ സ്ലെഡ്‌ജ് ചെയ്തു. ഓരോ ബോളിന് ശേഷവും ഓസീസ് താരങ്ങൾ ഇന്ത്യയെ പ്രകോപിപ്പിച്ചു. അതിനിടയിലാണ് ഓസീസ് നായകൻ ടിം പെയ്‌നും ഇന്ത്യൻ താരം ആർ.അശ്വിനും ചൂടേറിയ വെല്ലുവിളികളിൽ ഏർപ്പെട്ടത്.\nRead Also: ഫലത്തെക്കുറിച്ച് ചിന്തിച്ചട്ടില്ല, അവസാനം വരെ പോരാടാനായിരുന്നു തീരുമാനം: രഹാനെ\nഇന്ത്യയ്ക്കായി അശ്വിൻ ബാറ്റ് ചെയ്യുകയായിരുന്നു. അതിനിടയിൽ ഓസീസ് നായകനും വിക്കറ്റ് കീപ്പറുമായ പെയ്‌ൻ അശ്വിനെ പ്രകോപിപ്പിച്ചു. “കാത്തിരിക്കാൻ പറ്റുന്നില്ല, നിങ്ങളെ ഗബ്ബയിൽ നേരിടുന്നത്,” വിക്കറ്റിനു പിന്നിൽ നിന്ന് അശ്വിനെ നോക്കി പെയ്‌ൻ പറഞ്ഞു. ഇന്ത്യ-ഓസ്‌ട്രേലിയ ടെസ്റ്റ് പരമ്പരയിലെ നാലാം മത്സരം ബ്രിസ്‌ബണിലാണ് നടക്കേണ്ടത്. ബ്രിസ്‌ബൺ ക്രിക്കറ്റ് സ്റ്റേഡിയത്തിന്റെ മറ്റൊരു പേരാണ് ഗബ്ബ. നാലാം ടെസ്റ്റിൽ അശ്വിനെ നേരിടുന്നതിനെ കുറിച്ചുള്ള കമന്റാണ് പെയ്‌ൻ കളിക്കിടെ നടത്തിയത്.\nAshwin; Can’t wait to get you to India, it’ll be your last seried pic.twitter.com/x9q1VNyC6N\nപെയ്‌ൻ നടത്തിയ പരാമർശത്തിനു അശ്വിൻ ഉടൻ മറുപടി നൽകി. “നിങ്ങൾ ഇന്ത്യയിലേക്ക് കളിക്കാൻ വരുന്നത് കാത്തിരിക്കാനാവുന്നില്ല. അത് നിങ്ങളുടെ അവസാനത്തെ പരമ്പര ആയിരിക്കും” അശ്വിന്റെ മറുപടി പെയ്‌നെയും പ്രകോപിതനാക്കി. തുടർന്ന് വീണ്ടും താരങ്ങൾ ഒന്നും രണ്ടും പറയുന്നുണ്ടായിരുന്നു.\nRead Also: ആരും കാണാത്തതുപോലെ വന്ന് ഗാർഡ് മാർക്ക് മായ്ച്ചു; ചതിയിലൂടെയല്ലാതെ കളിച്ചു ജയിച്ചൂടെയെന്ന് സ്‌മിത്തിനോട് ഇന്ത്യൻ ആരാധകർ\nനേരത്തെ, മൂന്നാം ടെസ്റ്റിനിടെയുള്ള ഓസീസ് താരം മാർനസ് ലാബുഷെയ്‌നിന്റെ സ്ലെഡ്‌ജിങ് ചർച്ചയായിരുന്നു. പൊതുവെ കണ്ടുവരുന്ന മൂർച്ഛയേറിയ വാക്കുകൾ ഉപയോഗിച്ചുള്ള സ്ലെഡ്‌ജിങ് ആയിരുന്നില്ല ലാബുഷെയ്‌ൻ നടത്തിയത്. ചിരിച്ചുകൊണ്ട് ബാറ്റ്‌സ്‌മാന് അടുത്തേക്ക് എത്തുകയും ശേഷം വളരെ കൂളായി ഓരോരോ ചോദ്യങ്ങൾ ഉന്നയിച്ച് ബാറ്റ്‌സ്‌മാന്റെ ശ്രദ്ധ തിരിക്കുകയുമായിരുന്നു ഓസീസ് താരത്തിന്റെ ലക്ഷ്യം.\nഇന്ത്യയുടെ ഒന്നാം ഇന്നിങ്‌സിന്റെ മൂന്നാം ഓവറിലാണ് ലാബുഷെയ്‌ൻ സ്ലെഡ്‌ജിങ് ആരംഭിച്ചത്. ഓപ്പണർമാരായ ശുഭ്‌മാൻ ഗില്ലും രോഹിത് ശർമയുമാണ് ബാറ്റ് ചെയ്യുന്നത്. പന്തെറിയുന്നത് ഓസ്ട്രേലിയയുടെ സ്റ്റാർ പേസർ മിച്ചൽ സ്റ്റാർക്. ഷോർട്ട് ലെഗിൽ ഫീൽഡ് ചെയ്യുകയായിരുന്നു ലാബുഷെയ്‌ൻ.\nഗില്ലിന്റെ ശ്രദ്ധ തെറ്റിക്കാനായി ലാബുഷെയ്‌ൻ ആദ്യ ചോദ്യം തൊടുത്തുവിട്ടു; “ആരാണ് നിങ്ങളുടെ പ്രിയപ്പെട്ട താരം ?” വളരെ കൂളായാണ് ലാബുഷെയ്‌നിന്റെ ആദ്യ ചോദ്യത്തോട് ഗിൽ പ്രതികരിച്ചത്. പ്രിയപ്പെട്ട താരമാരാണെന്ന ചോദ്യത്തിന് “ഇത് കഴിഞ്ഞിട്ട് പറയാം” എന്നു മാത്രമായിരുന്നു ഗില്ലിന്റെ മറുപടി.\nRead Also: ‘തട്ടീം മുട്ടീം’ കങ്കാരുക്കളുടെ ക്ഷമ പരീക്ഷിച്ച് ഇന്ത്യ; സിഡ്‌നി ടെസ്റ്റ് സമനിലയിൽ\nഇതുകൊണ്ടൊന്നും നിർത്താൻ ലാബുഷെയ്‌ൻ തയ്യാറല്ലായിരുന്നു. ” ഈ ബോൾ കഴിഞ്ഞിട്ടാണോ ? അതോ കളി കഴിഞ്ഞിട്ടോ ? സച്ചിനാണോ നിങ്ങളുടെ ഇഷ്ടതാരം ? കോഹ്‌ലിയെ ഇഷ്ടമല്ലേ ? ” ചോദ്യങ്ങളുടെ എണ്ണം കൂടിയപ്പോൾ ഗില്ലിന് കാര്യം മനസിലായി. ഗിൽ ഒന്നും മിണ്ടാതെ നിന്നു. എന്നാൽ, ലാബുഷെയ്‌ൻ ഫുൾ ഫോമിൽ സ്ലെഡ്‌ഡിങ് തുടർന്നു. ക്യാച്ചിന് യാതൊരു സാധ്യതയുമില്ലാത്ത പന്ത് ക്യാച്ചാണെന്ന് പറഞ്ഞ് ഓടിയെത്തുക. മറ്റ് താരങ്ങളോട് നിർത്താതെ ഓരോന്ന് പറഞ്ഞുകൊണ്ടിരിക്കുക. തുടങ്ങിയ കാര്യങ്ങളെല്ലാം ലാബുഷെയ്‌ൻ തുടർന്നു.\nഗില്ലിന് ശേഷം ലാബുഷെയ്‌നിന്റെ അടുത്ത ഇര രോഹിത് ശർമയായിരുന്നു. ” ക്വാറന്റെെനിൽ എന്തായിരുന്നു പരിപാടി ? ” രോഹിത്തിനോട് ലാബുഷെയ്‌ൻ ചോദിച്ചു. രോഹിത് ഒന്നും മിണ്ടിയില്ല.\nമൂന്നാം ടെസ്റ്റിൽ ഉടനീളം ഓസീസ് താരങ്ങൾ ഇന്ത്യൻ താരങ്ങളെ പ്രകോപിപ്പിക്കാൻ ശ്രമിച്ചിരുന്നു.\nWeb Title: India vs australia sledging tim paine r ashwin\nപരുക്ക്, ചതി, വംശിയാധിക്ഷേപം; ഇന്ത്യയുടേത് വിജയത്തിന്റെ വിലയുള്ള സമനില


ഓർമകൾക്ക് ഉറക്കമില്ല, എഴുതിയത് ജോസ് സി.എല് , വിഷയം കഥകള് , ISBN 9789381796849, Published by Sophia Books ::: കേരളാ ബുക്ക് സ്റ്റോർ\nAuthor ജോസ് സി.എല്\nOther Books of ജോസ് സി.എല്\nmore about author ജോസ് സി.എല്\nBook Name in English : Ormakalkku Urakkamilla\nപ്രശസ്ത നാടകകൃത്ത് ഷെവലിയര് സി.എല്. ജോസിന്റെ ജനമനസ്സുകളെ കീഴടക്കിയ ആത്മകഥയുടെ പരിഷ്‌കരിച്ച പതിപ്പാണിത്. വായനക്കാര്‍ക്ക് ഒരല്‍പ്പം വെളിച്ചവും ഉത്തേജനവും പകര്‍ന്നുകൊടുക്കാമെന്ന പ്രത്യാശയില് സ്‌നേഹത്തിന്റെ ഭാഷയിലെഴുതിയ കൃതി. കഠിനാദ്ധ്വാനവും, സ്ഥിരോത്സാഹവും, അടിയുറച്ച ഈശ്വരവിശ്വാസവും മാത്രം കൈമുതലാക്കി ജീവിതവിജയം കണ്ടെത്തിയ ഈ അനുഭവസാക്ഷ്യം പുതിയ തലമുറക്ക് ഒരു കൈവിളക്കാണ്. ഹൃദയത്തില് സൂചിമുനകൊണ്ട് കോറിയിട്ട പോലുള്ള വിലമതിക്കാനാവാത്ത സ്മരണകള്. അത്ഭുതകരമായി രക്ഷിക്കുന്ന നല്ലവനായ ദൈവത്തിന്റെ സാന്നിദ്ധ്യം വിളിച്ചോതുന്ന ദര്‍ശനശക്തിയുള്ള വാക്കുകള്- അതാണ് ഈ പുസ്തകം.\nWrite Your Review about ഓർമകൾക്ക് ഉറക്കമില്ല


പ്രവാചക ശബ്‌ദം - ശുദ്ധീകരണസ്ഥലത്തെ ആത്മാക്കളെ സുഹൃത്തുക്കളാക്കുക\nസ്വന്തം ലേഖകന് 21-12-2017 - Thursday\n“അതിനാല്, ഞാന് നിന്നോടു പറയുന്നു, ഇവളുടെ നിരവധിയായ പാപങ്ങള് ക്ഷമിക്കപ്പെട്ടിരിക്കുന്നു. എന്തെന്നാല്, ഇവള് അധികം സ്‌നേഹിച്ചു. ആരോട് അല്‍പം ക്ഷമിക്കപ്പെടുന്നുവോ അവന് അല്‍പം സ്‌നേഹിക്കുന്നു” (ലൂക്കാ 7:47).\nശുദ്ധീകരണ സ്ഥലത്തെ ആത്മാക്കൾക്കു വേണ്ടി പ്രാർത്ഥിക്കാം: ഡിസംബര് 21\n“മറ്റുള്ളവരോട് കരുണയുള്ളവരായിരിക്കുക, എന്നാല് അവരും നിങ്ങളോടും കരുണ കാണിക്കും. ഈ ലോകത്തിലെ പ്രവാസ ജീവിതം തീരുവാന് ഇനി അധികം സമയമില്ല; ഈ കുറഞ്ഞ സമയത്തിനുള്ളില് സ്വര്‍ഗ്ഗത്തിലെ വിശുദ്ധരേയും ശുദ്ധീകരണസ്ഥലത്തെ ആത്മാക്കളെയും നിങ്ങളുടെ സുഹൃത്തുക്കളാക്കുവാന് ശ്രമിക്കുക. അപ്പോള് അവര് നിങ്ങളുടെ ഏറ്റവും അത്യാവശ്യ ഘട്ടത്തില് നിങ്ങളുടെ സഹായത്തിനെത്തും. ശുദ്ധീകരണസ്ഥലത്തെ ആത്മാക്കളോടുള്ള സ്നേഹത്താല് നിറഞ്ഞ ഹൃദയമുള്ളവരായിരിക്കുക, ഒപ്പം ശുദ്ധീകരണസ്ഥലത്ത് പ്രവേശിക്കാതെ നേരെ സ്വര്‍ഗ്ഗത്തിലേക്ക് പോകുവാന് നിങ്ങളുടെ കഴിവിന്റെ പരമാവധി ശ്രമിക്കുക”.\n(സാല്‍വിയന്, അഞ്ചാം നൂറ്റാണ്ടിലെ ക്രിസ്തീയ എഴുത്തുകാരന്).\nപാപത്തിനു അടിമയായി ജീവിക്കുന്നവര് ആ ബന്ധനത്തില് നിന്നും മോചിതരാകുവാന് ഇന്നത്തെ നിങ്ങളുടെ പ്രാര്‍ത്ഥന സമര്‍പ്പിക്കുക.\nന്യൂനപക്ഷങ്ങളെ കരുണയോടെയും സമഭാവനയോടെയും ഉൾകൊള്ളണം: ഗോവൻ ആർച്ച് ബിഷപ്പ്\nകരുണാനിധി: അനുശോചനവുമായി സി‌ബി‌സി‌ഐ\nസത്യസന്ധതയുള്ളവര്‍ക്കു മാത്രമേ കരുണ കാണിക്കാന് കഴിയൂ: കര്‍ദ്ദിനാള് ബസേലിയോസ് ക്ലീമിസ്\nസാമൂഹ്യ ശുശ്രൂഷാരംഗം സഭയുടെ കരുണയുടെ മുഖമാണ് പ്രകാശിപ്പിക്കുന്നത്: മാര് ജോസഫ് കല്ലറങ്ങാട്ട്


അക്രമണത്തിനു പരോക്ഷമായി ആഹ്വാനം ചെയ്ത്് സിപിഎം\nSunday 21 January 2018 10:40 pm IST\nപാനൂര്: അക്രമണത്തിനു പരോക്ഷമായി ആഹ്വാനം ചെയ്ത്് സിപിഎം. പോപ്പുലര്‍ഫ്രണ്ട് അക്രമത്തെ പ്രതിരോധിക്കാത്ത ആര്‍എസ്എസ് നിലപാട് ചൂണ്ടിക്കാട്ടിയാണ് സിപിഎം നേതൃത്വം ജില്ലയിലെ സമാധാനശ്രമങ്ങള്‍ക്കു വെല്ലുവിളിയുയര്‍ത്തുന്ന തരത്തില് പ്രകോപനം സൃഷ്ടിക്കുന്നത്.\nകണ്ണവത്തെ ശ്യാംപ്രസാദിന്റെ കൊലയില് പകരം ചോദിക്കാന് ആര്‍എസ്എസിനു മടിയാണെന്ന് പരസ്യമായി പറഞ്ഞ് സൈബര് സഖാക്കളും രംഗത്തുണ്ട്. ഇരിട്ടിയിലെ അശ്വനികുമാര്, പളളിക്കുന്നിലെ സച്ചിന് ഗോപാല് കൊലപാതങ്ങളില് ആര്‍എസ്എസ് തിരിച്ചടിച്ചില്ല എന്ന പരിദേവനവും സിപിഎം നേതാക്കള്‍ക്കുണ്ട്. ധര്‍മ്മടം ചിറക്കുനിയില് നടന്ന പൊതുയോഗത്തില് സിപിഎം ജില്ലാസെക്രട്ടറി പി.ജയരാജനും ജില്ലാ സെക്രട്ടറിയേറ്റ് അംഗം എം.സുരേന്ദ്രനും അതു പ്രകടമാക്കിയിരുന്നു.\nതീവ്രവാദ സംഘടനയായ പോപ്പുലര്‍ഫ്രണ്ടിനെ പാലൂട്ടി വളര്‍ത്തിയ വളര്‍ത്തച്ഛനാണ് ജില്ലയില് പി.ജയരാജന്. നാറാത്ത് നിന്നും ശ്രീകണ്ഠപുരത്തു നിന്നും പോപ്പുലര്‍ഫ്രണ്ട് പ്രവര്‍ത്തകരെ സിപിഎമ്മിലേക്ക് സ്വീകരിച്ച നേതാവു കൂടിയാണ് പി.ജയരാജന്. ഐഎസ് റിക്രൂട്ട്‌മെന്റ് കേസുകള് കൂടുതല് റിപ്പോര്‍ട്ട് ചെയ്ത ജില്ലയാണ് കണ്ണൂരെന്നും ഓര്‍ക്കണം. പാര്‍ട്ടി ശക്തികേന്ദ്രമായ ജില്ലയില് തീവ്രവാദ സംഘടനകള്‍ക്ക് വളരാന് സാഹചര്യമൊരുക്കിയ സിപിഎം ആര്‍എസ്എസ്-പോപ്പുലര്‍ഫ്രണ്ട് കലാപത്തിനാണ് ശ്രമിക്കുന്നത്. ഹിന്ദുഐക്യവേദി നേതാവ് ടി.അശ്വനികുമാറിന്റെ കേസ് ആര്‍എസ്എസ് നേതൃത്വം ഒതുക്കി എന്ന തെറ്റിദ്ധാരണ പരത്തുന്ന നിലപാടും സിപിഎം നേതാക്കള് നടത്തുന്നുണ്ട്. കൃത്യത്തില് പങ്കെടുത്ത ഒമ്പത് പേരടക്കം പോപ്പുലര്‍ഫ്രണ്ട് ജില്ലാപ്രസിഡണ്ട് വി.ബഷീര് തുടങ്ങി 14 പേരെ ഗൂഡാലോചനയില് പ്രതി ചേര്‍ത്ത് തലശേരി കോടതിയില് െ്രെകംബ്രാഞ്ച് കുറ്റപത്രം നല്‍കിയ കേസിലാണ് നുണപ്രചരണം എന്നോര്‍ക്കണം.\nപോപ്പുലര്‍ഫ്രണ്ടുമായി ഒത്തുതീര്‍പ്പ് രാഷ്ട്രീയം നടത്തുന്നവര് തന്നെ നുണ ബോംബുമായി കലാപത്തിനു ശ്രമിക്കുകയാണ്. തലശേരി സുഗേഷ്, മട്ടന്നൂര് ഉരുവ്വചാല് ദിലീപ്, ന്യൂമാഹിയിലെ സലീം തുടങ്ങിയ സിപിഎം പ്രവര്‍ത്തകര് കൊല്ലപ്പെട്ടത് പോപ്പുലര്‍ഫ്രണ്ട് പ്രവര്‍ത്തകരുടെ അക്രമത്തിലാണ്. തിരിച്ചടിക്കുക എന്ന രാഷ്ട്രീയ പ്രതിരോധം പോയിട്ട് ഒരു പ്രതിഷേധം പോലും നടത്താതെ കേസുകള് കോടതിയില് നിന്നും തളളിപ്പോകാന് അവസരം നല്‍കിയവരാണ് സിപിഎം എന്നും ഓര്‍മ്മിപ്പിക്കുന്നു. സംഘര്‍ഷത്തിനായി ശ്രമിക്കുകയല്ല, ശമിപ്പിക്കാനാണ് ഭരണത്തിലിരിക്കുന്ന രാഷ്ട്രീയ പാര്‍ട്ടി ചെയ്യേണ്ടതെന്നും ഓര്‍ക്കുന്നത് നല്ലതാണ്.


Solar Case- Solar Commission- p c george | ജോസ് കെ മാണിയുടെ പേര് പറഞ്ഞപ്പോൾ സരിതയുടെ മൊഴി രേഖപ്പെടുത്തുന്നത് അവസാനിപ്പിച്ചു; അട്ടിമറിക്ക് കൂട്ടുനിന്നത് അഡ്വക്കേറ്റ് ജനറലും നിയമസെക്രട്ടറിയും ചേർന്ന്; സോളാർ ഇടപാടിന്റെ കേന്ദ്രബിന്ദു ആന്റോ ആന്റണി; 1.6 ലക്ഷം കോടിയുടെ ബിസിനസിൽ മുഖ്യമന്ത്രിക്കും പങ്ക്: ജുഡീഷ്യൽ കമ്മീഷൻ മുമ്പാകെ തെളിവുകളുമായി പി സി ജോർജ്ജ് - MarunadanMalayali.com\nജോസ് കെ മാണിയുടെ പേര് പറഞ്ഞപ്പോൾ സരിതയുടെ മൊഴി രേഖപ്പെടുത്തുന്നത് അവസാനിപ്പിച്ചു; അട്ടിമറിക്ക് കൂട്ടുനിന്നത് അഡ്വക്കേറ്റ് ജനറലും നിയമസെക്രട്ടറിയും ചേർന്ന്; സോളാർ ഇടപാടിന്റെ കേന്ദ്രബിന്ദു ആന്റോ ആന്റണി; 1.6 ലക്ഷം കോടിയുടെ ബിസിനസിൽ മുഖ്യമന്ത്രിക്കും പങ്ക്: ജുഡീഷ്യൽ കമ്മീഷൻ മുമ്പാകെ തെളിവുകളുമായി പി സി ജോർജ്ജ്\nApril 22, 2015 | 03:04 PM IST | Permalink\nകൊച്ചി: സോളാർ കേസിൽ മുഖ്യമന്ത്രി ഉമ്മൻ ചാണ്ടിക്കും യുഡിഎഫ് സർക്കാറിനും തലവേദനയുണ്ടാക്കുന്ന ആരോപണങ്ങളുമായി ചീഫ് വിപ്പ് സ്ഥാനത്തു നിന്നും ഒഴിവാക്കപ്പെട്ട പി സി ജോർജ്ജ് എംഎൽഎ രംഗത്തെത്തി. സോളാർ തട്ടിപ്പുകാരി സരിത എസ് നായർ കോടതിയിൽ നൽകിയ രഹസ്യമൊഴി അട്ടിമറിച്ചത് അഡ്വക്കേറ്റ് ജനറലും കെ പി ദണ്ഡപാണിയും നിയമസെക്രട്ടറിയും എറണാകുളം സിജെഎമ്മും ചേർന്നാണെന്ന് പി സി ജോർജ്ജ് സോളാർ തട്ടിപ്പു കേസ് അന്വേഷിക്കുന്ന ജസ്റ്റിസ് ശിവരാമൻ കമ്മീഷൻ മുമ്പാകെ മൊഴി നൽകി. സരിത ജോസ് കെ മാണിയുടെയും എറണാകുളത്തെ ഒരു യുവ എംഎൽഎയുടെയും പേര് പറഞ്ഞതോടെയാണ് മജിസ്‌ട്രേറ്റ് എൻ വി രാജു മൊഴി രേഖപ്പെടുത്തുന്നത് അവസാനിപ്പിച്ചു. തുടർന്ന് സിജെഎം നിയമസെക്രട്ടറിയെ വിളിച്ചെന്നും ജുഡീഷ്യൽ കമ്മീഷൻ മുമ്പാകെ മൊഴി നൽകിയ ശേഷം മാദ്ധ്യമങ്ങളോട് പറഞ്ഞു.\nഡൽഹിയിൽ വച്ച് ജോസ്. കെ മാണി സരിതയെ ബലാൽക്കാരമായി ലൈംഗികമായി പീഡിപ്പിച്ചിട്ടുണ്ട്. മുഖ്യമന്ത്രിയുടെ ഓഫീസിൽ സി.സി.ടി.വി ഇല്ലാത്ത മുറി ഉണ്ടെന്നും അവിടെ വച്ച് ചിലതു സംഭവിച്ചിട്ടുണ്ടെന്നും പി.സി ജോർജ് കൂട്ടിച്ചേർത്തു. ഇനിയും തന്റെ കയ്യിൽ തെളിവുകൾ ഉണ്ടെന്നും അത് പുറത്തു വിടുന്നതിന് കൂടുതൽ സമയം വേണമെന്നും ജോർജ് പറഞ്ഞു. സോളാർ തട്ടിപ്പുകേസുമായി ബന്ധപ്പെട്ട നിർണ്ണായക തെളിവുകൾ താൻ കമ്മീഷൻ മുമ്പാകെ സമർപ്പിച്ചുവെന്നും പി സി ജോർജ്ജ് പറഞ്ഞു.\nതന്നെ പലരും ലൈംഗികമായി പീഡിപ്പിച്ചിട്ടുണ്ടെന്ന് സരിത സോളാർ കമ്മീഷനിൽ; മജിസ്‌ട്രേറ്റിനു നൽകിയ മൊഴി സത്യമാണ്; ഇക്കാര്യം കത്തിലൂടെ അമ്മയ്ക്കും അറിയാം; മുഖ്യമന്ത്രിയുടെ വെല്ലുവിളിക്ക് ഒപ്പിട്ട കത്തും സിഡിയും അന്വേഷണ കമ്മീഷൻ മുമ്പാകെ ഹാജരാക്കി\nതെളിവു നൽകാൻ കമ്മീഷൻ മുമ്പാകെ എത്തും മുമ്പും ജോർജ്ജ് മാദ്ധ്യമങ്ങളെ കണ്ടിരുന്നു. സോളാർ തട്ടിപ്പുകേസിൽ സരിത എസ് നായർ വെറും ഇരയാണെന്നാണ് ജോർജ്ജ് പറഞ്ഞു. ടീം സോളാർ കമ്പനിയുടെ ഏജന്റ് മാത്രമായിരുന്നു സരിത. സർക്കാറിൽ നിന്നുള്ള ഗ്രാൻഡ് തട്ടാൻ വേണ്ടി സരിതയെ മുൻനിർത്തി പ്രമുഖരാണ് സോളാർ ഇടപാട് നടത്തിയത്.\nസോളാർ സാമ്പത്തിക ഇടപാടിന്റെ കേന്ദ്രബിന്ദു ആന്റോ ആന്റണി എംപിയാണെന്നും പി സി ജോർജ്ജ് ആരോപിച്ചു. സരിതയുടെ സോളാർ കമ്പനിക്ക് വേണ്ടി ആന്റോ ആന്റണി എം പിയും വേണ്ട സഹായം ചെയ്തു കൊടുത്തു. സോളാറിന്റെ പേരിൽ നടന്നത് വൻ സാമ്പത്തിക തിരിമറിയാണെന്നും ജോർജ്ജ് പറഞ്ഞു. ബാലകൃഷ്ണപ്പിള്ള കമ്മീഷന് നൽകിയ മൊഴി ശരിയാണ്. സോളാർ കേസിൽ സരിത വെറും ഏജന്റ് മാത്രമായിരുന്നെന്നും 1,6 ലക്ഷം കോടി കോടി രൂപയുടെ ബിസിനസായിരുന്നു സോളാർ ഇടപാടെന്നും അതിൽ മുഖ്യമന്ത്രിക്കും ആന്റോആന്റണി എംപിക്കും പങ്കുണ്ടെന്നും അദ്ദേഹം പറഞ്ഞു. ഇതെല്ലാം തെളിയിക്കുന്ന രേഖകൾ പി.സി ജോർജ് സോളാർ കമ്മീഷന് കൈമാറി.\nസംസ്ഥാനത്ത് എല്ലാ മേഖലകളിലേക്കും സോളാർ വ്യാപിപ്പിക്കാൻ മുഖ്യമന്ത്രിയടക്കം ഇടപെട്ടതിന് തന്റെ കൈയിൽ തെളിവുണ്ട്. ഇടപാടിൽ മന്ത്രി ആര്യാടനും കെ ബാബുവിനും പങ്കുണ്ട്. ആന്റോ ആന്റണി എംപിയാണ് ഇതിലെ ബിസിനസ് സാധ്യത ഏറ്റവും കൂടുതൽ മനസിലാക്കിയത്. മുഖ്യമന്ത്രി ഉമ്മൻ ചാണ്ടിക്കും മന്ത്രി തിരുവഞ്ചൂർ രാധാകൃഷ്ണനും അതിൽ പങ്കുണ്ട്. സോളാർ ഇടപാടിൽ മന്ത്രിമാരായ ആര്യാടൻ മുഹമ്മദിനും കെ.ബാബുവിനും വ്യക്തമായ പങ്കുണ്ട്. മുഖ്യമന്ത്രി ഉൾപ്പെടെയുള്ള ചിലർ ഇതൊരു ബിസിനസായി കൊണ്ടുപോകാമെന്ന് തിരുമാനിച്ചിരുന്നു. ഇതെല്ലാം തെളിയിക്കുന്ന രേഖകൾ തന്റെ കൈവശമുണ്ടെന്നും പി.സി.ജോർജ് വെളിപ്പെടുത്തി.\nമുഖ്യമന്ത്രി അടക്കമുള്ള നേതാക്കളുമായുള്ള ബന്ധത്തെ തുടർന്നാണ് ആന്റോ ആന്റണി എംപി ഈരാറ്റുപേട്ടയിൽ വലിയൊരു ഫാക്ടറി തന്നെ സ്ഥാപിച്ചു. പദ്ധതിക്കായി വഴിവിട്ട നടപടികളിലൂടെ സബ്‌സിഡി ലഭിക്കുന്നതിനാണ് ഇവർ ശ്രമിച്ചത്. പിന്നീട് ആന്റോ ആന്റണി ബിസിനസിൽ സജീവമായതോടെ സരിതയുടെ ബിസിനസ് നിലച്ചു. അങ്ങനെയാണ് നിലവിലെ സ്ഥിതിയിലേക്ക് സോളാർ ബിസിനസ് എത്തിയതെന്നും പി.സി ജോർജ് പറഞ്ഞു.\nഅതേസമയം പി സി ജോർജ്ജ് ഉന്നയിച്ച ആരോപണങ്ങൾക്ക മറുപടി പറയാൻ മുഖ്യമന്ത്രി ഉമ്മൻ ചാണ്ടി തയ്യാറായില്ല. തിരുവനന്തപുരത്ത് മന്ത്രിസഭാ യോഗ തീരുമാനങ്ങൾ വിശദീകരിച്ചുകൊണ്ട് വാർത്താസമ്മേളനം നടത്തുന്നതിനിടെ ഇതേക്കുറിച്ചുള്ള ചോദ്യം ഉയരും മുമ്പ് അദ്ദേഹം വാർത്താസമ്മേളനം അവസാനിപ്പിക്കുകയാണ് ഉണ്ടായത്. സോളാർ ഇടപാടുമായി ബന്ധപ്പെട്ട് നിയമസഭയ്ക്ക് അകത്തും പുറത്തും പി.സി ജോർജ് ഉന്നയിച്ച ആരോപണങ്ങൾ സംബന്ധിച്ച വിശദീകരണത്തിനാണ് കമ്മീഷൻ പി സി ജോർജ്ജിനെ വിളിപ്പിച്ചത്. സോളാർ കേസിലെ പ്രധാന പ്രതി സരിത എസ്. നായർ പി.സി ജോർജിനെ കണ്ട് അവരുടെ കുറിപ്പിലെ വിശദാംശങ്ങൾ സംസാരിച്ചിരുന്നു. നിയമസഭയ്ക്കകത്തും പി.സി ജോർജ് സോളാർ കേസിൽ ആരോപണങ്ങൾ ഉന്നയിച്ചിരുന്നു.\nസരിതയെയും ടീം സോളാറിനെയും മുന്നിൽ നിർത്തിയുള്ള വൻസാമ്പത്തിക തട്ടിപ്പിനാണ് സോളാറിലൂടെ മുഖ്യമന്ത്രി ഉമ്മൻ ചാണ്ടി ലക്ഷ്യമിട്ടതെന്ന ആരോപണം നേരത്തെ തന്നെ പ്രതിപക്ഷം ഉയർത്തിയിരുന്നു. ഈ ആരോപണങ്ങളെ സാധൂകരിക്കുന്ന വിധത്തിലുള്ള തെളിവുകൾ തന്റെ പക്കൽ ഉണ്ടെന്നാണ് പി സി ജോർജ്ജ് അഭിപ്രായപ്പെട്ടിരിക്കുന്നത്. ജോർജ്ജിന്റെ ആരോപണം വരും ദിവസങ്ങളിൽ വൻ വിവാദമായി മാറിയേക്കും.


Malayalam news || ഒമാനില് മലയാളി നഴ്‌സിനെ കൊലപ്പെടുത്തിയ മോഷ്ടാവ് ചെവി അറുത്തുമാറ്റി കമ്മല് അപഹരിച്ചു\nഒമാനില് മലയാളി നഴ്‌സിനെ കൊലപ്പെടുത്തിയ മോഷ്ടാവ് ചെവി അറുത്തുമാറ്റി കമ്മല് അപഹരിച്ചു\nഒമാനിലെ സലാലയില് ഗര്‍ഭിണിയായ മലയാളി നഴ്‌സിനെ കുത്തിക്കൊലപ്പെടുത്തിയ മോഷ്ടാവ് ചെവി അറുത്തുമാറ്റി കമ്മല് അപഹരിച്ചു.അങ്കമാലി കറുകുറ്റി സ്വദേശിനിയും ചങ്ങനാശേരി മാടപ്പള്ളി വെങ്കോട്ട ആഞ്ഞിലിപ്പറമ്പില് ലിന്‍സന്റെ ഭാര്യയുമായ ചിക്കു റോബര്‍ട്ടിനെയാണ് (27) മോഷ്ടാവ് കൊലപ്പെടുത്തിയത്. താമസസ്ഥലത്തെ ഫ്‌ളാറ്റില് കുത്തേറ്റു മരിച്ചനിലയില് കണ്ടെത്തുകയായിരുന്നു. ഒമാന് സമയം ബുധനാഴ്‌ച രാത്രി 10.30നാണ് സംഭവം. ബദര് അല് സമ ആശുപത്രിയിലെ നഴ്‌സാണ് ചിക്കു. ഇതേ ആശുപത്രിയിലെ പിആര്‍ഒ ആണ് ലിന്‍സന്. കവര്‍ച്ചാ ശ്രമത്തിനിടെയാണ് കൊലപാതകമെന്നാണ് പൊലീസ് സംശയിക്കുന്നത്. ചിക്കുവിന്റെ ശരീരത്തില് പലസ്ഥലങ്ങളിലും കുത്തേറ്റിട്ടുണ്ട്. കൊലപ്പെടുത്തിയശേഷം ചെവി അറുത്തു കമ്മല് മോഷ്ടിക്കുകയായിരുന്നു. ഫ്‌ളാറ്റിലെ പല സാധനങ്ങളും നഷ്ടപ്പെട്ടതായാണ് വിവരം. സംഭവം നടക്കുമ്പോള് ലിന്‍സന് ആശുപത്രിയിലായിരുന്നു. ഡ്യൂട്ടിക്ക് എത്തേണ്ട സമയം കഴിഞ്ഞിട്ടും ചിക്കുവിനെ കാണാതിരുന്നതിനാല് ഭര്‍ത്താവ് ലിന്‍സന് ഫോണില് ബന്ധപ്പെട്ടെങ്കിലും പ്രയോജനമുണ്ടായില്ല. പിന്നീട് അന്വേഷിച്ചെത്തിയപ്പോഴാണ് കിടപ്പുമുറിയിലെ കട്ടിലില് രക്തം വാര്‍ന്നു കമിഴ്‌ന്നുകിടക്കുന്ന നിലയില് ചിക്കുവിനെ കണ്ടെത്തിയത്. ഉടന് ആശുപത്രിയില് എത്തിച്ചെങ്കിലും മരിച്ചു. കഴിഞ്ഞ ഒക്ടോബര് 24നായിരുന്നു ഇവരുടെ വിവാഹം. ചിക്കു നാലു മാസം ഗര്‍ഭിണിയാണ്. പ്രസവത്തിനായി സെപ്‌റ്റംബറില് നാട്ടിലേക്ക് പോകാനിരിക്കെയാണ് ദുരന്തമുണ്ടായത്. സംഭവവുമായി ബന്ധപ്പെട്ടു ബംഗ്ലാദേശ് സ്വദേശിയായ ഒരാളെ ഒമാന് പോലീസ് കസ്റ്റഡിയിലെടുത്തിട്ടുണ്ട്. പാക്കിസ്ഥാന് സ്വദേശികളായ ചിലരെയും ചോദ്യം ചെയ്‌തുവരുന്നു. കേന്ദ്ര വിദേശകാര്യമന്ത്രി സുഷമ സ്വരാജ് ഇന്ത്യന് എംബസിയോട് റിപ്പോര്‍ട്ട് ആവശ്യപ്പെട്ടു.


ബിഎംഎസ് കളക്‌ട്രേറ്റ് മാര്‍ച്ചും ധര്‍ണയും 21ന് :: Janmabhumi Daily\nTuesday 14 February 2017 9:16 pm IST\nആലപ്പുഴ: മോട്ടോര് വാഹന രംഗത്ത് അടിക്കടിയുണ്ടാവുന്ന ടാക്‌സ് വര്‍ദ്ധനവ്, ഇന്ധനവര്‍ദ്ധനവ്, നിത്യോപയോഗ സാധന വില വര്‍ദ്ധനവ് ഇവ മൂലം തൊഴിലാളികളുടെ ജീവിതം വഴിമുട്ടിയിരിക്കുന്ന സാഹചര്യത്തില് അടിയന്തരമായി സര്‍ക്കാര് ഇടപെടുക, തൊഴിലാളി ക്ഷേമനിധി മിനിമം പെന്‍ഷന് 3,000 രൂപയാക്കുക തുടങ്ങിയ ആവശ്യങ്ങള് ഉന്നയിച്ച് ബിഎംഎസ് നേതൃത്വത്തില് സംസ്ഥാന വ്യാപകമായി 21ന് കളക്‌ട്രേറ്റുകളിലേക്ക് മാര്‍ച്ചും ധര്‍ണയും നടത്തും. രാവിലെ 10.30ന് ആലപ്പുഴ നഗരചത്വരത്തില് നിന്നും മാര്‍ച്ച് ആരംഭിക്കും. ബിഎംഎസ് സംസ്ഥാന പ്രസിഡന്റ് കെ.കെ. വിജയകുമാര് ധര്‍ണ ഉദ്ഘാടനം ചെയ്യും. ബിഎംഎസ് ജില്ലാ പ്രസിഡന്റ് ബി. രാജശേഖരന് അദ്ധ്യക്ഷത വഹിക്കും. ജില്ലാ സെക്രട്ടറി സി.ജി. ഗോപകുമാര് മുഖ്യാപ്രഭാഷണം നടത്തും. ജില്ലാ മോട്ടോര് ആന്റ് എഞ്ചിനീയറിങ് മസ്ദൂര് സംഘം ജന. സെക്രട്ടറി അനിയ് സ്വാമിച്ചിറ സ്വാഗതം പറയും.\nകളക്‌ട്രേറ്റ് മാര്‍ച്ചും കൂട്ടധര്‍ണ്ണയും


സണ് ഗ്ലാസ് ഗ്ലാമര്\n'ഹാര്‍ഡ്‌കോര്' പോണ് സൈറ്റ് ഫേസ്ബുക്ക് റിമൂവ് ചെയ്തു\nMonday 29th October 2012 2:24pm\nMonday 29th October 2012 1:45pm\nപൊതുവെ കണ്ണിന് സംരക്ഷണമേകാനായിരുന്നു സണ് ഗ്ലാസുകള് മുന്‍കാലങ്ങൡ ഉപയോഗിച്ചിരുന്നത്. എന്നാല് ഇന്ന് ഒരാളുടെ സ്‌റ്റൈല് തീരുമാനിക്കുന്നത് സണ് ഗ്ലാസുകളാണെന്ന സ്ഥിതിയിലെത്തി കാര്യങ്ങള്. സണ് ഗ്ലാസുകള് വാങ്ങിക്കൂട്ടുന്നവരില് ഇന്ന് മുന്നില് നില്‍ക്കുന്നത് പെണ്‍കുട്ടികളാണ് താനും.\nട്രെന്‍ഡി ലുക്ക് തരുന്ന കണ്ണടകള് മുതല് ഫണ്ണി ലുക്ക് തരുന്ന കണ്ണടകള് വരെ ഇന്ന് വിപണിയില് സുലഭമാണ്. വലിപ്പമേറിയ സണ് ഗ്ലാസുകളാണ് ഈ സീസണിലെ ട്രെന്‍ഡ്. ഗ്ലാസിന് വലിപ്പം കൂടുന്നതിനനുസരിച്ച് ഭംഗിയും കൂടും എന്ന ചിന്താഗതിക്കാരാണ് ഇന്നുള്ളവരില് ഏറെയും.\nഎന്നാല് വലിപ്പമേറിയ ഗ്ലാസുകള് കണ്ണിനും നല്ലതാണ്. കണ്ണുകള്‍ക്ക് ചുറ്റുമുള്ള ചര്‍മ്മം കരുവാളിക്കാതെ സംരക്ഷിക്കാന് സണ് ഗ്ലാസുകള് വഹിക്കുന്ന പങ്ക് വലുതുതന്നെയാണ്.\nബ്രാന്‍ഡഡ് സണ് ഗ്ലാസുകളോടാണ് സ്ത്രീകള്‍ക്ക് പൊതുവെ പ്രിയം കൂടുതല്. റൗണ്ടഡ് ഗ്ലാസുകള്‍ക്കും ഇപ്പോള് ആരാധകരേറെയാണ്. മുന്‍പ് സണ് ഗ്ലാസുകളുടെ ഫ്രെയിം കറുപ്പ്, ഗോള്‍ഡണ്, സ്റ്റീല്,ബ്രൗണ് നിറങ്ങളില് മാത്രമായിരുന്നു വന്നിരുന്നെങ്കില് ഇന്ന് ഇറങ്ങുന്നതെല്ലാം കളര്‍ഫുള് ഫ്രെയിമുകളാണ്.\nവസ്ത്രത്തിന് യോജിക്കുന്ന നിറങ്ങളിലുള്ള ഗ്ലാസും ഫ്രെയിമും തിരഞ്ഞെടുക്കാമെന്നതാണ് ഇതിന്റെ ഗുണം. വയലറ്റ്,പച്ച,ചുവപ്പ്,പിങ്ക്, മഞ്ഞ,നീല,വെള്ള, തുടങ്ങിയ നിറങ്ങളിലെല്ലാം ഫ്രെയിമുകള് വരുന്നുണ്ട്. കണ്ണിന് സുഖപ്രദമാകുന്നതും അതേസമയം മുഖത്തിന് ഭംഗി തോന്നുന്നതുമായ സണ് ഗ്ലാസുകളാണ് തിരഞ്ഞെടുക്കേണ്ടത്.


ജനരക്ഷായാത്രയുമായി കുമ്മനവും അമിത്ഷായും നെട്ടോട്ടമോടിയിട്ടും നാലാം സ്ഥാനം; കിട്ടിയതാകട്ടെ 5728 വോട്ടും | Kairali News | kairalinewsonline.com\nമലപ്പുറം: വേങ്ങരയിൽ ബി ജെ പി ക്ക് വൻ തിരിച്ചടി. നാലാം സ്ഥാനത്തേക്ക് പിന്തള്ളപ്പെട്ട BJP ക്ക് നേടാനായത് 5728 വോട്ട് മാത്രം. കുമ്മനത്തിൻറെ ജനരക്ഷാ യാത്രയും വേങ്ങരയിൽ ബി ജെ പി യെ തുണച്ചില്ല.\nനരേന്ദ്രമോദി സർക്കാരിൻറെ ഭരണ നേട്ടങ്ങളുയർത്തി വോട്ടുതേടിയ ബി ജെ പിയെ വേങ്ങരയിലെ വോട്ടർമാർ പാടെ നിരാകരിച്ചു. ലോക്സഭാ ഉപതെരഞ്ഞെടുപ്പിൽ6മാസം മുമ്പ് നേടിയ വോട്ട് നിലനിർത്താൻ പോലും ബി ജെ പി ക്കായില്ല.\n5952 ൽ നിന്ന് 5728 വോട്ടിലേക്ക് മണ്ഡലത്തിലെ ബി ജെ പി വോട്ട് കുറഞ്ഞു. എസ് ഡി പി ഐ ക്ക് പിന്നിൽ നാലാം സ്ഥാനം കൊണ്ട് ഇത്തവണ ബി ജെ പി ക്ക് തൃപ്തിപെടേണ്ടി വന്നു. 2016 ൽ മൂന്നാം സ്ഥാനമുണ്ടായിരുന്ന ബി ജെ പി ക്ക് 7055 വോട്ട് നേടാനായിരുന്നു.\nവോട്ട് വിഹിതം കാര്യമായി കുറയുന്നു\nബി ജെ പി വോട്ട് വിഹിതം കാര്യമായി കുറയുന്നു എന്നാണ് തെരഞ്ഞെടുപ്പ് കണക്ക് വ്യക്തമാക്കുന്നത്. തീവ്രഹിന്ദുത്വം പ്രചരിപ്പിക്കുന്നവരെ മണ്ഡലത്തിലെ ഹിന്ദു വോട്ടർമാർ തന്നെ കൈയൊഴിയുന്നു എന്ന് കണക്കുകൾ സൂചിപ്പിക്കുന്നു.\nകുമ്മനത്തിൻറെ ജനരക്ഷാ യാത്ര, തെരഞ്ഞെടുപ്പ് പ്രചാരണത്തിനിടെ വേങ്ങരയിലെത്തിയെങ്കിലും ഒരു ചലനവും സൃഷ്ടിക്കാനായില്ല എന്നതും ശ്രദ്ധേയമാണ്. ന്യൂനപക്ഷ വോട്ട് ലക്ഷ്യമിട്ട് കേന്ദ്രമന്ത്രി ഷാനവാസ് ഹുസൈനെ ബി ജെ പി രംഗത്തിറക്കിയിരുന്നു.\nമഹാരാഷ്ട്ര മുഖ്യമന്ത്രി ദേവേന്ദ്ര ഫട്നാവിസും പ്രചാരണത്തിന് കുമ്മനത്തിനൊപ്പം മണ്ഡലത്തിലെത്തി. ഇവരുടെ പ്രചാരണമെല്ലാം വോട്ടർമാർ തള്ളി.\n2019 ലെ ലോക്സഭാ തെരഞ്ഞെടുപ്പ് ലക്ഷ്യമിട്ട് ബി ജെ പി കേരളത്തിൽ നടത്തുന്ന പ്രവർത്തനങ്ങൾക്ക് തിരിച്ചടിയാണ് വേങ്ങരയിലെ ദയനീയ പ്രകടനം\nTags: bjpFeaturedKerala BJPkummanamKummanam RajasekharanMalapuramVengara


ഇന്ത്യന് വാഹന വിപണിയില് നിന്ന് പിന്‍വലിച്ച ജിപ്സിക്ക് പകരം, കരുത്തനായ ജിമ്നിയുമായി മാരുതി. ജിമ്നിയുടെ അഞ്ച് ഡോര് പതിപ്പായിരിക്കും ഇന്ത്യയില് എത്തുക. ഈ വാഹനം എത്തിക്കുന്നതിനുള്ള ക്വട്ടേഷന് റിക്വസ്റ്റ് ഡീലര്‍ഷിപ്പുകള്‍ക്ക് കൈമാറിയിട്ടുണ്ടെന്നും റിപ്പോര്‍ട്ടുകള് പുറത്ത് വരുന്നുണ്ട്. അവതരണത്തിന്റെ കൃത്യമായി തിയതി പുറത്തുവന്നിട്ടില്ല. ഇന്ത്യയില് അവതരിപ്പിക്കുന്ന ഈ വാഹനം മറ്റ് നടപടികള് പൂര്‍ത്തിയാക്കി 2022 ജൂലൈ മാസത്തോടെ ഡെലിവറി ആരംഭിക്കുമെന്നാണ് അറിയുന്നത്. ഇന്ത്യയില് എത്തിക്കാനൊരുങ്ങുന്ന ജിമ്നിയുടെ അഞ്ച് സീറ്റര് പതിപ്പ് കഴിഞ്ഞ ഡല്‍ഹി ഓട്ടോ എക്സ്പോയില് പ്രദര്‍ശിപ്പിച്ചിരുന്നു. ബോക്സി രൂപത്തിലാണ് ജിമ്നി ഒരുങ്ങിയിട്ടുള്ളത്. റൗണ്ട് ഷേപ്പിലുള്ള ഹെഡ്ലാമ്ബ്, അഞ്ച് സ്ലാറ്റ് ബ്ലാക്ക് ഗ്രില്ല്, ലോ സെറ്റ് ഫോഗ്ലാമ്ബ്, വീതിയുള്ള വീല് ആര്‍ച്ച്, അലോയി വീല്, ഹാച്ച്‌ഡോറില് നല്‍കിയിട്ടുള്ള സ്റ്റെപ്പിനി ടയര് എന്നിവയാണ് ജിമ്നിയെ സ്റ്റൈലിഷാക്കുന്നത്.\n103 ബി.എച്ച്.പി പവറും 138 എന്‍എം ടോര്‍ക്കുമേകുന്ന 1.5 ലിറ്റര് പെട്രോള് എന്‍ജിനായിരിക്കും.5സ്പീഡ് മാനുവല് ഓട്ടോമേറ്റഡ് ഗിയര് ബോക്സുകള് ട്രാന്‍സ്മിഷന് ഒരുക്കിയിരിക്കുന്നു. ഈവര്‍ഷം അവസാനമോ, 2022 ആദ്യമോ ജിമ്നി ഇന്ത്യന് നിരത്തുകള് കീഴടക്കുവാന് എത്തുമെന്നാണ് റിപ്പോര്‍ട്ട്.\nTags: jimny, maruti suzuki


ആലപ്പു‍ഴയില് സ്ഥാനാര്‍ത്ഥിയാകാന് വിസ്സമതിച്ച് സിപിഎം നേതാക്കള്, കെസിയ്ക്കെതിരെ ഇടത് സ്ഥാനാര്‍ഥി ആര്? | CPM leaders Vow of silence to becomeacandidate in Alappuzha - Malayalam Oneindia\nUpdated: Thu, Feb 21, 2019, 21:24 [IST]\nആലപ്പു‍ഴ: കണ്ണൂരില് നിന്ന് ആലപ്പു‍ഴയിലെത്തി ജനകീയനായ ആളാണ് കെസി വേണുഗോപാല്. പത്തു വർഷമായി ആലപ്പു‍ഴ ലോക്സഭാ മണ്ഡലത്തെ യു.ഡി.എഫ് അക്കൗണ്ടിൽ സൂക്ഷിക്കുന്ന കെ.സി. വേണുഗോപാലിന് ഇക്കുറി എ.ഐ.സി.സി ജനറൽ സെക്രട്ടറി ചുമതല കൂടിയുണ്ടെങ്കിലും ആലപ്പു‍ഴയിലെ സ്ഥാനാര്‍ത്ഥിത്വം ഏറെക്കുറെ ഉറപ്പിച്ചു ക‍ഴിഞ്ഞു.\nഎന്നാല് ഇടതുപക്ഷത്ത് നിന്ന് കരുത്തുറ്റ സിപിഎം സ്ഥാനാര്‍തിയെ ആകും കെസിക്കെതിരായി അങ്കത്തിനിറക്കുക. എന്നാല് ഇതിനോടകം തന്നെ പ്രമുഖ നേതാക്കള് പലരും വിസ്സമതം അറിയിച്ചുണ്ടെന്നാണ് പുറത്തു വരുന്ന വിവരം. ഇടതുപക്ഷം ഇന്നോളം കരുത്തരെ മാത്രമേ ആലപ്പുഴയുടെ കളത്തിലിറക്കിയിട്ടുള്ളൂ- പി.ടി. പുന്നൂസ്, പി.കെ. വാസുദേവൻ നായർ, സുശീലാ ഗോപാലൻ, കെ.ബാലകൃഷ്ണൻ (ആർ.എസ്.പി) എന്നിങ്ങനെ നീണ്ട നിരയിൽ ടി.ജെ.ആഞ്ചലോസും കെ.എസ്. മനോജുമുണ്ട്.\nആഞ്ചലോസിനെയും കെ.എസ്. മനോജിനെയും ഇറക്കി മണ്ഡലം പിടിച്ച ടെക്‌നിക് ഇക്കുറി സിപിഎം കേന്ദ്ര കമ്മിറ്റി അംഗം എം.എ. ബേബിയെ വച്ച് പരീക്ഷിക്കാമെന്ന ആലോചന സിപിഎമ്മിലുണ്ടെങ്കിലും ബേബി സമ്മതം മൂളിയിട്ടില്ലെന്നാണ് അറിവ്. അടുത്ത സിപിഎം കേന്ദ്ര കമ്മിറ്റി യോഗത്തിലാണ് സ്ഥാനാര്‍ഥി നിര്‍ണയത്തിന്‍റെ അവസാന വാക്കെന്നിരിക്കെ ബേബി തന്നെ സ്ഥാനാര്‍ഥിയാകണമെന്ന് നിര്‍ദ്ദേശിച്ചാല് ആലപ്പു‍ഴയില് കെസിക്കെതിരെ എംഎ ബേബി തന്നെ അങ്കത്തിനിറങ്ങും.\nസ്വന്തം മണ്ഡലമായ കൊല്ലത്ത് ക‍ഴിഞ്ഞ തവണ പ്രേമചന്ദ്രനോട് ദയനീയ തോറ്റ ക്ഷീണത്തില് നിന്ന് ബേബി ഇതുവരെ മോചിതനായിട്ടില്ല. കെ.സി. വേണുഗോപാൽ യു.ഡി.എഫ് പക്ഷത്തും ബേബി ഇടതുപക്ഷത്തും നിരന്നാൽ മത്സരം കൊഴുക്കും. ഈഴവ സമുദായത്തിനാണ് മണ്ഡലത്തിൽ കൂടുതൽ വോട്ട്. രണ്ടാമത് ലത്തീൻ കത്തോലിക്കരും മൂന്നാമത് മുസ്ളിം സമുദായവും. ബേബിയാണ് സ്ഥാനാർത്ഥിയെങ്കിൽ തീരദേശ- സമുദായ വോട്ടുകൾ കോരാമെന്നാണ് സി.പി.എം ഗണിതം.\nഎന്നാല് ബേബിയേക്കാള് വിജയ സാധ്യത ആലപ്പു‍ഴയില് മന്ത്രി ജി സുധാകരനാണെന്നാണ് പാര്‍ട്ടിക്കകത്തും പുറത്തുമുള്ള സംസാരം. ആലപ്പു‍ഴ ലോക്സഭാ മണ്ഡലത്തിലെ അമ്പലപ്പു‍ഴ നിയമസഭാ മണ്ഡലത്തില് നിന്ന് വലിയ ഭൂരിപക്ഷത്തോടെ ജി.സുധാകരന് കാലങ്ങളായി നിയമസഭയില് എത്തുന്നത്. ജില്ലയില് ഏറ്റവും കരുത്തുറ്റ എല്‍ഡിഎഫ് സ്ഥാനാര്‍ഥിയും ജി സുധാകരന് തന്നെ.\nഎന്നാല് സ്ഥാനാര്‍ഥിത്വത്തോട് ഇതുവരെ മന്ത്രി പ്രതികരിച്ചിട്ടില്ല. നിയമസഭയില് തുടര്‍ച്ചയായി ഒരേ മണ്ഡലത്തില് നിന്ന് നാല് തവണയാണ് ജി സുധാകരന് നിയമസഭയില് എത്തിയിട്ടുള്ളത്. പാര്‍ട്ടി 2013ല് ചേര്‍ന്ന പോളിറ്റ് ബ്യൂറോയില് നാല് തവണയില് കൂടുതല് ഒരാളെ നിയമസഭയിലേക്ക് മത്സരിപ്പിക്കേണ്ടെന്ന തീരുമാന പ്രകാരം ജി സുധാകരന് അടുത്ത തവണ നിയമസഭാ തെരഞ്ഞെടുപ്പിന് നറുക്കു വീ‍ഴാന് സാധ്യത കുറവാണ്.\nഎന്നാല് മണ്ഡലത്തിലെ ജയപരാജയങ്ങളെ അടിസ്ഥാനമാക്കി പിബി തീരുമാനം മാറി മറിയാനും സാധ്യത ഉണ്ട്. ഇത് മുന്നില് കണ്ടാണ് ജില്ലയില് ജി സുധാകരന് വിഭാഗം ലോക്സഭാ സീറ്റിനോട് താല്‍പര്യം കാണിക്കാത്തതെന്നാണ് ഇതിനോടകം വ്യക്തമായിട്ടുള്ളത്. മണ്ഡലത്തില് വനിതാ പ്രാമുഖ്യമെങ്കില് സിഎസ് സുജാതയാവും സ്ഥാനാര്‍ത്ഥി. എന്നാല് വിജയ സാധ്യത കുറവായതിനാല് സുജാതയുടെ സ്ഥാനാര്‍ത്ഥിത്വത്തോട് കടുത്ത എതിര്‍പ്പാണ് പാര്‍ട്ടി ജില്ലാ ഘടകത്തില് നിന്ന് തന്നെ ഉയര്‍ന്നു വരുന്നത്.\nബി.ഡി.ജെ.എസിന് ആലപ്പുഴയിൽ താത്പര്യമില്ലാത്ത സ്ഥിതിക്ക് ഇക്കുറി ബി.ജെ.പി സ്വന്തം സ്ഥാനാർത്ഥിക്കായുള്ള തിരച്ചിലിലാണ്. എൻ.ഡി.എ ഘടകകക്ഷിയായ ആർ.എസ്.പി (ബി) നേതാവ് താമരാക്ഷൻ ആയിരുന്നു കഴിഞ്ഞ തവണത്തെ മൂന്നാം സ്ഥാനാർത്ഥി.\nlok sabha elections 2019 ലോക്സഭ തിരഞ്ഞെടുപ്പ് cpm സിപിഎം alappuzha ആലപ്പുഴ\nCPM leaders Vow of silence to becomeacandidate in Alappuzha


ഗര്‍ഭിണിയാണെന്നറിയാതെ ഞാനന്ന് അത്രയും സിഗരറ്റുകള് വലിച്ചു തീര്‍ത്തിട്ടുണ്ട്; സോണിയ - Rashtrabhoomi\nJuly 11, 2019 July 11, 2019 haritha\nഗര്‍ഭിണിയാണെന്നറിയാതെ ഞാനന്ന് അത്രയും സിഗരറ്റുകള് വലിച്ചു തീര്‍ത്തിട്ടുണ്ട്; ആലിയയുടെ അമ്മ\n1993ല് പുറത്തിറങ്ങിയ ഗുംറ ചിത്രത്തില് അഭിനയിക്കുമ്പോള് താന് ഗര്‍ഭിണിയായിരിന്നുവെന്നും അതറിയാതെ ഒരുപാട് സിഗരറ്റ് വലിച്ചിട്ടുണ്ടെന്നും പറയുകയാണ് എണ്‍പതുകളില് ബോളിവുഡില് തിളങ്ങിയ നടി സോണി റസ്ദാന്.\nട്വിറ്ററിലൂടെയാണ് മുന്‍കാല ചിത്രത്തിന്റെ ഓര്‍മ്മകള് പങ്കുവെച്ച് നടി കുറിച്ചത്. നടി ആലിയ ഭട്ടിന്റെ അമ്മയാണ് സോണി റസ്ദാന്. ഗുംറയിലേത് എനിക്കേറ്റവും പ്രശംസ നേടിത്തന്ന റോളാണ്.\nഎന്റെ പ്രിയപ്പെട്ട സിനിമകളിലൊന്നുമാണ്. പകരം വെയ്ക്കാനില്ലാത്ത നടിയാണ് ശ്രീദേവി. അവര്‍ക്കൊപ്പം അഭിനയിക്കാനായി എന്നത് സന്തോഷം തരുന്നു. മനസില് സൂക്ഷിക്കുന്ന ഒരുപാട് ഓര്‍മ്മകളുണ്ട്.\nഅന്ന് ഞാന് ഗര്‍ഭിണിയായിരുന്നു. എന്റെയുള്ളില് ആലിയ ഉണ്ടെന്നതറിയാതെയാണ് ഞാനന്ന് അത്രയും സിഗരറ്റുകള് വലിച്ചുതീര്‍ത്തത്. ചിത്രത്തില് ജയിലില് കഴിയുന്ന കുറ്റവാളിയായാണ് സോണി അഭിനയിച്ചത്. സഞ്ജയ് ദത്തിനും ശ്രീദേവിക്കുമൊപ്പം സോണി അഭിനയിച്ച ചിത്രമായിരുന്നു.\nOctober 8, 2019 RB News Desk 0\nവണ്ണം കുറക്കാൻ കഴിക്കാം പെരുംജീരകം


പ്രതിസന്ധിക്കിടയിലും ഭാരത് ബെന്‍സ് ഉണ്ടാക്കിയത് ഈ ട്രക്കിന്‍റെ 1000 യൂണിറ്റുകള് | BharatBenzs 1000th BS6 heavy duty truck rolls out\nപ്രതിസന്ധിക്കിടയിലും ഭാരത് ബെന്‍സ് ഉണ്ടാക്കിയത് ഈ ട്രക്കിന്‍റെ 1000 യൂണിറ്റുകള്\nMumbai, First Published 18, Jul 2020, 6:58 PM\nകൊവിഡ്-19 പ്രതിസന്ധിക്കിടയിലും ബിഎസ്6ഹെവി ഡ്യൂട്ടി ട്രക്കിന്റെ 1,000-ാമത് യൂണിറ്റ് പുറത്തിറക്കി ഭാരത് ബെൻസ്.\nകൊവിഡ്-19 പ്രതിസന്ധിക്കിടയിലും ബിഎസ്6ഹെവി ഡ്യൂട്ടി ട്രക്കിന്റെ 1,000-ാമത് യൂണിറ്റ് പുറത്തിറക്കി ഭാരത് ബെൻസ്. ചെന്നൈയിലെ പ്ലാന്റിൽ നിന്നാണ് കഴിഞ്ഞ ദിവസം ഈ യൂണിറ്റ് പുറത്തിറക്കിയത്. ബിഎസ്6ട്രക്കുകളെ 2020 ജനുവരിയിൽ തന്നെ കമ്പനി വിപണിയിൽ എത്തിച്ചു തുടങ്ങിയിരുന്നു. കമ്പനി പുതുക്കിയ 4228R മോഡലിന്റെ 'സ്റ്റാർട്ട് ഓഫ് പ്രൊഡക്ഷൻ' (SoP) നും ഇതോടൊപ്പം ആഘോഷിച്ചു.\nബ്രാൻഡിൽ നിന്നും പ്രതിമാസം ഉയർന്ന വിൽപ്പന സ്വന്തമാക്കുന്ന മോഡൽ കൂടിയാണ് ഈ ഹെവി ഡ്യൂട്ടി ട്രക്കുകള്. നിലവിൽ ബിഎസ്6ഇന്ധനം ലഭിക്കുന്ന സ്ഥലങ്ങളിലാകും ആദ്യം വാഹനം എത്തിക്കുക എന്നാണ് വിവരം. പിന്നീട് ഘട്ടം ഘട്ടമായി വിൽപ്പന വർധിപ്പിക്കുമെന്ന് ഡെയിംലർ ഇന്ത്യ വാണിജ്യവാഹന വിഭാഗം എംഡിയും സിഇഒയുമായ സത്യകം ആര്യ പറഞ്ഞു. ബിഎസ്6വാഹനങ്ങൾ വാണിജ്യ വാഹന വിഭാഗത്തിൽ അവതരിപ്പിക്കുന്ന ആദ്യ കമ്പനി കൂടിയാണ് ഭാരത് ബെൻസ്.\nഉപഭോക്താക്കൾക്കായി സൗജന്യ വാറന്റി എക്സ്റ്റൻഷനുകൾക്കൊപ്പം, സൗജന്യ വാഹന പരിശോധനയും ശുചിത്വവും ഭാരത് ബെൻസ് വാഗ്ദാനം ചെയ്തു. മാത്രമല്ല, റിപ്പോർട്ട് അനുസരിച്ച് സുരക്ഷിതമായ താമസം, ഇന്ധനം, വെള്ളം,പാർപ്പിടം തുടങ്ങിയ അടിസ്ഥാന ആവശ്യങ്ങൾക്കായി ഒറ്റപ്പെട്ടുപോയ ഡ്രൈവർമാരെ സഹായിക്കുന്നതിനായി ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡുമായി (HPCL) ധാരണയായി.\nഇന്ത്യയ്ക്കുവേണ്ടി പ്രത്യേകം രൂപകല്‍പ്പന ചെയ്തതാണ് ഭാരത് ബെന്‍സ് ട്രക്കുകളെന്നാണ് നിര്‍മ്മാതാക്കളായ ഡൈമ്‍ലര് ഇന്ത്യ കൊമേഴ്‌സ്യല് വെഹിക്കിള്‍സ് (ഡിഐസിവി) വ്യക്തമാക്കുന്നത്. ഇന്ത്യയില് ഇതുവരെ ഒരു ലക്ഷം യൂണിറ്റ് ട്രക്കുകള് വിറ്റതായി ഡൈമ്‍ലര് ഇന്ത്യ കൊമേഴ്‌സ്യല് വെഹിക്കിള്‍സ് (ഡിഐസിവി) 2020 മെയ് മാസത്തില് വ്യക്തമാക്കിയിരുന്നു.\nഡൈമ്‍ലറിന്റെ ഇന്ത്യയിലെ വാണിജ്യ വാഹന ഉപകമ്പനി 2012 ലാണ് ഭാരത് ബെന്‍സ് ട്രക്കുകള് നിര്‍മിച്ചുതുടങ്ങിയത്. എട്ട് വര്‍ഷമെടുത്താണ് ഒരു ലക്ഷം യൂണിറ്റ് വില്‍പ്പനയെന്ന നാഴികക്കല്ല് താണ്ടിയത്. മീഡിയം, ഹെവി ഡ്യൂട്ടി ട്രക്കുകള് ഇതില് ഉള്‍പ്പെടും.\nട്രക്കുകള് കൂടാതെ ഡിഐസിവി ഇന്ത്യയില് ഇതുവരെ 4,500 ലധികം ഭാരത് ബെന്‍സ് ബസുകളും വില്‍പ്പന നടത്തി. 2015 ലാണ് ഭാരത് ബെന്‍സ് ബസുകള് നിര്‍മിച്ചു തുടങ്ങിയത്.\nഇന്ത്യയില് നിന്നും ഉള്ള വാഹന കയറ്റുമതിയിലും ഈ വര്‍ഷം വലിയ നേട്ടം കൈവരിച്ചതായി കമ്പനി അറിയിച്ചു. 2012 മുതല് ഇതുവരെയായി മുപ്പതിനായിരത്തില് കൂടുതല് വാഹനങ്ങള് ഡൈമ്‍ലറിന് കയറ്റുമതി ചെയ്യാന് സാധിച്ചു. ഭാരത് ബെന്‍സ്, മെഴ്‌സേഡസ് ബെന്‍സ്, ഫ്രേയ്റ്റ്‌ലൈനര്, ഫുസോ എന്നീ ബ്രാന്‍ഡുകളിലായി അമ്പതിലധികം വിപണികളിലേക്കാണ് ഇത്രയും വാഹനങ്ങള് കയറ്റി അയച്ചത്. ഡൈമ്‍ലര് ട്രക്ക്‌സിന്റെ മറ്റ് പ്ലാന്റുകളിലേക്ക് 2014 മുതല് 130 ദശലക്ഷം പാര്‍ട്ടുകള് കയറ്റുമതി ചെയ്‍തു എന്നാണ് കണക്കുകള്.\nBS6 heavy duty truck\nBhartBenz BS6 heavy duty trucks\nബിഎസ്6ഹെവി ഡ്യൂട്ടി ട്രക്ക്\n'കോൺഗ്രസിന്‍റെ ഒക്കത്തിരിക്കുന്ന കുഞ്ഞ്'; മുസ്ലീം ലീഗിനെ പരിഹസിച്ച് കോടിയേരി


ഉണക്ക മീനും തേങ്ങയും മിക്സി ജാറിൽ ഇട്ടു ഒന്ന് കറക്കിയാൽ കാണു മാജിക്! ഉണക്കമീൻ വീട്ടിൽ ഉണ്ടായിട്ടും ഇങ്ങനെ ചെയ്യാൻ തോന്നീലല്ലോ.. | Unakkameen Recipe\nവളരെ എളുപ്പത്തിൽ തയ്യാറാക്കാവുന്ന ഒരു റെസിപ്പി യെ കുറിച്ച് നോക്കാം. സാധാരണയായി ഉണ്ടാക്കുന്നതിനേക്കാൾ വളരെ വ്യത്യസ്തമായ ഒരു റെസിപ്പി ആണ് ഇത്. ഇതിനായി വേണ്ടത് കുറച്ചു ഉണക്കമീൻ ആണെന്നുള്ളത് വളരെ രസകരമായ മറ്റൊരു ഘടകമാണ്. നമുക്ക് ലഭ്യമാകുന്ന ഏത് ഉണക്കമീനും എടുക്കാവുന്നതാണ്.\nഉണക്കമീൻ എടുത്ത് നല്ലപോലെ കഴുകിയതിനുശേഷം മിക്സിയുടെ ജാറിൽ ഇട്ട് കൊടുക്കുക. ശേഷം വെള്ളം ഒഴിക്കാതെ തന്നെ ചെറുതായി ഒന്ന് കറക്കി എടുക്കുക. നല്ലപോലെ പൊടി ആയിട്ട് വേണം നമുക്ക് കിട്ടുവാൻ. ശേഷം മൂന്നു സവോളയും രണ്ട് പച്ചമുളകും കൂടി ഒന്ന് ചെറുതായിട്ട് ചോപ്പ് ചെയ്തെടുക്കുക. ശേഷം ഒരു പാനിൽ കുറച്ച് വെളിച്ചെണ്ണ ഒഴിച്ചിട്ട് അതിലേക്ക് സവോളയും പച്ചമുളകും കൂടി ഇട്ട് വഴറ്റിയ ശേഷം\nനമ്മൾ പൊടിച്ചു വച്ചിരിക്കുന്ന മീനും കൂടി ചേർത്ത് നന്നായി ഇളക്കുക. അങ്ങനെ നല്ല ഫ്ലെയിമിൽ ഒരു ഗോൾഡൻ കളർ ആകുന്നതുവരെ ഒന്നു വഴറ്റിയെടുക്കുക. അടുത്തതായി ഫ്രൈ ചെയ്തതിനു ശേഷം ഒരു അരമുറി തേങ്ങ ചിരകിയത് കൂടി ചേർത്ത് കൊടുക്കുക. എന്നിട്ട് സ്റ്റൗ ഓഫ് ചെയ്തു കഴിഞ്ഞ് രണ്ടു സ്പൂൺ കാശ്മീരി മുളകുപൊടി ചേർത്ത് ഇളക്കി കൊടുക്കുക. തേങ്ങ ചേർക്കുന്നത് ഏറ്റവും അവസാനമായി ആയിരിക്കണം.\nആദ്യമേ ചേർത്താൽ തേങ്ങ കരിഞ്ഞു പോകും. നമുക്ക് വേണ്ടത് പച്ച തേങ്ങയുടെ ഫ്ലേവർ ആണ്. ചോറിന് കൂടെ ഒക്കെ കഴിക്കാൻ പറ്റിയ നല്ല ടേസ്റ്റ് ആയുള്ള കറി റെഡിയായി ഇരിക്കുകയാണ്. എല്ലാവരും അവരവരുടെ വീടുകളിൽ ട്രൈ ചെയ്തു നോക്കുമല്ലോ. Video credit : E&E Kitchen


actress anumol | കല്യാണം നടത്താതിരിക്കാന് വേണ്ടി എനിക്കത് ചെയ്യേണ്ടി വന്നു; വെളിപ്പെടുത്തലുമായി നടി അനുമോള് - Malayalivartha.com Widgets Magazine\n18 SEPTEMBER 2019 02:45 PM IST\nഇവന് മേഘരൂപന് മുതല് അകം, ഗോഡ്‌സ് സെയില്, ചായില്യം, ഞാന് തുടങ്ങിയ സിനിമകളിലൂടെ പ്രേക്ഷക ഹൃദയത്തില് ഇടം നേടിയ താരമാണ് അനുമോള്. ഇപ്പോഴിതാ ഒരു ചാനലിന് നൽകിയ അഭിമുഖത്തില് കല്യാണം നടത്താതിരിക്കാന് വേണ്ടി എഞ്ചിനിയറിംഗിന് പോയ കഥ വെളിപ്പെടുത്തിയിരിക്കുകയാണ് താരം.\n'എനിക്ക് ഓരോ പ്രായത്തിലും ഓരോ ഇഷ്ടമാണ്. പ്ലസ്ടു കഴിഞ്ഞ് ഒരു ആഗ്രഹവുമില്ലാത്ത അവസ്ഥയായിരുന്നു. ആ സമയത്ത് ഒരു വിചാരം മാത്രമേ ഉണ്ടായിരുന്നുള്ളു, കല്യാണം കഴിപ്പിക്കരുതെന്ന്. അപ്പോള് ചിന്തിച്ചത് ഏറ്റവും ദൈര്‍ഘ്യമേറിയ മെഡിസിനെയും എഞ്ചിനിയറിങ്ങിനെയും പറ്റിയാണ്. മെഡിസിന് പാറ്റ, തവള അതൊക്കെ പെറുക്കി, അപ്പോള് അത് ശരിയാവില്ല. പിന്നെയുള്ളത് എഞ്ചിനിയറിങ്ങാണ്. അങ്ങനെ എഞ്ചിനിയറിങ്ങ് പഠിച്ചു'-അനുമോള് പറഞ്ഞു.\nഎല്ലാവരെയും മോനെ എന്ന് വിളിക്കുന്നതിന്റെ കാരണം പറഞ്ഞ് മോഹന്‍ലാല് (36 minutes ago)\nഈ പ്രവൃത്തികളെ ശക്തമായി അപലപിക്കുന്നു... നടന് നിവിന് പോളി (42 minutes ago)\nകോവിഡിനേയും രാഷ്ട്രീയ പ്രചാരണത്തിനുള്ള അവസരമായി ചിലര് ഉപയോഗിക്കുന്നുവെന്ന് മുഖ്യമന്ത്രി (47 minutes ago)\nഅധ്യാപകര് നല്‍കുന്ന നിര്‍ദേശങ്ങള് പാലിക്കാന് ദീപിക പരിശീലിക്കണമെന്ന് ടീച്ചര് (54 minutes ago)\nകേരളത്തിന് ഇനി ആ ലക്ഷ്യം മാത്രം; ഉത്പാദനവും സേവനവും നിശ്ചലമാക്കി അധിക കാലം മുന്നോട്ട് പോകാനാവില്ലന്നു പഠനം (1 hour ago)\nഉത്രയെ കൊന്ന നിന്നെയങ്ങു വിടുമെന്ന് കരുതിയോ? അഞ്ചല് സ്വദേശിനി ഉത്രയെ പാമ്പിനെക്കൊണ്ട് കടിപ്പിച്ച് കൊലപ്പെടിത്തിയ കേസിലെ പ്രതിയായ സൂരജിനെ വീണ്ടും പോലീസ് കസ്റ്റഡിയില് വിട്ടു (2 hours ago)


സ്വകാര്യമായ കാര്യങ്ങളൊന്നും പ്രദര്‍ശനത്തിന് വെക്കാന് താത്പര്യമില്ല- രമ്യാ നമ്പീശന്\nമലയാളത്തില് ഇപ്പോള് കാണാറില്ലെമെങ്കിലും നടി രമ്യാ നമ്പീശനു അന്യഭാഷയില് ഡിമാന്റ് കൂടുകയാണ്. അതിരു വിടാതെ തന്റേതായ സ്വകാര്യത കാത്തു സൂക്ഷിച്ചാണ് നടിയുടെ നില്‍പ്പ്. അതുകൊണ്ടു സോഷ്യല് മീഡിയയില് പോലും സജീവമല്ല.\nതന്റെ സ്വകാര്യമായ കാര്യങ്ങളൊന്നും പ്രദര്‍ശനത്തിന് വെക്കാന് താത്പര്യമില്ലെന്നു ഗൃഹലക്ഷ്മിയ്ക്ക് നല്‍കിയ അഭിമുഖത്തില് രമ്യ പറയുന്നു.\nസോഷ്യല് മീഡിയയെ കുറിച്ച് ഓരോര്‍ത്തര്‍ക്കും ഓരോ കാഴ്ചപ്പാടാണ്. ചിലര് കുറച്ച് കൂടെ ആക്ടീവായിരിക്കും. എനിക്ക് എന്തായാലും അത്രയ്ക്ക് ആക്ടീവാകാന് താത്പര്യമില്ല. മറ്റ് നടികളെ പോലെ സോഷ്യല് മീഡിയയില് എന്തുക്കൊണ്ട് സജീവമാകുന്നില്ല എന്ന ചോദ്യത്തിന് നടിയുടെ മറുപടി ഇങ്ങനെ.\nവിവാഹ സങ്കല്പത്തെ കുറിച്ചും നടി പറഞ്ഞു. നടികളെ ഒരു പ്രഹേളികയായി കാണാതെ അവരെ മനസിലാക്കുന്ന ഒരാള് ജീവിതത്തിലേക്ക് വരണമെന്നാണ് ആഗ്രഹിക്കുന്നത്. അത് എങ്ങിനെ എപ്പോള് സംഭവിക്കുമെന്ന് അറിയില്ല. തത്കാലം മനസില് അങ്ങിനെ ഒരാളില്ലെന്ന് രമ്യ പറയുന്നു.


ഹൃദയത്തുടിപ്പുകള് Hrudayathudippukal: തമ്പുരാട്ടിയുടെ മുഗ്ധസൌന്ദര്യം... അത് മുഖത്തോ, കവിളിലോ, അതോ കയ്യിലോ... (മുത്തു പൊഴിയുന്ന കാവാലം 3)\nPosted by കാവാലം ജയകൃഷ്ണന് at 10:40 PM\nആശാന്‍റെ സൌമ്യമായ പെരുമാറ്റവും, വശ്യമായ പുഞ്ചിരിയും ആരെയും ആകര്‍ഷിക്കും. കക്ഷിയുടെ സ്ഥാപനത്തില് ഏതെങ്കിലുമൊരു പെണ്‍കുട്ടി രണ്ടു ദിവസം അടുപ്പിച്ചു ചെന്നിട്ടുണ്ടെങ്കില് മൂന്നാം ദിവസം ഉറപ്പായും ആ പെണ്‍കുട്ടിയുടെ പേരില് ഒരു കവിതയോ, കഥയോ ജനിക്കുകയായി. അത്രക്കും ഭാവനാ സമ്പന്നന്\nആ ആശാന്റെ ഗുണങ്ങള് കുറച്ചൊക്കെ ഈ ശിഷ്യനു കിട്ടീട്ടുണ്ടോ‍ാ‍ാ‍ാ‍ാ‍ാ‍ാ‍ാ‍ാ‍ാ‍ാ‍ാ ന്നൊരു തമിശയം !!\nഎന്തരു പറയാനിഷ്ടാ.. ആ പൊന്നീച്ച പറക്കുന്ന അടി ഒന്നു കാണാന് പറ്റീല്ലല്ലോ..\nകവിയും കലാകാരന്മാരും അങ്ങനെ അനുഭവങ്ങളിലൂടെ വളർന്ന് പന്തലിക്കുന്നു....\nഅനൂപ് തിരുവല്ല: ഈ മൌനത്തിനെന്തു ഭംഗി\nകാന്താരിക്കുട്ടി: സംശയം കൊള്ളാം. പക്ഷേ ഞാനൊരു നൈഷ്ഠിക ബ്രഹ്മചാരിയായിപ്പോയില്ലേ... പെണ്‍കുട്ടികളെക്കുറിച്ച് കവിതയെഴുതാന് പറ്റില്ലല്ലോ. അടിയുടെ കാര്യത്തില് ഒരു രക്ഷേമില്ല. അതോടെ കക്ഷി ആ കേസ് വിട്ടു.\nപിന്: കക്ഷിയുടെ കവിതകള് പലതും കണ്ടാല് ഒ എന് വിയല്ലേ ഇതെഴുതിയതെന്നൊക്കെ സംശയം തോന്നും. പക്ഷേ മറക്കണ്ട, കഥയില് മാത്രമല്ല കവിതയിലും ചോദ്യമില്ല.\nകവിയും കവിതയുമൊക്കെ മാറ്റിവെച്ചിരിക്കുന്നു, പക്ഷെ, ഈയെഴുത്തെനിക്കിഷ്ടമായി.. ആശംസകള്\nഈ പോസ്റ്റ് വളരെ ഇഷ്ടമായി.\nഇത്രയും ഭാവനാസമ്പന്നനായിട്ടും അന്യവീട്ടില് കയറും മുന്‍പ് കതകിലൊന്നു മുട്ടി സാന്നിദ്ധ്യമറിയിക്കണം എന്നതറിയില്ലായിരുന്നോ ആശാന്? ഇപ്പോഴാ പാഠം പഠിച്ചുകാണുമെന്നു വിശ്വസിക്കുന്നു.....\nകാവാലത്തെ ആദ്യ ബസ്സും പിന്നെ നഷ്ടമായ കാവാലത്തിന്‍റെ പഴമയുടെ സുഗന്ധവും ഒക്കെ.\nഎവിടെയും കല കണ്ട ആരേയും നായികയാക്കി പോകുന്ന മനസ്സുള്ള അദ്ദേഹത്തേയും മനസ്സിലാക്കി. കൈത്തോടുകളാലും നാട്ടു തോടുകളാലും സമൃദ്ധമായ കാവാലത്തിന്‍റെ കഥകള് ഇനിയും എഴുതുക.:)\nവയിച്ചു പോകുമ്പോള് അതൊക്കെ ഫീല് ചെയ്യാന് കഴിയുന്നു....\nകാവാലത്തിന്റെ തനിമയുള്ള സംഭവങ്ങള് ഇനിയും വായിക്കണം എന്ന് ആഗ്രഹിച്ചു പോകുന്നു...\nഞാന് വായിക്കുന്നു .അഭിപ്രായം ഇല്ല\nകഴിഞ്ഞതൊക്കെ ഓര്‍മ്മ വയ്ക്കാനും വളരെ നല്ല ഭാഷയില് എഴുതാനും കഴിയുന്നതൊരു മഹാഭാഗ്യം തന്നെ..മറ്റുള്ളവരെ ചിരിപ്പിക്കാന് കഴിയനത് അത്ര എളുപ്പമല്ല..ഏതായാലും ജയകൃഷ്ണന് ആ കഴിവ് നന്നായുണ്ട്\nഫസല്, നരിക്കുന്നന്: സന്ദര്‍ശനത്തിന് നന്ദി അറിയിക്കുന്നു.\nഗീതാഗീതികള്: പാഠം പഠിക്കാനൊന്നുമില്ല, അതിനു ശേഷം വീണ്ടും ധാരാളം ഭാവനപ്പൂക്കള് അദ്ദേഹം വിരിയിക്കുകയും അതെല്ലാം കൊഴിയുകയും ചെയ്തു. ഇപ്പൊഴും അതു തുടരുന്നു... പ്രണയിക്കാനായ് ജനിച്ചവനാണദ്ദേഹം.\nവേണു: എത്ര പറഞ്ഞാലും തീരാത്ത അനുഭവമാണ് കാവാലം. എത്ര വര്‍ണ്ണിച്ചാലും തീരാത്ത സൌന്ദര്യവും.\nശിവ: സന്ദര്‍ശനത്തിനും ആസ്വാദനത്തിനും നന്ദി\nകാപ്പിലാന്: സ്വാഗതം. അഭിപ്രായം ഇല്ലായ്മയും ഒരു അഭിപ്രായമല്ലേ?\nശ്രീദേവി: കുഞ്ഞുന്നാള് മുതലുള്ള പല കാര്യങ്ങളും ഓര്‍മ്മയില് തങ്ങി നില്‍ക്കുന്നുണ്ട്. മധുരമുള്ളതും, കയ്പ്പുള്ളതും, നോവുള്ളതും, സുഖമുള്ളതുമായ ഓര്‍മ്മകള്... അതിനെല്ലാം കാവാലത്തിന്‍റെ മനോഹരമായ അന്തരീക്ഷമുള്ളതു കൊണ്ടാണ് ഇതെല്ലാം മറക്കാന് കഴിയാത്തതെന്നു വിശ്വസിക്കുന്നു. ജീവിതത്തില് കരയുന്നവര്‍ക്ക് വെള്ളിത്തിരയില് ധാരാളം ചിരിപ്പിക്കാന് കഴിയുമെന്ന് പണ്ട് ഏതോ ഒരു മഹാനായ നടന് പറഞ്ഞതോര്‍മ്മ വരുന്നു... സന്ദര്‍ശനത്തിനും, ചിരിക്കും നന്ദി അറിയിക്കുന്നു.\nഎല്ലാവരോടും കൂടി: എല്ലാവരേയും ഐ ഡി നോക്കി പേരെടുത്തങ്ങു വിളിക്കുവാണ്. ആരെല്ലാം എന്നെക്കാള് പ്രായമുള്ളവരാണെന്നോ, ഇളയവരാണെന്നോ ചിന്തിക്കാതെ. ബഹുമാനമില്ലായ്മയാണെന്നു കരുതരുതെന്നപേക്ഷിക്കുന്നു. ഈ ഭൂമിയില് കേവലം രണ്ടു വ്യാഴ വട്ടം മാത്രം ജീവിച്ച പരിചയമേ എനിക്കുള്ളൂ... അതിന്‍റെ പിടിപ്പുകേട് ധാരാളമുണ്ടു താനും...


റഷ്യയിലേത് ചരിത്രം തിരുത്തിയ ലോകകപ്പ്... വിഎആര് ഉപയോഗിച്ചത് 440 തവണ!! ഇന്‍ഫാന്റിനോ പറയുന്നത് - myKhel Malayalam\n» റഷ്യയിലേത് ചരിത്രം തിരുത്തിയ ലോകകപ്പ്... വിഎആര് ഉപയോഗിച്ചത് 440 തവണ!! ഇന്‍ഫാന്റിനോ പറയുന്നത്\nറഷ്യയിലേത് ചരിത്രം തിരുത്തിയ ലോകകപ്പ്... വിഎആര് ഉപയോഗിച്ചത് 440 തവണ!! ഇന്‍ഫാന്റിനോ പറയുന്നത്\nPublished: Saturday, July 14, 2018, 11:37 [IST]\nചരിത്രം തിരുത്തിയ ലോകകപ്പിന് കാരണമായത് വിഎആർ | Oneindia Malayalam\nമോസ്‌കോ: ലോകകപ്പ് ചരിത്രത്തിലെ തന്നെ നാഴികക്കല്ലായി മാറിയ വീഡിയോ അസിസ്റ്റന്റ് റഫറി (വിഎആര്) സംവിധാനത്തെ പുകഴ്ത്തി ഫിഫ പ്രസിഡന്റ് ജിയാനി ഇന്‍ഫാന്റിനോ. എക്കാലത്തെയും മികച്ച ലോകകപ്പെന്നാണ് റഷ്യന് ലോകകപ്പിനെ അദ്ദേഹം വിശേഷിപ്പിച്ചത്. ഇത്തവണത്തെ ലോകകപ്പില് ഇതിനകം 440 തവണ വിഎആര് ഉപയോഗിച്ചതായി ഇന്‍ഫാന്റിനോ വ്യക്തമാക്കി. 62 മല്‍സരങ്ങളില് 19 റിവ്യൂകളാണ് വിഎആറിലൂടെ തീരുമാനിച്ചത്. ഇനി ഓഫ്‌സൈഡ് ഗോളുകള് ഉണ്ടാവില്ലെന്നും അദ്ദേഹം ചൂണ്ടിക്കാട്ടി.\nലോകം പുരോഗമിക്കുകയാണ്. വിഎആര് ഫുട്‌ബോളിനെ മാറ്റുകയല്ല, ഫുട്‌ബോളിലെ ശുദ്ധീകരിക്കുകയാണ് ചെയ്യുന്നത്. ഫുട്‌ബോളിനെ കൂടുതല് സത്യസന്ധവും സുതാര്യവുമാക്കിയത് വിഎആറാണ്. നല്ല തീരുമാനമെടുക്കാന് റഫറിമാരെ സഹായിക്കുന്നത് വിഎആറാണെന്നും ഇന്‍ഫാന്റിനോ വാര്‍ത്താസമ്മേളനത്തില് വിശദമാക്കി.\nവിഎആര് നിലവില് വന്നതോടെ റഫറിമാരുടെ തീരുമാനത്തില് 99.2 ശതമാനത്തിന്റെയും കൃത്യതയാണ് വന്നത്. റഫറിമാരുടെ 16 തീരുമാനങ്ങളാണ് വിഎആറിലൂടെ തിരുത്തപ്പെട്ടത്. തെറ്റായ 16 തീരുമാനങ്ങളെ ശരിയാക്കി മാറ്റിയത് വിഎആറാണ്. വിഎആര് ഉപയോഗിക്കുന്ന മല്‍സരങ്ങളില് ഇനി ഓഫ്‌സൈഡ് ഗോള് സംഭവിക്കില്ലന്നും അദ്ദേഹം കൂട്ടിച്ചേര്‍ത്തു.\nRead more about: world cup 2018 var football world cup fifa world cup fifa world cup 2018 russia world cup ലോകകപ്പ് 2018 വിഎആര് ഫുട്ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ് 2018 റഷ്യ ലോകകപ്പ് ഫുട്ബോള്\nStory first published: Saturday, July 14, 2018, 11:37 [IST]


Minister KT Jaleel confirmed Covid positive | എംഎം മണിക്ക് പിറകെ മന്ത്രി കെടി ജലീലിനും കൊവിഡ്, മന്ത്രി വീട്ടിൽ നിരീക്ഷണത്തിൽ - Malayalam Oneindia\n17 min ago ഉമ്മന് ചാണ്ടി വരുന്നതില് എല്‍ഡിഎഫിന് ഭയമില്ല, രണ്ട് തവണ തോല്‍പ്പിച്ചത് ഓര്‍മയില്ലേയെന്ന് കാനം!!\nUpdated: Thu, Oct 8, 2020, 0:49 [IST]\nതിരുവനന്തപുരം: മന്ത്രി എംഎം മണിക്ക് കൊവിഡ് സ്ഥിരീകരിച്ചതിന് പിന്നാലെ സംസ്ഥാനത്ത് മറ്റൊരു മന്ത്രിക്ക് കൂടി കൊവിഡ് ബാധ കണ്ടെത്തി. മന്ത്രി കെടി ജലീലിനാണ് കൊവിഡ് സ്ഥിരീകരിച്ചിരിക്കുന്നത്. തുടര്‍ന്ന് മന്ത്രി വീട്ടില് തന്നെ നിരീക്ഷണത്തില് പ്രവേശിച്ചിരിക്കുകയാണ്. മന്ത്രിയുടെ ആരോഗ്യനില തൃപ്തികരമാണ് എന്നാണ് റിപ്പോര്‍ട്ടുകള്.\nസംസ്ഥാനത്ത് ഇത് അഞ്ചാമത്തെ മന്ത്രിക്കാണ് കൊവിഡ് സ്ഥിരീകരിച്ചിരിക്കുന്നത്. വൈദ്യുതി മന്ത്രി എംഎം മണിക്ക് ഇന്ന് കൊവിഡ് സ്ഥിരീകരിച്ചതിന് പിന്നാലെ തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പിച്ചിരിക്കുകയാണ്. വ്യവസായ മന്ത്രി ഇപി ജയരാജന്, ധനമന്ത്രി ടിഎം തോമസ് ഐസക്, കൃഷി മന്ത്രി വിഎസ് സുനില് കുമാര് എന്നിവര്‍ക്കാണ് ഇതിന് മുന്‍പ് കൊവിഡ് 19 സ്ഥിരീകരിച്ചത്.\nഇന്ന് സംസ്ഥാനത്ത് രണ്ട് മന്ത്രിമാര്‍ക്കാണ് ഇതോടെ കൊവിഡ് സ്ഥിരീകരിച്ചിരിക്കുന്നത്. മന്ത്രി എംഎം മണിയുടെ ഡ്രൈവര്‍ക്ക് കൊവിഡ് ബാധിച്ചതിന് പിറകേയാണ് അദ്ദേഹത്തിന് കൊവിഡ് പരിശോധന നടത്തിയത്. ഞായറാഴ്ച മണ്ഡലത്തില് ചില പരിപാടികളില് അടക്കം മന്ത്രി പങ്കെടുത്തിരുന്നു. താനുമായി അടുത്ത് ഇടപഴകിയവര് ക്വാറന്റൈനില് പ്രവേശിക്കണമെന്ന് മന്ത്രി ആവശ്യപ്പെട്ടിട്ടുണ്ട്.\nഇന്നത്തെ മന്ത്രിസഭാ യോഗത്തില് ഓഫീസില് ഇരുന്ന് കൊണ്ടാണ് മന്ത്രി എംഎം മണി പങ്കെടുത്തത്. അദ്ദേഹത്തിന്റെ പേഴ്‌സണല് സ്റ്റാഫ് അംഗങ്ങളെ ക്വാറന്റൈനില് പ്രവേശിപ്പിച്ചിരിക്കുകയാണ്. ആശുപത്രിയിലുളള മന്ത്രിയുടെ ആരോഗ്യനില തൃപ്തികരമാണ്. മറ്റ് ആരോഗ്യപ്രശ്‌നങ്ങള് ഉളളതിനാല് മന്ത്രിക്ക് അതീവ ശ്രദ്ധയാണ് ആവശ്യമുളളത്.\nഅതിനിടെ സംസ്ഥാനത്ത് ഇന്ന് 10,606 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 1576, മലപ്പുറം 1350, എറണാകുളം 1201, തിരുവനന്തപുരം 1182, തൃശൂര് 948, കൊല്ലം 852, ആലപ്പുഴ 672, പാലക്കാട് 650, കണ്ണൂര് 602, കോട്ടയം 490, കാസര്‍ഗോഡ് 432, പത്തനംതിട്ട 393, വയനാട് 138, ഇടുക്കി 120 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\ncoronavirus മരണം ഇന്ത്യ കേരളം covid19 kt jaleel കെടി ജലീല്\nMinister KT Jaleel confirmed Covid positive


ഹൂസ്റ്റണ് ഇമ്മാനുവേല് മാര്‍ത്തോമ്മാ സേവികാസംഘം നഴ്സുമാരെ ആദരിച്ചു - Malayalam Daily News\nMay 21, 2019 ജീമോന് റാന്നി\nഹൂസ്റ്റണ്: ഇമ്മാനുവേല് മാര്‍ത്തോമ്മാ ഇടവക സേവികാസംഘത്തിന്‍റെ ആഭിമുഖ്യത്തില് നഴ്സസ് വാരം സമുചിതമായി ആഘോഷിച്ചു.\nനഴ്സസ് വാരാഘോഷത്തിന്‍റെ ഭാഗമായി ഇടവകയിലെ അംഗങ്ങളും അമേരിക്കയില് 25 വര്‍ഷങ്ങളിലധികം സേവനം ചെയ്തിട്ടുള്ളവരുമായ നഴ്സുമാരെ ആദരിക്കുകയുണ്ടായി. ഈ വര്‍ഷം രജത ജൂബിലി ആഘോഷിക്കുന്ന ഇമ്മാനുവേല് ഇടവകയുടെ പ്രവര്‍ത്തനങ്ങളില് സജീവ പങ്കാളികളായ നഴ്സുമാരെ ആദരിച്ചത് വികാരനിര്‍ഭരമായ ഒരു ചടങ്ങായിരുന്നു.\nമെയ് 19 ഞായാഴ്ച വിശുദ്ധ കുര്‍ബാനക്ക് ശേഷം നടത്തപ്പെട്ട പ്രസ്തുത സമ്മേളനത്തില് ഇമ്മാനുവേല് സേവികാസംഘം സെക്രട്ടറി മെറീന മാത്യു സ്വാഗതം ആശംസിച്ചു.\nഇടവക വികാരി റവ. ഏബ്രഹാം വര്ഗീസ് അദ്ധ്യക്ഷത വഹിച്ച സമ്മേളനം, മുഖ്യാതിഥിയായിരുന്ന മാര്‍ത്തോമാ സഭ മുന് വികാരി ജനറാള് വെരി. റവ. ഡോ.ചെറിയാന് തോമസ് ഉത്ഘാടനം ചെയ്തു. ഇടവകയിലെ ഏറ്റവും മുതിര്‍ന്ന3നഴ്സുമാര് ചേര്‍ന്ന് ദീപം തെളിയിക്കുകയും തുടര്‍ന്ന് ഇടവകയിലെ എല്ലാ നഴ്സുമാരും ചേര്‍ന്ന് പുനഃസമര്‍പ്പണ പ്രാര്‍ത്ഥന നടത്തുകയും ചെയ്തു. 25 വര്‍ഷത്തിലധികമായി അമേരിക്കയില് നഴ്സുമാരായി സേവനം അനുഷ്ടിച്ച 75ല് പരം നഴ്സുമാരെ സമ്മേളനത്തില് പൊന്നാട അണിയിച്ചു ആദരിച്ചു.\nആനി ജോജി, ബെറ്റ്സി വര്ഗീസ് എന്നിവര് ആശംസകള് അര്‍പ്പിച്ചു. ലിജി മാത്യൂസ് ആലപിച്ച ശ്രുതിമധുരമായ ഗാനം സമ്മേളനത്തിന്‍റെ മാറ്റു കൂട്ടി . രമണി മാത്യു, മറിയാമ്മ ഉമ്മന്, ശാലിനി പാപ്പച്ചന് എന്നിവര് കോഓര്‍ഡിനേറ്റര്‍മാരായി പ്രവര്‍ത്തിച്ചു.


പനമരം കൊലപാതകം; പ്രതികളുടെ അറസ്റ്റ് ഇന്ന് – Kairali News | Kairali News Live l Latest Malayalam News\nപനമരം കൊലപാതകം; പ്രതികളുടെ അറസ്റ്റ് ഇന്ന്\nജില്ലാ പോലീസ് മേധാവിയുടെ വാർത്താസമ്മേളനം 11 മണിക്ക് മാനന്തവാടിയിൽ\nവയനാട് പനമരം നെല്ലിയമ്പത്ത് വൃദ്ധ ദമ്പതികൾ കൊല്ലപ്പെട്ട സംഭവത്തിൽ വഴിത്തിരിവ്. പ്രതികളുടെ അറസ്റ്റ് ഇന്നുണ്ടായേക്കും. കേസുമായി ബന്ധപ്പെട്ട് ജില്ലാ പോലീസ് മേധാവിയുടെ വാർത്താസമ്മേളനം 11 മണിക്ക് മാനന്തവാടിയിൽ നടക്കും.\nമാനന്തവാടി ഡി വൈ എസ് പിയുടെ നേതൃത്വത്തില് പ്രത്യേക അന്വേഷണ സംഘമാണ് കേസ് അന്വേഷിച്ചത്. കഴിഞ്ഞ ജൂണ് 10ന് രാത്രി 8.30 ഓടെയായിരുന്നു നാടിനെ നടുക്കിയ കൊലപാതകം നടന്നത്. താഴെ നെല്ലിയമ്പത്തെ പത്മാലയത്തില് കേശവനെയും ഭാര്യ പത്മാവതിയെയുമാണ് കൊല്ലപ്പെട്ട നിലയിൽ കണ്ടെത്തിയത്. മുഖംമൂടി ധരിച്ച രണ്ടു പേരാണ് തങ്ങളെ ആക്രമിച്ചതെന്ന് ആശുപത്രിയിലേക്കുള്ള യാത്രയ്ക്കിടെ പത്മാവതി പറഞ്ഞിരുന്നു. മുഖംമൂടി ധരിച്ച രണ്ടു പേരാണ് തങ്ങളെ ആക്രമിച്ചതെന്ന് ആശുപത്രിയിലേക്കുള്ള യാത്രയ്ക്കിടെ പത്മാവതി പറഞ്ഞിരുന്നു.\nതുടര്‍ന്നുള്ള പരിശോധനയില് വീടിനരികിലെ ഏണിയില് നിന്ന് വിരലടയാളവും കൃഷിയിടത്തിലെ കുളത്തില് നിന്ന് രക്തക്കറയുള്ള തുണിയും പൊലീസിന് ലഭിച്ചിരുന്നു. ഇത്തരത്തില് ലഭിച്ച സാഹചര്യ തെളിവുകള് അനുസരിച്ചായിരുന്നു പോലീസ് അന്വേഷണം.


ലോക്ഡൗൺ നീങ്ങിയാലും നിയന്ത്രണം തുടരേണ്ടിവരും | control after lockdown -kerala news | Madhyamam\ndate_range4April 2020 3:33 AM GMT\nലോക്ഡൗൺ നീങ്ങിയാലും നിയന്ത്രണം തുടരേണ്ടിവരും\nനീരിക്ഷണത്തിലാകുന്നവരുടെ എണ്ണം കുറക്കാനായെന്ന് വിലയിരുത്തൽ\nതിരുവനന്തപുരം: ലോക്ഡൗൺ നീക്കിയാലും നിയന്ത്രണം തുടേരണ്ടിവരുമെന്ന് ആരോഗ്യവകുപ്പ്. വൈറസ് വ്യാപന വേഗവും സമൂഹവ്യാപനവും തടയാനാണ് ലോക്ഡൗൺ ഉപകരിക്കുക. ഇതോടെ വൈറസ് ഇല്ലാതാകുമെന്ന് പറയാനാകില്ല. അപ്രതീക്ഷിത സാഹചര്യങ്ങളൊന്നും ഉണ്ടാകാതിരുന്നാൽ ഏപ്രിൽ 14 ഒാടെ ഒരു പരിധിവരെ വൈറസ് ഭീതി മറികടക്കാനാകും. എന്നാൽ, അവസാനിച്ചെന്ന് പറയാനാകില്ല. ആരോഗ്യ വകുപ്പിലെ മുതിർന്ന ഉദ്യോഗസ്ഥൻ ‘മാധ്യമ’ത്തോട് പറഞ്ഞു. ജനജീവിതം സാധാരണ നിലയിലാകാനും സമയമെടുക്കും. ഒാരോ ദിവസവും വൈറസ് ബാധ സ്ഥിരീകരിക്കുന്നവരുടെ എണ്ണം വലിയ വ്യത്യാസമില്ലാതെ തുടരുന്ന സാഹചര്യത്തിൽ വിശേഷിച്ചും.\nലോക്ഡൗണും നിയന്ത്രണങ്ങളും കോവിഡ് പ്രതിരോധത്തിൽ ഫലപ്രദമാകുന്നെന്നാണ് പ്രാഥമിക കണക്ക്. പ്രതിദിനം നീരിക്ഷണത്തിലാകുന്നവരുടെ എണ്ണം കുറക്കാനായത് നിയന്ത്രണം മൂലമാണെന്നാണ് വിലയിരുത്തൽ. മാർച്ച് 26ന് കേരളത്തിൽ നിരീക്ഷണത്തിലായത് 25,461 പേരാണ്.\nമാർച്ച് 28ന് 24,000 ഉം. ഏപ്രിലെ ആദ്യദിവസങ്ങളിൽ 1800ൽ താഴെയായി. യാത്ര കുറഞ്ഞതും സാമൂഹിക അവബോധവുമാണ് കാരണം. വൈറസ് വ്യാപനം തടയാൻ പരിശോധന കർശനമാക്കിയിട്ടുണ്ട്. ഇതിെൻറ ഭാഗമായാണ് പനി ഇല്ലെങ്കിലും പരിശോധനക്കുള്ള തീരുമാനം. പനി, ചുമ, തൊണ്ടവേദന, ശ്വാസതടസ്സം എന്നിവ ഉണ്ടെങ്കില് കോവിഡ് പരിശോധന നടത്തണമെന്നായിരുന്നു ഇതുവരെയുണ്ടായിരുന്ന പ്രോേട്ടാക്കോൾ. പുതിയ നിര്‍ദേശത്തില് പനി ഇല്ലാതെ മറ്റ് ലക്ഷണങ്ങള് കണ്ടാല് തന്നെ പരിശോധിക്കണം. പുറമെ വയറിളക്കത്തെക്കൂടി രോഗലക്ഷണങ്ങളിൽ ഉള്‍പ്പെടുത്തി.\nTAGS:covid 19 corona virus lockdown kerala news malayalam news\nNews Summary - control after lockdown -kerala news


സാംസ്‌കാരികസമ്മേളനം സുമിത്രാ മഹാജന് ഉദ്ഘാടനം ചെയ്യും\nSunday 18 February 2018 12:16 pm IST\nകൊല്ലം: പുതിയകാവ് ക്ഷേത്രത്തില് ആദിദേവതാ പ്രതിഷ്ഠയും സാംസ്‌കാരിക സമ്മേളനവും 21ന്. കൊല്ലം പുതിയകാവ് ക്ഷേത്രത്തില് വളരെ പൂര്‍വീകമായി ആരാധിച്ചുവരുന്ന രക്തചന്ദന ദാരുവിലുള്ള അത്യപൂര്‍വമായ ഭദ്രകാളിയുടെ പ്രതിഷ്ഠ 21ന് രാവിലെ 6.45നും 745നും മദ്ധ്യേ നടക്കും.\nആലുവാ തന്ത്രവിദ്യാപീഠത്തിലെ പ്രമുഖ തന്ത്രിമാരുടെ കാര്‍മികത്വത്തില് നടക്കുന്ന പ്രതിഷ്ഠാ ക്രിയകള് മൂന്ന് ദിവസം നീണ്ടുനില്‍ക്കും. പ്രതിഷ്ഠാ ദിവസം രാവിലെ ഒന്‍പതിന് സമൂഹലളിതാ സഹസ്രനാമ ജപവും 9.30ന് സാംസ്‌കാരിക സമ്മേളനവും നടക്കും. ക്ഷേത്ര ഭരണസമിതി പ്രസിഡന്റ് ഡോ.ജി.മോഹനന്റെ അധ്യക്ഷതയില് കൂടുന്ന യോഗം ലോക്‌സഭാ സ്പീക്കര് സുമിത്രാ മഹാജന് ഉദ്ഘാടനം ചെയ്യും.\nആര്‍എസ്എസ് പ്രാന്ത സംഘചാലക് പി.ഇ.ബി. മേനോന് ക്ഷേത്രത്തിന്റെ പുതുക്കിയ വെബ്‌സൈറ്റും മൊബൈല് ആപ്പിന്റെയും ഉദ്ഘാടനം നിര്‍വഹിക്കും. പ്രമുഖ വ്യവസായിയും പ്രവാസിയുമായ അനില് ചാമോലില് ചികിത്സാ ധനസഹായവും വിതരണം ചെയ്യും.\nഅമൃതാനന്ദമയി മഠത്തിലെ വേദാമൃത ചൈതന്യസ്വാമി, സമ്പോദ് ഫൗണ്ടേഷന് കേരളാ ചാപ്റ്റര് മുഖ്യ ആചാര്യന് സ്വാമി ആധ്യാത്മികാനന്ദ സരസ്വതി എന്നിവര് പ്രസംഗിക്കും. മാര്‍ച്ച് ഒന്‍പതിന് നടക്കുന്ന പൊങ്കാല മഹോത്സവത്തിന്റെ സുവനീര് പ്രകാശനം പി.രമേഷ്ബാബു ക്ഷേത്രം മേല്‍ശാന്തി ബാലമുരളിക്ക് നല്‍കി നിര്‍വഹിച്ചു.\nക്ഷേത്ര ഭരണസമിതി സെക്രട്ടറി സോമയാജി, പൊങ്കാല ജനറല് കണ്‍വീനര് രഞ്ജന്, ഭാരവാഹികളായ തെക്കടം ഹരീഷ്, സുനില് മങ്ങാട്, എ.ജി. ശ്രീകുമാര്, ക്ഷേത്ര മാനേജര് അജയകുമാര്, ഗണേഷ്, സുരേഷ് ബാബു എന്നിവര് പങ്കെടുത്തു.\nചക്കുളത്തമ്മയ്ക്ക് ഭക്ത സഹസ്രങ്ങളുടെ പൊങ്കാല\nമംഗളാദേവിയില് ആയിരങ്ങള് ദര്‍ശനപുണ്യം നേടി\nഅപകടം തലനാരിഴയ്ക്ക്; കണ്ണടച്ച് കെഎസ്ഇബി


ci attacked street vendors: നടുറോഡില് സിങ്കം മോഡല് പെര്‍ഫോമന്‍സ്; ചെറുപുഴ സിഐയ്‌ക്കെതിരെ നടപടി ഉടന്? - action against cherupuzha circle inspector for misbehave with street vendors | Samayam Malayalam\naction against cherupuzha circle inspector for misbehave with street vendors\nSamayam Desk | Lipi | Updated: 25 Nov 2020, 08:00:00 AM\nവഴിയോര കച്ചവടക്കാരെ അസഭ്യം പറഞ്ഞ സംഭവത്തില് ജില്ലാ പോലീസ്‌മേധാവിയോട് ഐജി റിപോര്‍ട്ട് ആവശ്യപ്പെട്ടിട്ടുണ്ട്. പുതിയ പാലത്തിനു സമീപം വാഹനങ്ങളില് കച്ചവടം നടത്തുന്നവരോടാണ് ഇന്‍സ്‌പെക്ടര് അസഭ്യം പറഞ്ഞത്.\nസമൂഹമാധ്യമങ്ങളില് പ്രചരിച്ച ദൃശ്യങ്ങള്\nകണ്ണൂർ: നടുറോഡിൽ സിങ്കം മോഡൽ പെർഫേമൻസ് നടത്തിയ ചെറുപുഴ സിഐക്കെതിരെ വകുപ്പുതല അന്വേഷണം പൂർത്തിയായി. സംഭവം സോഷ്യൽ മീഡയയിൽ വൈറലായതിനെ തുടർന്ന് രഹസ്യാന്വേഷണ വിഭാഗം പ്രാഥമിക റിപ്പോർട്ടു നൽകിയിരുന്നു. ഈ റിപ്പോർട്ടിൽ തെരുവുകച്ചവടക്കാരെ ഒഴിപ്പിക്കാൻ സിഐ സ്വീകരിച്ച നടപടിയിൽ വീഴ്ചയുണ്ടായിട്ടുണ്ടെന്നാണ് ചൂണ്ടിക്കാട്ടുന്നത്.\nഇതിനിടയില് വഴിയോര കച്ചവടക്കാരെ അസഭ്യം പറഞ്ഞ സംഭവത്തില് ജില്ലാ പോലീസ്\nമേധാവിയോട് ഐജി റിപോര്‍ട്ട് ആവശ്യപ്പെട്ടിട്ടുണ്ട്. വിഡിയോ സമൂഹമാധ്യമങ്ങളില് പ്രചരിച്ചതിനു പിന്നാലെയാണ് പോലീസ് തിടുക്കത്തിലുള്ള നീക്കം നടക്കുന്നത്. ഇക്കഴിഞ്ഞ ഞായറാഴ്ചയാണ് വീഡിയോ പുറത്തു വന്നത്.\nനിലവില് ആരോപണ വിധേയനായ സിഐക്കെതിരേ നടപടിയൊന്നും വന്നിട്ടില്ല. വീഡിയോയില് എഡിറ്റിങ് നടത്തിയിട്ടുണ്ടെന്നാണ് സിഐ പറയുന്നത്. സംഭവത്തിന്റെ നിജസ്ഥിതി അറിഞ്ഞ ശേഷം ഉടന് സസ്‌പെന്‍ഷന് ഉള്‍പ്പെടെയുള്ള നടപടികളുണ്ടാവുമെന്നാണ് അറിയുന്നത്. ചെറുപുഴ സ്റ്റേഷന് പരിധിയിലെ പുതിയ പാലത്തിനു സമീപം വാഹനങ്ങളില് കച്ചവടം നടത്തുന്നവരോടാണ് ഇന്‍സ്‌പെക്ടര് അസഭ്യം പറഞ്ഞത്.\n'ഹലോ മുൺമി... ഇത് സുരേഷ് ഗോപിയാണ്'; കണ്ണൂരിലെ ബിജെപി സ്ഥാനാർഥിയായ അസം സ്വദേശിനിക്ക് എംപിയുടെ അപ്രതീക്ഷിത സമ്മാനം! ആര്‍ട്ടിക്കിള് ഷോ\nചെറുപുഴ സിഐയ്‌ക്കെതിരെ നടപടി ചെറുപുഴ സിഐ വീഡിയോ ചെറുപുഴ സിഐ ci attacked street vendors cherupuzha ci video action against cherupuzha ci\nWeb Title : action against cherupuzha circle inspector for misbehave with street vendors


ആ അമ്മയ്ക്കൊരു സഹായം | NAMMUDE BHOOLOKAM\nHome » സാമൂഹികം » ആ അമ്മയ്ക്കൊരു സഹായം\nബൂലോഗ കാരുണ്യത്തില് പ്രിയ എഴുതിയ "ആ അമ്മയ്ക്കൊരു സഹായം " എന്നാ പോസ്റ്റ് ആണ് ഇന്നത്തെ ബൂലോകം ഓണ് ലൈന് സ്പെഷ്യല് ആയി തിരഞ്ഞെടുത്തിട്ടുള്ളത്.\nഒരു അറുപതു വയസ്സുകാരിയും അവരുടെ പന്ത്രണ്ടു വയസ്സുള്ള മകനും ആണ് പ്രതിപാദ്യ വിഷയം.\nഏറെ വിഷമതകള് അനുഭവിക്കുന്ന സമയത്ത് തന്നെ ഓച്ചിറ അമ്പല പരിസരത്ത് ഉപേക്ഷിക്കപ്പെട്ട നിലയില് കണ്ടെത്തിയ ഒരു കൈക്കുഞ്ഞിനെ ഏറ്റെടുത്ത് പോറ്റി വളര്‍ത്തിയ ഒരു വൃദ്ധ .\nവിശപ്പ് മാറ്റാന് അമ്പലത്തില് നിന്നും പ്രസാദം ആയി കിട്ടുന്ന ആഹാരം.\nനാമെല്ലാം സ്വസ്ഥമായി കിടന്നുറങ്ങുമ്പോള് നമ്മുടെ നാടിന്റെ രക്ഷക്കായി സദാ ജാഗരൂകരായിരിക്കുന്ന ഒരു പട്ടാളക്കാരനാകാന് മോഹിക്കുന്ന ഏഴാം ക്ലാസ്സുകാരനായ കണ്ണന് എന്ന കുട്ടി.\nചികില്‍സക്കായി ചിലവാക്കിയ അന്‍പതിനായിരം രൂപയ്ക്കായി ഉള്ള കിടപ്പാടവും പണയപ്പെടുത്തിയ അവസ്ഥ .\nഈ അവസ്ഥകളില് സഹായവുമായി കാരുണ്യവാന്മാരായ ഒരുപാടാളുകള് പ്രതികരിച്ചു കണ്ടു. അഭിനന്ദനങ്ങള് !\nഎന്നാല് പ്രായോഗികമായ ഒരു നിര്‍ദ്ദേശം വച്ചിരിക്കുന്നത് , നാട്ടുകാരന് എന്ന ബ്ലോഗര് നാമത്തില് അറിയപ്പെടുന്ന 'പ്രിന്‍സ് " എന്ന തൊടുപുഴക്കാരനാണ്. കണ്ണന് എന്ന പയ്യനെ സൌജന്യമായി പഠിപ്പിക്കാന് വേണ്ട ഏര്‍പ്പാടുകള് ഏതെങ്കിലും ഓര്‍ഫനേജുമായി ബന്ധപ്പെടുത്തി ചെയ്യാമെന്ന് നാട്ടുകാരന് നല്‍കിയ നിര്‍ദ്ദേശം ഒന്നുകൂടി ആഴ്ന്നിറങ്ങി ചിന്തിച്ചാല് മനസ്സിലാകും അത് തന്നെ യാണ് വേണ്ടത് എന്ന്. നിങ്ങളുടെ സ്വന്തം ബൂലോകം ഓണ് ലൈന് , ഈ നിര്‍ദ്ദേശത്തെ പിന്താങ്ങാന് കാരണം, ഇനി ജീവിക്കേണ്ടത് കണ്ണന് ആണ്. അവനു ഒരുപാട് സ്വപ്നങ്ങളും പ്രതീക്ഷകളും. എന്നാല് മറ്റു നിര്‍ദ്ദേശങ്ങള് നല്‍കിയവര് എടുത്തു പറഞ്ഞത് ആ അമ്മയെയും മകനെയും വേര് പിരിക്കരുത് എന്നാണു. ബൂലോഗ കാരുണ്യത്തിന്റെ മികവു കൊണ്ട് കട ബാധ്യതയായ അന്‍പതിനായിരം രൂപ ഒരു പക്ഷെ നിസ്സാരമായി വീട്ടാന് സാധിച്ചേക്കും. അങ്ങനെ അവര്‍ക്ക് ആ ഭൂമി തിരിച്ചു കിട്ടിയേക്കാം....പിന്നീട് ഒരു വീട് വയ്ക്കാനുള്ള പദ്ധതിയും രൂപം കൊണ്ടെക്കാം. എന്നാല് അത് മാത്രം മതിയോ ? ആ അമ്മയെയും മകനെയും വേര്പിരിക്കരുത് എന്ന് പറയുന്നവര് ഒരു കാര്യം മനസ്സിലാക്കേണ്ടതുണ്ട്..ആ സ്ത്രീ പ്രായമേറി വരികയാണ്. അവര്‍ക്ക് ഇനി എത്രനാള് അദ്ധ്വാനിക്കാനാവും? ജീവിത വീഥിയില് അവര്‍ക്ക് കാല് ഇടറിയേക്കാം. അന്നേരം കണ്ണന് തനിച്ചാവുകയില്ലേ? കണ്ണനെ ഒരു ഒര്ഫനെജില് ആക്കുന്നത് വഴി മികച്ച വിദ്യാഭ്യാസം ലഭിക്കും,നല്ല ഭക്ഷണം,മികച്ച ജീവിത സാഹചര്യം എന്നിങ്ങനെ.....ആ അമ്മയ്ക്ക് എപ്പോള് വേണമെങ്കിലും കണ്ണനെ കാണാം . ഇവിടെ വേര്പിരിയാനുള്ള ഒരു നൈമിഷിക നേരത്തെ അല്ലെങ്കില് കുറച്ചു ദിവസത്തെ " വിഷമം " ആണ് ഏവര്‍ക്കും പ്രധാന കാര്യമായി തോന്നുന്നത് എന്ന് തോന്നുന്നു. വിഷമം കാണും , അത് ശരിയാണെങ്കിലും പ്രായോഗികമായ സമീപനം എന്നത് പ്രിന്‍സ് പറഞ്ഞതു തന്നെയാണ്. ജീവന് രക്ഷിക്കുക, പട്ടിണിയില് നിന്നു രക്ഷിക്കുക, ഇത് രണ്ടും ആവണം മുഖ്യ ലക്ഷ്യങ്ങള് പിന്നെ വിദ്യഭ്യാസവും . ആ അമ്മയ്ക്കാവട്ടെ ഏതെങ്കിലും വയോജന കേന്ദ്രത്തില് അഭയം തേടുകയും ആവാം. സ്വരൂപിച്ച പണം കൊണ്ട് പണയ ബാധ്യത തീര്‍ക്കുന്ന ഭൂമി കണ്ണന്റെ പേരില് തന്നെ വരട്ടെ. ജീവിതം കരുപ്പിടിപ്പിക്കുന്ന സമയത്ത് കണ്ണന് അത് ഏറെ പ്രയോജനം ചെയ്യും.\nചെറായി ബ്ലോഗ്ഗേഴ്സ് മീറ്റ് കഴിഞ്ഞു അവശേഷിക്കുന്ന തുക യായ 4475 രൂപ , അവരുടെ പ്രധിനിധിയായ നിരക്ഷരന് എന്ന ബ്ലോഗര് ഇവരെ സഹായിക്കാന് വേണ്ടി നല്‍കുന്നതായി പറഞ്ഞിട്ടുണ്ട്. ഇവര്‍ക്ക് നിങ്ങളുടെ സ്വന്തം ബൂലോകം ഓണ് ലൈനിന്റെ പ്രത്യേക അഭിനന്ദനങ്ങള് ! അതോടൊപ്പം സഹായം വാഗ്ദാനം ചെയ്തുകൊണ്ട് പ്രതികരണം അറിയിച്ചവര്‍ക്കും ഈ അവസരത്തില് അഭിനന്ദനം അറിയിക്കുന്നു.\nഈ കാര്യം ബൂലോക ശ്രദ്ധയില് കൊണ്ട് വന്ന പ്രിയ , ഡോക്ടര് പ്രവീണ് എന്നിവര്‍ക്കും പ്രത്യേക അഭിനന്ദനങ്ങള് !\n4 Responses to "ആ അമ്മയ്ക്കൊരു സഹായം"\nപ്രിയ August 16, 2009 at 2:02 AM\nനന്ദി ബൂലോകം ഓണ്‍ലൈന്.\nഒരു ചെറിയ സഹായം എന്ന നിലക്ക് മാത്രമാണ് ഇതിനെ കുറിച്ച് ചിന്തിച്ചത്. ആ അമ്മക്കും മോനും തലചായ്ക്കാനുള്ളിടം നഷ്ടപ്പെടാതിരിക്കട്ടെ എന്നേ തല്‍ക്കാലം ഓര്‍ത്തുള്ളൂ. നാട്ടുകാരന് പറഞ്ഞ ആ സഹായം അതിനെ കുറിച്ച് ആ അമ്മയുടെയും മകന്റെയും താല്പര്യം കണക്കിലെടുത്ത് കൂടുതല് ചിന്തിക്കേണ്ടതാണ്.\nഅവര്‍ക്ക് വേണ്ടി, അവരെ പോലുള്ളവര്‍ക്കായി കഴിയുന്ന സഹായം ചെയ്യാന് നമുക്ക് കഴിയട്ടെ\nആ അമ്മക്കും മകനും എന്നും നന്മ വരട്ടെ !!!\nവീണ്ടും നന്ദി !!!\nപ്രിയ August 16, 2009 at 2:03 AM\nDr Praveen G Pai August 16, 2009 at 4:18 PM\nkichu / കിച്ചു August 16, 2009 at 10:32 PM\nwe will be with u.


സിറിയന് പൗരന്മാര്‍ക്ക് 18 മാസം കൂടി യു.എസില് തുടരാം | islamonlive\nHome/News/സിറിയന് പൗരന്മാര്‍ക്ക് 18 മാസം കൂടി യു.എസില് തുടരാം\nസിറിയന് പൗരന്മാര്‍ക്ക് 18 മാസം കൂടി യു.എസില് തുടരാം\nവാഷിങ്ടണ്: അമേരിക്കയില് കഴിയുന്ന സിറിയന് പൗരന്മാര്‍ക്ക് 18 മാസം കൂടി തങ്ങാന് ട്രംപ് ഭരണകൂടം സമയം നീട്ടി നല്‍കി. ഏഴായിരം സിറിയക്കാരാണ് ഇപ്പോള് രാജ്യത്ത് അവശേഷിക്കുന്നത്. സിറിയയിലെ ആഭ്യന്തര യുദ്ധം മൂലം അമേരിക്കയിലേക്ക് കുടിയേറിയവരാണിവര്. ഇവര്‍ക്ക് നല്‍കുന്ന പരിരക്ഷ എന്ന നിലയിലാണ് 18 മാസം കൂടി രാജ്യത്ത് തങ്ങാനുള്ള അനുമതി നീട്ടി നല്‍കിയത്. ‘അവരുടെ നിവലിലെ അവസ്ഥകളെ വളരെ സൂക്ഷ്മമായി പരിഗണിച്ചതിനു ശേഷമാണ് ഇവിടെ തങ്ങാനുള്ള അനുമതി താല്‍ക്കാലികമായി നീട്ടി നല്‍കാന് തീരുമാനിച്ചത്’ സ്വദേശ സുരക്ഷ വിഭാഗം സെക്രട്ടറി ക്രിസ്റ്റജന് നീല്‍സണ് പ്രസ്താവനയില് പറഞ്ഞു.\nതാല്‍ക്കാലിക സംരക്ഷിത അവസ്ഥയില് (ടി.പി.എസ്) വിഭാഗത്തില് രാജ്യത്ത് അവശേഷിക്കുന്നവരും ജോലിയെടുത്ത് കഴിയുന്നവരുമാണ് ഈ സിറിയന് വംശജര്. ഇവര്‍ക്ക് സ്വന്തം രാജ്യത്തേക്ക് മടങ്ങുന്നതിന് തടസ്സമുണ്ടെങ്കില് ഇവിടെ കഴിയുന്നതിന് നിയമപരമായി അംഗീകാരം നല്‍കുകയാണ് ടി.പി.എസ് മുഖേന ചെയ്യുന്നത്. യുദ്ധക്കെടുതികളാലോ പ്രകൃതി ദുരന്തം മൂലമോ ദുരിതമനുഭവിക്കുന്നവര്‍ക്കാണ് ഈ ആനുകൂല്യം നല്‍കുന്നത്.\n2012ല് ഒബാമ ഭരണകൂടമാണ് സിറിയന് പൗരന്മാര്‍ക്ക് ടി.പി.എസ് അനുവദിച്ചു നല്‍കുന്നത്. സിറിയന് യുദ്ധം ആരംഭിച്ച് ഒരു വര്‍ഷത്തിനു ശേഷമായിരുന്നു ഇത്. പിന്നീട് നിരവധി തവണയാണ് ഇത് പുതുക്കി നല്‍കിയിരുന്നത്. ട്രംപ് അധികാരത്തില് വന്ന ശേഷം ഇത് എടുത്തുകളയുമെന്ന ഭീതി നിലനിന്നിരുന്നു. നേരത്തെ ഹെയ്തിയിലെയും എല് സല്‍വാദറിലെയും ജനങ്ങളുടെ ടി.പി.എസ് ട്രംപ് പിന്‍വലിച്ചിരുന്നു. അമേരിക്കയിലുള്ള യെമനിലെ യുദ്ധ ബാധിതരായ ടി.പി.എസുകളുടെ കാലാവധി ഈ ജൂണില് അവസാനിക്കും. ഇവരെക്കുറിച്ച് അമേരിക്ക ഇതു വരെ പ്രതികരിച്ചിട്ടില്ല.\n33ാമത് സ്‌പെയിന് ഗോയ അവാര്‍ഡ് ‘ഗസ്സ’ ഡോക്യുമെന്ററിക്ക്


രജൗറി: ദേശീയ ഗാനത്തോട് അനാദരവ് കാണിച്ചെന്നാരോപിച്ച് കാശ്മീരില് രണ്ട് വിദ്യാര്‍ഥികള്‍ക്കെതിരെ കേസെടുത്തു. ജമ്മുകാശ്മീരിലെ ബാബാ ഗുലാം ഷാ ബാദ്ഷാ സര്‍വകലാശാല വിദ്യാര്‍ഥികള്‍ക്കെതിരെയാണ് കേസെടുത്തത്.\nദേശീയ ഗാനം പാടിയ സമയത്ത് വിദ്യാര്‍ഥികള് എഴുനേറ്റ് നിന്നില്ലെന്ന കുറ്റത്തിനാണ് കേസ്. കഴിഞ്ഞദിവസം ജമ്മുകാശ്മീര് ഗവര്‍ണര് എന്.എന് വോറ പങ്കെടുത്ത ചടങ്ങിലാണ് സംഭവം നടന്നതെന്ന് ജില്ലാ മജിസ്‌ട്രേട്ട് ഷഹിദ് ഇഖ്ബാല് ചൗധരി പി.ടി.ഐയോട് പറഞ്ഞു.\nബാദ്ഷാ സര്‍വകലാശാലയിലെ രണ്ട് വിദ്യാര്‍ത്ഥികള്‍ക്കെതിരെ ദേശീയ ഗാനത്തോട് അനാദരവ് കാണിച്ചെന്ന കുറ്റത്തിന് കേസെടുത്തിട്ടുണ്ട്. ഇവര്‍ക്കെതിരെ തുടര് നടപടികളുമായി മു്‌ന്നോട്ട് പോകും’ ഷഹിദ് ഇഖ്ബാല് പറഞ്ഞു.\nസംഭവത്തില് വിദ്യാര്‍ഥികള്‍ക്കെതിരെ അച്ചടക്ക നടപടിയെടുക്കുമെന്നും സൂണിവേഴ്സിറ്റി അധികൃതരും പറഞ്ഞു.\nThursday 2nd November 2017 11:54am


കുഞ്ഞുങ്ങള്‍ക്ക് മുലപ്പാല് നല്‍കുന്നതിനും അമ്മമാര്‍ക്ക് മടി • ഇ വാർത്ത | evartha\nകുഞ്ഞുങ്ങള്‍ക്ക് മുലപ്പാല് നല്‍കുന്നതിനും അമ്മമാര്‍ക്ക് മടി\nevartha Desk July 31, 2017, 1:36 pm July 31, 2017\nതിരുവനന്തപുരം: കുഞ്ഞ് ജനിച്ചു കഴിഞ്ഞാല് അമ്മമാര് ആദ്യം നല്‍കുക മുലപ്പാലാണ്. കുഞ്ഞിന്റെ ആരോഗ്യത്തിന് അത്യുത്തമമായി പറയപ്പെടുന്നതും അമ്മയുടെ ആദ്യ മുലപ്പാല് തന്നെയാണ്. അഞ്ചുവയസ്സില് താഴെയുള്ള കുഞ്ഞുങ്ങളുടെ മരണത്തില് 13 ശതമാനവും മുലയൂട്ടലിലൂടെ തടയാനാകുമെന്ന് ലാന്‍സെറ്റ് മെഡിക്കല് ജേണലില് പ്രസിദ്ധീകരിച്ച പഠനം ചൂണ്ടിക്കാട്ടുന്നു. ഈ കണക്കനുസരിച്ച്, കേരളത്തിലെ എല്ലാ അമ്മമാരും ആരോഗ്യപരമായ മുലയൂട്ടല് ശീലമാക്കിയാല് സംസ്ഥാനത്ത് പ്രതിവര്‍ഷം 800 കുട്ടികളുടെ മരണം തടയാനാകും.\nകുഞ്ഞ് ജനിച്ച് ഒരു മണിക്കൂറിനുള്ളില് മുലപ്പാല് നല്‍കുന്ന അമ്മമാരുടെ എണ്ണം കേരളത്തില് വര്‍ധിച്ചതായാണ് പുതിയ സര്‍വേ ഫലത്തില് പറയുന്നത്. സംസ്ഥാനത്തെ മൂന്നില് രണ്ട് അമ്മമാര് (64 ശതമാനം) പ്രസവിച്ച് ഒരു മണിക്കൂറിനുള്ളില് കുഞ്ഞിന് മുലപ്പാല് നല്‍കുന്നതായി ദേശീയ കുടുംബ ആരോഗ്യ സര്‍വേ ഫലം വ്യക്തമാക്കുന്നു. 1993ല് 14 ഉം 1999ല് 43ഉം 2006ല്55ഉം ശതമാനമായിരുന്നു ഈ നിരക്ക്.\nഅതേസമയം, കുഞ്ഞുങ്ങള്‍ക്ക് ആദ്യ ആറുമാസം മുലപ്പാല് മാത്രം നല്‍കുന്ന അമ്മമാരുടെ എണ്ണം സംസ്ഥാനത്ത് കുറഞ്ഞതായാണ് കണക്ക്. 2003 ല് 56 ആയിരുന്ന ഈ നിരക്ക് 53 ആയി താഴ്ന്നു. അമ്മമാരില് വലിയൊരു പങ്ക് കുഞ്ഞുങ്ങള്‍ക്ക് ആദ്യ ആറുമാസം വെള്ളം, പാലുലല്‍പന്നങ്ങള്, മറ്റ് ദ്രവരൂപത്തിലെ ഭക്ഷണം എന്നിവ നല്‍കുന്നതായി സര്‍വേയില് കണ്ടെത്തിയ കുഞ്ഞുങ്ങള്‍ക്ക് അണുബാധയുണ്ടാക്കാനിടയാക്കുന്ന അനാരോഗ്യകരമായ പ്രവണതയാണിതെന്ന് ശിശുരോഗ വിദഗ്ധര് ചൂണ്ടിക്കാട്ടി.\nമുലപ്പാല് കുഞ്ഞിന്റെ അവകാശമാണെന്ന് യുനിസെഫ് കേരള തമിഴ്‌നാട് മേധാവി ജോബ് സഖറിയ പറഞ്ഞു. കുഞ്ഞിന്റെ അതിജീവനവും പോഷണവും മുലപ്പാല് ഉറപ്പാക്കുന്നു. കുഞ്ഞുങ്ങള്‍ക്ക് മുലപ്പാല് നിഷേധിക്കുന്നത് അവകാശ ലംഘനമാണെന്നും അദ്ദേഹം പറഞ്ഞു. മുലയൂട്ടലിന്റെ പ്രാധാന്യം ഓര്‍മ്മിപ്പിച്ച് യൂനിസെഫ് ആഗസ്റ്റ് ഒന്നുമുതല് ഏഴുവരെ ലോകമുലയൂട്ടല് വാരമായി ആചരിക്കും. ‘മുലയൂട്ടല് സുസ്ഥിരമാക്കാന് ഒരുമിക്കാം’ എന്നതാണ് വാരാചരണത്തിന്റെ ഇത്തവണത്തെ വിഷയം.


കോവിഡ് –19 : ഇന്ത്യന് അമേരിക്കന് ഷെഫ് ന്യൂയോര്‍ക്കില് അന്തരിച്ചു\t- പി.പി. ചെറിയാന്\nന്യൂയോര്‍ക്ക് : അമേരിക്കയിലും ഇന്ത്യയിലും വിജയകരമായി റസ്റ്ററന്റ് ബിസിനസ് നടത്തിയിരുന്ന ഷെഫ് ഫ്‌ലോയ്!ഡ് കോര്‍ഡോ (59) കൊറോണ വൈറസ് ബാധയെ തുടര്‍ന്ന് ന്യൂയോര്‍ക്കില് അന്തരിച്ചു. മാര്‍ച്ച് 25 നായിരുന്നു അന്ത്യം.\nമാര്‍ച്ച് 8ന് ബോംബെയില് നിന്നും ജര്‍മനി ഫ്രാങ്ക്ഫര്‍ട്ട് വഴിയാണ് ഫ്‌ലോയ്!ഡ് ന്യൂയോര്‍ക്കില് എത്തിയത്. തുടര്‍ന്ന് പനിയും ശരീരാസ്വസ്ഥതയും അനുഭവപ്പെട്ടിരുന്നു. തുടര്‍ന്ന് ന്യൂജഴ്‌സി മോണ്ട് ക്ലയറിലുള്ള മൗണ്ടന് സൈഡ് മെഡിക്കല് സെന്ററില് കഴിയുകയായിരുന്നു. ഫ്‌ലോയ്ഡിന്റെ മരണം കൊറോണ വൈറസ് ബാധിച്ചായിരുന്നുവെന്ന് കമ്പനി പുറത്തിറക്കിയ സ്‌റ്റേറ്റ്‌മെന്റില് പറയുന്നു.\nബോംബെയിലെ ഒ പെഡ്രോ (O PEDRO) സ്വീറ്റ് കമ്പനിയുടേയും ബോംബൈ കാന്റീന്റേയും പാര്‍ട്ണറായിരുന്നു ഫ്‌ലോയ്ഡ്.\n2011ല് ടോപ് ഷെഫ് മാസ്റ്ററായി വിജയിച്ച ഫ്‌ലോയ്ഡ് തനിക്കു സമ്മാനമായി ലഭിച്ച 1,10,000 ഡോളര് ന്യൂയോര്‍ക്ക് മൗണ്ട് സീനായ് സ്കൂള് ഓഫ് മെഡിസിന് യങ്ങ് സയന്റിസ്റ്റ് കാന്‍സര് റിസേര്‍ച്ച് ഫണ്ടിനായി സംഭാവന ചെയ്തിരുന്നു. നാലു തവണ ജയിംസ് ബിയേഡ് നോമിനിയായിരുന്ന ഫ്‌ലോയ്ഡ് പാചക കലയെക്കുറിച്ച് പുസ്തകങ്ങളും പ്രസിദ്ധീകരിച്ചിരുന്നു. സുപ്രസിദ്ധ പാചകക്കാരനും ചാരിറ്റി പ്രവര്‍ത്തകനുമായി ഫ്‌ലോയ്ഡിന്റെ മരണത്തില് അനുശോചിച്ചു. നിരവധി സന്ദേശങ്ങള് ലോകത്തിന്റെ വിവിധ ഭാഗങ്ങളില് നിന്നും ലഭിക്കുന്നതായി കമ്പനി വക്താവ് അറിയിച്ചു.


നാദാപുരംകാരും എസ്ഐയും സൂക്ഷിക്കണം; വെല്ലുവിളിച്ച് വീടാക്രമിച്ച ക്വട്ടേഷന് സംഘം പ്രധാന പ്രതിയുടെ വീഡിയോ പുറത്ത് | Breaking News from Kerala Districts India and World. News Sports News Cricket News Updates\nനാദാപുരംകാരും എസ്ഐയും സൂക്ഷിക്കണം; വെല്ലുവിളിച്ച് വീടാക്രമിച്ച ക്വട്ടേഷന് സംഘം പ്രധാന പ്രതിയുടെ വീഡിയോ പുറത്ത്\nNov 25, 2021 05:11 PM | By Anjana Shaji\nനാദാപുരം : നാദാപുരംകാരും എസ്ഐയും സൂക്ഷിക്കണമെന്ന് വെല്ലുവിളിച്ച് വീടാക്രമിച്ച ക്വട്ടേഷന് സംഘം പ്രധാന പ്രതിയുടെ വീഡിയോ പുറത്ത്. " നാദാപുരം എസ്ഐ സൂക്ഷിച്ചു കളിക്കണം, അല്ലെങ്കിൽ ജീവനു ഭീഷണിയാണ്" നാറാത്ത്കാരൻ്റെ ഭീഷണിയിൽ സൈബർ വലവിരിച്ച് പൊലീസ്.\nകണ്ണൂര് നാറാത്ത് സ്വദേശി എം. ഷമീമാണ് എസ്ഐയെ ഭീഷണപ്പെടുത്തി ഇന്‍സ്റ്റഗ്രാമില് വീഡിയോ പോസ്റ്റിട്ടത്. ഒളിവില്‍കഴിയുന്ന പ്രതിയുടെ ഭീഷണി വീഡിയോയെക്കുറിച്ച് പൊലിസ് അന്വേണം ശക്തമാക്കി. ക്വട്ടേഷന് സംഘം വീടാക്രമിച്ച കേസിലാണ് പൊലിസിനെ വെല്ലുവിളിച്ച് പ്രധാന പ്രതിയുടെ വീഡിയോ പുറത്ത് വന്നത്.\nനാദാപുരം എസ്ഐയെയാണ് പ്രതി ഭീഷണിപ്പെടുത്തുന്നത്. എസ്ഐ സൂക്ഷിച്ചു കളിക്കണം, അല്ലെങ്കിൽ ജീവനു ഭീഷണിയാണ്. നാദാപുരംകാരും സൂക്ഷിക്കണം എന്നും വിഡിയോയിൽ പറയുന്നു. ചൊവ്വാഴ്ച രാത്രിയായിരുന്നു നാദാപുരം പൊലിസ് പരിധിയിലെ കടമേരിയിൽ വീടുകയറി അക്രമം.\nകണ്ണൂരില്‍നിന്നെത്തിയ എട്ടംഗ സംഘമാണ് വീട്ടുകാരെയും നാട്ടുകാരെയും മർദിച്ചത്. സാമ്പത്തിക തർക്കമാണ് സംഘർഷത്തില് കലാശിച്ചതെന്നാണ് പൊലീസിന്‍റെ നിഗമനം. നാദാപുരം തണ്ണീർപന്തല് കടമേരി റോഡിലെ പാലോറ നസീറിന്‍റെ വീട്ടില് രാത്രിയാണ് കണ്ണൂരില്‍നിന്നും എട്ടംഗസംഘമെത്തി ആക്രമണം നടത്തിയത്.\nസംഭവത്തില് നാദാപുരം പോലീസ് കേസെടുത്ത് അന്വേഷണമാരംഭിച്ചു. നസീറിന്‍റെ മകന് നിയാസുമായുള്ള സാമ്പത്തിക ഇടപാടുകളെപറ്റി സംസാരിക്കാനെന്ന് പറഞ്ഞാണ് സംഘം വീട്ടിലെത്തിയത്. നിയാസിനെ അടുത്തിടെ എംഡിഎംഎ മയക്കുമരുന്ന് കൈവശം വച്ചതിന് വളയം പൊലീസ് അറസ്റ്റ് ചെയ്തിരുന്നു.\nAlso read: മലയാളം അധ്യാപക നിയമനം; വളയം ഗവ. ഹയർസെക്കൻഡറി സ്കൂളിൽ അഭിമുഖം\nപിന്നീട് നിയാസ് ജാമ്യത്തിലിറങ്ങി. തന്നെ തേടിയെത്തിയ സംഘവുമായി നിയാസ് വാക്കുതര്‍ക്കത്തിലേര്‍പ്പെട്ടു. രാത്രിയോടെ ചർച്ച സംഘർഷമായി മാറി. ഗുണ്ടാ സംഘത്തിന്‍റെ ആക്രമണത്തില് നിയാസ്, മാതാവ് പാത്തു, ഭാര്യ ആയിഷ എന്നിവർക്കാണ് മർദനത്തില് പരിക്കേറ്റത്.\nAlso read: സാരഥിയുടെ സ്മരണ; ടി.സി ഗോപാലൻ മാസ്റ്റർ സ്മാരക എന്റോവ്മെന്റ് വിതരണം ചെയ്തു\nഅക്രമി സംഘത്തിലെ ഒരാൾ രാത്രിതന്നെ പിടിയിലായി. ഇയാളെ ചോദ്യം ചെയ്തുവരകിയാണ്. സംഘമെത്തിയ രണ്ട് വാഹനങ്ങളും പോലീസ് കസ്റ്റഡിയിലെടുത്തു. കണ്ണൂർ നാറാത്ത് സ്വദേശി ഷഹദിനെയാണ് പൊലീസ് കസ്റ്റഡിയിലെടുത്തത്. ഇവർ എത്തിയ രണ്ടു വാഹനങ്ങൾ പൊലീസ് കസ്റ്റഡിയിലെടുത്തിട്ടുണ്ട്.\nബാക്കിയുള്ളവർക്കായി തിരച്ചില് തുടങ്ങി. നിയാസുംസംഘവും തമ്മിലുള്ള സാമ്പത്തിക ഇടപാടുകളെ കുറിച്ചും മയക്കുമരുന്ന് കേസുമായി സംഭവത്തിന് ബന്ധമുണ്ടോയെന്നും അന്വേഷിക്കുന്നുണ്ട്.\nNadapurams and SI should beware; The video of the main defendant is out\nDec 4, 2021 06:57 PM\nദുരന്തമുഖത്ത് എങ്ങിനെ അതിജീവന സേവകരാകാം, യുവാക്കളെ സജ്ജരായി നാദാപുരത്ത് ജീവൻ രക്ഷാ ബോധവൽക്കരണ ക്ലാസ് സംഘടിപ്പിച്ചു...\nമോഫിയയെ സുഹൈൽ തലാക്ക് ചൊല്ലിയിരുന്നു; കുടുംബം നിയമനടപടിക്ക്\nഗോഡൗണുകളിലെ ഭക്ഷ്യസംഭരണ സംവിധാനം ശാസ്ത്രീയമായി പുന:ക്രമീകരിക്കുമെന്ന് ഭക്ഷ്യവകുപ്പ് മന്ത്രി\nഅബുദാബി ബിഗ് ടിക്കറ്റ്; 20.54 കോടി രൂപ സമ്മാനം അടിച്ചത് കൂട്ടുകാരായ ആറ് മലയാളികൾക്ക്, കൂട്ടത്തിൽ കണ്ണൂർ സ്വദേശിയും\n'ജൊവാദ്' ഇന്ന് അതിതീവ്ര ന്യുനമര്‍ദ്ദമായി തീരത്തേക്ക്; കേരളത്തില് ശക്തമായ കാറ്റിനും ഇടിമിന്നലോട് കൂടിയ മഴയ്ക്കും സാധ്യത\n'മമ്മൂട്ടി സാറിന് തുറന്ന കത്ത്'; വിവാദത്തിനൊടുവില് പോസ്റ്റ് പിന്‍വലിച്ച് മാപ്പു പറഞ്ഞ് മോഹന്‍ലാല് ഫാന്‍സ് ഭാരവാഹി\nഎന്റെ ജീവിതം തുലച്ചത് ബിന്ദു പണിക്കർ-കടുത്ത ആരോപണങ്ങളുമായി സായ് കുമാറിന്റെ ആദ്യഭാര്യ\n'മരക്കാർ' ആസ്വദിച്ചുവെന്ന് നവ്യ നായർ\nനാലു തലമുറകൾക്കൊപ്പം; വിലയേറിയ ചിത്രവുമായി സൗഭാഗ്യ വെങ്കിടേഷ്


കൊറോണ ഹെല്‍മറ്റുമായി തമിഴ്‌നാട് പോലീസ്, ബോധവല്‍ക്കരണത്തിന്റെ വേറിട്ട മാതൃക | Chennai police wear Corona helmet to dissuade lockdown defiers\nMar 28, 2020, 03:44 PM IST\nചെന്നൈ: ലോക് ഡൗണില് പുറത്തിറങ്ങുന്നവരെ ബോധവല്‍ക്കരിക്കാന് വ്യത്യസ്ത മാര്‍ഗവുമായി തമിഴ്‌നാട് പോലീസ്. കൊറോണ ഹെല്‍മറ്റും ധരിച്ചാണ് നിയന്ത്രണങ്ങള് ലംഘിച്ച് റോഡില് ഇറങ്ങുന്നവര്‍ക്ക് പോലീസ് നിര്‍ദേശം നല്‍കുന്നത്.\nഗൗതം എന്ന കലാകാരനാണ് കൊറോണ ഹെല്‍മെറ്റ് എന്ന വ്യത്യസ്തമായ ആശയം തമിഴ്‌നാട് പോലീസിനു മുന്നില് അവതരിപ്പിച്ചത്. 'ആളുകള് വീട്ടിലിരിക്കുകയാണ് എന്ന് ഉറപ്പാക്കുന്നതിന് വേണ്ടി പോലീസ് ദിവസം മുഴുവനും പരിശോധനയുമായി റോഡിലുണ്ടെങ്കിലും പലരും കൊറോണ വൈറസ് ബാധയെ ഗൗരവമായി കണക്കിലെടുത്തിട്ടില്ല. അതിന്റെ ഭാഗമാണ് ഇന്നും റോഡുകളില് കാണുന്നവര്. അതുകൊണ്ടാണ് ഇത്തരമൊരു ആശയവുമായി ഞാന് വന്നത്. കേടായ ഒരു ഹെല്‍മെറ്റും പേപ്പറും ഉപയോഗിച്ചാണ് ഹെല്‍മെറ്റ് നിര്‍മിച്ചിരിക്കുന്നത്. മുദ്രാവാക്യങ്ങള് എഴുതിയ നിരവധി പ്ലക്കാര്‍ഡുകളും ഞാന് നിര്‍മിച്ചിട്ടുണ്ട്. അതും പോലീസിന് കൈമാറിക്കഴിഞ്ഞു.' ഗൗതം പറയുന്നു.\nപൊതുജനങ്ങളെ ബോധവല്‍ക്കരിക്കാന് ഹെല്‍മെറ്റ് സഹായകമാകുമെന്നാണ് പോലീസ് ഉദ്യോഗസ്ഥരുടെയും അഭിപ്രായം. 'ഞങ്ങള് സാധ്യമായ എല്ലാ മാര്‍ഗങ്ങളും പ്രയോഗിച്ചു. എന്നിട്ടും ഇപ്പോഴും ജനങ്ങള് തെരുവിലിറങ്ങുന്നുണ്ട്. അതുകൊണ്ട് ഈ കൊറോണ ഹെല്‍മെറ്റ് സംഗതിയുടെ ഗൗരവും മനലസ്സിലാക്കണമെന്ന ലക്ഷ്യത്തോടെയാണ് ഞങ്ങള് തലയില് ധരിക്കുന്നത്. എന്തെങ്കിലും വ്യത്യസ്തമായി ചെയ്യുക എന്ന ചിന്തയില് നിന്നാണ് ഇതിലേക്ക് എത്തുന്നത്. ഈ ഹെല്‍മെറ്റ് ഞാന് ധരിക്കുമ്പോള് തെരുവിലെത്തുന്നവരുടെ മനസ്സില് കൊറോണയെ കുറിച്ചുള്ള ചിന്തകള് കടന്നുവരുമെന്നാണ് ഞാന് കരുതുന്നത്. പ്രത്യേകിച്ച് ഈ ഹെല്‍മെറ്റ് കാണുമ്പോള് കുട്ടികളാണ് നന്നായി പ്രതികരിക്കുന്നത്. അവര് തിരികെ വീട്ടില് പോകണമെന്ന് രക്ഷിതാക്കളോട് ആവശ്യപ്പെടുന്നുണ്ട്.' - പോലീസ്് ഇന്‍സ്‌പെക്ടര് രാജേഷ് ബാബു പറയുന്നു.\n38 കോവിഡ് 19 കേസുകളാണ് തമിഴ്‌നാട്ടില് റിപ്പോര്‍ട്ട് ചെയ്തിരിക്കുന്നത്.\nContent Highlights:Chennai police wear Corona helmet to dissuade lockdown defiers\nഭോപ്പാല്: ബില് അടയ്ക്കാത്തതിനെ തുടര്‍ന്ന് വയോധികനെ ആശുപത്രി കിടക്കയില് ..


Last 24 Hours India Records Over 75,000 New Covid Cases, 3rd Consecutive Day | ദിവസേന 75000 കൂടുതൽ കൊവിഡ് രോഗികൾ; തുടർച്ചയായ മൂന്നാം ദിവസം, ഇന്ത്യയിൽ സ്ഥിതി വീണ്ടും ഗുരുതരമാകുന്നു - Malayalam Oneindia\nദില്ലി: രാജ്യത്ത് ദിവസങ്ങള് കഴിയും തോറും കൊവിഡ് രോഗികളുടെ എണ്ണത്തില് വലിയ വര്‍ദ്ധനയാണ് സംഭവിക്കുന്നത്. തുടര്‍ച്ചയായ മൂന്ന് ദിവസങ്ങളില് രാജ്യത്ത് 75000 കൂടുതല് കൊവിഡ് കേസുകളാണ് റിപ്പോര്‍ട്ട് ചെയ്യുന്നത്. ഈ സാഹചര്യം തുടര്‍ന്നാല് ഇന്ത്യയുടെ സ്ഥിതി വീണ്ടും ഗുരുതരമാകുമെന്ന കാര്യത്തില് സംശയമില്ല. കേന്ദ്ര ആരോഗ്യമന്ത്രാലയം അവസാനമായി പുറത്തുവിട്ട കണക്ക് പ്രകാരം ഇന്ത്യയില് 34 ലക്ഷത്തില് കൂടുതല് രോഗികളാണുള്ളത്. മരണനിരക്കിലും കാര്യമായ വര്‍ദ്ധനയാണ് സംഭവിക്കുന്നത്. വിശദാംശങ്ങളിലേക്ക്..\nരാജ്യത്ത് ആരോഗ്യമന്ത്രാലയം പുറത്തുവിട്ട കണക്ക് പ്രകാരം ഇതുവരെ 34,63,972 പേര്‍ക്കാണ് കൊവിഡ് ബാധിച്ചിരിക്കുന്നത്. ഇവരില് 7,52,424 പേര് ഇപ്പോഴും ആശുപത്രിയില് തുടരുകയാണ്. 26,48,998 പേര്‍ക്കാണ് കൊവിഡില് നിന്നും മുക്തി നേടിയത്. രാജ്യത്തെ മരണനിരക്കിലും വലിയ വര്‍ദ്ധനയാണ് ഉണ്ടായിരിക്കുന്നത്. ഇതുവരെ 62,550 പേരാണ് കൊവിഡ് ബാധിച്ച് മരിച്ചിരിക്കുന്നത്.\nരാജ്യത്ത് കഴിഞ്ഞ 24 മണിക്കൂറില് 76,472 പേര്‍ക്കാണ് കൊവിഡ് ബാധിച്ചിരിക്കുന്നത്. തുടര്‍ച്ചയായ മൂന്നാം ദിവസമാണ് രാജ്യത്ത് 70000 കൂടുതല് കൊവിഡ് കേസുകള് റിപ്പോര്‍ട്ട് ചെയ്യുന്നത്. ഇന്നലെ മാത്രം 65,050 പേര് രോഗമുക്തി നേടി ആശുപത്രിവിട്ടു. രോഗമുക്തി നേടുന്നവരുടെ എണ്ണത്തില് വര്‍ദ്ധനവുണ്ടാകുന്നത് ആശ്വാസം പകരുന്നു.\nരാജ്യത്ത് ഏറ്റവും കൂടുതല് കൊവിഡ് രോഗികളുള്ള സംസ്ഥാനമായി മഹാരാഷ്ട്ര തുടരുകയാണ്. ഇതുവരെ 747995 പേര്‍ക്കാണ് മഹാരാഷ്ട്രയില് രോഗം ബാധിച്ചിരിക്കുന്നത്. ഇവരില് 181050 പേര് ഇപ്പോഴും ആശുപത്രിയില് തുടരുകയാണ്. സംസ്ഥാനത്ത് നിന്ന് 543170 പേരാണ് രോഗമുക്തി നേടി ആശുരപത്രിവിട്ടത്. ഇവിടെ നിന്നും 23775 പേര്‍ക്ക് ഇതുവരെ ജീവന് നഷ്ടമായി.\nരോഗികളുടെ എണ്ണത്തില് രണ്ടാം സ്ഥാനത്തുള്ളത് തമിഴ്‌നാടാണ്. 4,09,238 പേര്‍ക്കാണ് ഇവിടെ രോഗം ബാധിച്ചിരിക്കുന്നത്. 52,506 പേര് ഇപ്പോഴും ചികിത്സയില് തുടരുകയാണ്. 3,49,682 പേരാണ് ഇവിടെ നിന്നും രോഗമുക്തി നേടി ആശുപത്രിവിട്ടത്. സംസ്ഥാനത്ത് നിന്ന് 7050 പേര്‍ക്ക് ജീവന് നഷ്ടമായി.\nആന്ധ്രയില് 4,03,616 പേര്‍ക്കാണ് ഇതുവരെ രോഗം സ്ഥിരീകരിച്ചത്. ഇന്ത്യയില് കൊവിഡ് രോഗികളുടെ എണ്ണത്തില് മൂന്നാം സ്ഥാനമാണ് ആന്ധ്രാപ്രദേശിനുള്ളത്. 96191 പേര് ഇപ്പോഴും ഇവിടെ ചികിത്സയില് തുടരുകയാണ്. 303711 പേരാണ് ഇവിടെ നിന്നും രോഗമക്തി നേടി ആശുപത്രിവിട്ടത്. 3714 പേര്‍ക്ക് ആന്ധ്രയില് നിന്നും ജീവന് നഷ്ടമായി.\nകേരളത്തില് കഴിഞ്ഞ ദിവസം 2543 പേര്‍ക്കാണ് കോവിഡ്-19 സ്ഥിരീകരിച്ചത്. രോഗം സ്ഥിരീകരിച്ചവരില് 75 പേര് വിദേശ രാജ്യങ്ങളില് നിന്നും 156 പേര് മറ്റ് സംസ്ഥാനങ്ങളില് നിന്നും വന്നതാണ്. 2260 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അതില് 229 പേരുടെ സമ്പര്‍ക്ക ഉറവിടം വ്യക്തമല്ല. രോഗം സ്ഥിരീകരിച്ച് ചികിത്സയിലായിരുന്ന 2097 പേരുടെ പരിശോധനാഫലം നെഗറ്റീവ് ആയി. ഇതോടെ 23,111 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 45,858 പേര് ഇതുവരെ കോവിഡില് നിന്നും മുക്തി നേടി.\ncovid19 india kerala coronavirus കൊറോണവൈറസ് കേരളം ഇന്ത്യ\nLast 24 Hours India Records Over 75,000 New Covid Cases, 3rd Consecutive Day


30 Aug 2017 11:26 AM GMT\nആയിരക്കണക്കിന് അഭയാര്‍ത്ഥികള്‍ക്കായി രാജ്യത്തിന്റെ അതിര്‍ത്തികള് തുറന്നുകൊടുക്കാന് 2015-ല് താന് എടുത്ത തീരുമാനത്തില് ഒരു കുറ്റബോധവുമില്ലെന്ന് ജര്‍മ്മന് ചാന്‍സലര് ആഞ്ജല മെര്‍ക്കല്. തീരുമാനത്തെ ചോദ്യം ചെയ്യുന്നവരുടെ വിമര്‍ശനങ്ങള്‍ക്ക് തന്നെ തടയാനാവില്ലെന്നും അവര് കൂട്ടിച്ചേര്‍ത്തു. കഴിഞ്ഞ രണ്ട് വര്‍ഷത്തിനിടയില് സിറിയയില് നിന്നും ഇറാഖില് നിന്നും ദശലക്ഷക്കണക്കിന് അഭയാര്‍ത്ഥികള് ജര്‍മ്മനിയിലേക്ക് എത്താന് ഇടയാക്കിയ തന്റെ തുറന്ന വാതില് സമീപനത്തില് എന്തെങ്കിലും പിഴവുകള് സംഭവിച്ചിട്ടുണ്ടെന്ന് തോന്നുന്നില്ലെന്നും ഒരു ജര്‍മ്മന് പത്രത്തിന് നല്‍കിയ അഭിമുഖത്തില് അവര് പറഞ്ഞിരുന്നു. മെര്‍ക്കലിന്റെ കണ്‍സര്‍വേറ്റീവ് പാര്‍ട്ടിയില് ചേരിതിരിവുകള്‍ക്കും അവരുടെ ആരാധകര്‍ക്കിടയില് അനിഷ്ടത്തിനും തീരുമാനം കാരണമായിരുന്നു.\nസപ്തംബര് 24-ന് നടക്കുന്ന പൊതുതിരഞ്ഞെടുപ്പില് മെര്‍ക്കലിന്റെ കണ്‍സര്‍വേറ്റീവ് പാര്‍ട്ടിക്ക് 38 ശതമാനം വോട്ടുകള് ലഭിക്കുമെന്ന അഭിപ്രായ സര്‍വെകള് പുറത്തുവരുന്നതിനിടയിലാണ് മെര്‍ക്കല് തന്റെ വെളിപ്പെടുത്തല് നടത്തിയിരിക്കുന്നത്. നിലവില് മധ്യ-ഇടതു പാര്‍ട്ടിയായ സോഷ്യല് ഡെമോക്രാറ്റുകളെക്കാള് (എസ്പിഡി) 15 പോയിന്റ് മുന്നിലാണ് ഭരണകക്ഷി. എന്നാല് 2013-ലെ തിരഞ്ഞെടുപ്പില് 41.5 ശതമാനം വോട്ടുകള് നേടിയാണ് കണ്‍സര്‍വേറ്റിവ് പാര്‍ട്ടി അധികാരത്തിലെത്തിയത്.\n2015-ല് എടുത്ത തീരുമാനങ്ങള് ഇപ്പോഴാണെങ്കില് താന് ആവര്‍ത്തിക്കുമെന്ന് അഭിമുഖത്തില് അവര് തുറന്നടിച്ചു. രാഷ്ട്രീയമായും മാനുഷികമായും തനിക്ക് ശരിയെന്ന് തോന്നിയ കാര്യങ്ങളാണ് ചെയ്തതെന്നും അവര് പറഞ്ഞു. രാജ്യത്തിന്റെ ചരിത്രത്തില് വല്ലപ്പോഴും മാത്രമാണ് ഇത്തരം അസാധാരണ സംഭവവികാസങ്ങള് ഉണ്ടാവുക. അപ്പോള് സര്‍ക്കാരിന്റെ തലവന് എന്ന നിലയില് തനിക്ക് നടപടികള് സ്വീകരിക്കേണ്ടി വരും. അത് മാത്രമേ താന് ചെയ്തിട്ടുള്ളൂവെന്നും അവര് ചൂണ്ടിക്കാണിച്ചു.\nഎന്നാല് മെര്‍ക്കലിന്റെ അഭയാര്‍ത്ഥി അനുകൂല നടപടികള് തീവ്രവലതുപക്ഷമായ ആര്‍ട്ടര്‍നേറ്റീവ് ഫോര് ജര്‍മ്മനിയുടെ (എഎഫ്ഡി) ജനകീയ അടിത്തറ വര്‍ദ്ധിപ്പിച്ചിട്ടുണ്ടെന്ന് റിപ്പോര്‍ട്ടുകള് സൂചിപ്പിക്കുന്നു. സപ്തംബറില് നടക്കുന്ന തിരഞ്ഞെടുപ്പില് പത്തുശതമാനം വോട്ടുവരെ എഎഫ്ഡി നേടുമെന്നാണ് വിലയിരുത്തപ്പെടുന്നത്. നാലാം ഊഴം തേടുന്ന മെര്‍ക്കലിന്റെ അഭയാര്‍്ഥി നയത്തിനെതിരെ തീവ്രമായ വ്രിമര്‍ശനങ്ങളാണ് തിരഞ്ഞെടുപ്പ് പ്രചാരണത്തില് അലയടിക്കുന്നത്, മെര്‍ക്കലിന്റെ ജന്മസ്ഥലമായ കിഴക്കന് ജര്‍മ്മനിയിലെ മുന് കമ്മ്യൂണിസ്റ്റ് ഭരണമേഖലയിലാണ് പ്രതിഷേധങ്ങള് അതിശക്തം എന്നതും ശ്രദ്ധേയമാണ്. എന്നാല് തനിക്കെതിരെ രൂക്ഷവിമര്‍ശനങ്ങള് നിലനില്‍ക്കുന്ന പ്രദേശങ്ങളില് നിന്നും വിട്ടുനില്‍ക്കാന് ഉദ്ദേശിക്കുന്നില്ലെന്നും മെര്‍ക്കല് വ്യക്തമാക്കി.\n2016-ല് അഭയാര്‍ത്ഥി പ്രവാഹം കുറയുകയും 2017-ന്റെ തുടക്കത്തിലുള്ള ആദ്യത്തെ ഏഴ് മാസത്തില് അത് 106,000 ആയി മാറുകയും ചെയ്തതോടെയാണ് മെര്‍ക്കലിന്റെ പാര്‍ട്ടിക്ക് ജനപിന്തുണ തിരിച്ചുപിടിക്കാന് സാധിച്ചത്. ഭൂമിശാസ്ത്രപരമായ പ്രത്യേകതകള് കൊണ്ടുമാത്രം ഗ്രീസും ഇറ്റലിയും അഭയാര്‍ത്ഥി പ്രവാഹത്തിന്റെ ഭാരം ഏറ്റെടുക്കണം എന്ന് പറയുന്നത് അന്യായമാണെന്ന് മെര്‍ക്കല് ചൂണ്ടിക്കാട്ടി. യൂറോപ്യന് യൂണിയനില് എമ്പാടുമായി ന്യായമായ രീതിയില് അഭയാര്‍ത്ഥികളെ വിഭജിച്ച് എടുക്കണമെന്ന തന്റെ ആവശ്യവുമായി മുന്നോട്ട് പോകുമെന്നും അവര് വ്യക്തമാക്കി. ചില രാജ്യങ്ങള് അഭയാര്‍ത്ഥികളെ സ്വീകരിക്കാന് മടിക്കുന്നത് യൂറോപ്പിന്റെ ആദര്‍ശങ്ങളെ നിരാകരിക്കുന്നതാണെന്ന് മെര്‍ക്കല് ആരോപിച്ചു. പ്രതിസന്ധി പരിഹരിക്കാന് സമയവും ക്ഷമയും ആവശ്യമാണെന്നും അഞ്ജല മെര്‍ക്കല് പറഞ്ഞു.\nAngelaMerkel democracy europe GermanChancellor germany refugees SocialDemocrats SPD


കീഴാറ്റൂര് സമരത്തില് നിന്നും വയല്‍ക്കിളികള് പിന്മാറുന്നു\nKannur, First Published 4, Feb 2019, 9:42 PM IST\nവയല്‍ക്കിളി നേതാവ് സുരേഷ് കീഴാറ്റൂരിന്‍റെ അമ്മയടക്കമുള്ളവര് ഭൂമി വിട്ടു നല്‍കുന്നതിനായുള്ള രേഖകള് കൈമാറി\nകണ്ണൂര്: കീഴാറ്റൂര് ബൈപ്പാസിനെതിരായ പ്രത്യക്ഷ സമരത്തില് നിന്നും വയല്‍ക്കിളികള് പിന്മാറുന്നു. സമരരംഗത്തുള്ള വയല്‍ക്കിളി നേതാവ് സുരേഷ് കീഴാറ്റൂരിന്‍റെ അമ്മയടക്കമുള്ളവര് ഭൂമി വിട്ടു നല്‍കുന്നതിനായുള്ള രേഖകള് കൈമാറി. അതേസമയം ഭൂമി വിട്ടു കൊടുത്താലും ബൈപ്പാസിനെതിരായ നിയമപോരാട്ടം തുടരുമെന്നാണ് വയല്‍ക്കിളികള് പറയുന്നത്. ദേശീയപാതാ ബൈപ്പാസിനായി ഭൂമി ഏറ്റെടുക്കുന്നതിന് കേന്ദ്ര ഉപരിതലഗതാഗത മന്ത്രാലയം വിജ്ഞാപനം പുറപ്പെടുവിച്ച സാഹചര്യത്തിലാണ് സമരമുഖത്ത് നിന്നും വയല്‍ക്കിളികള് പിന്മാറുന്നത്.\nതളിപ്പറമ്പ് വഴി കടന്നു പോകുന്ന ദേശീയപാത 45 മീറ്ററാക്കി വീതി കുടൂമ്പോൾ ഉണ്ടാവുന്ന സാമ്പത്തിക ബാധ്യതയും മറ്റു പ്രശ്നങ്ങളും ഒഴിവാക്കാനായാണ് ബൈപ്പാസ് റോഡിന്റെ സാധ്യത സർക്കാർ പരിശോധിച്ചത്. തുടർന്ന് നടത്തിയ പഠനങ്ങൾക്കും സർവ്വേക്കും ഒടുവിൽ കുപ്പം-കീഴാറ്റൂർ-കൂവോട്-കുറ്റിക്കോൽ വഴി ബൈപ്പാസ് നിർമ്മിക്കാനുള്ള പദ്ധതി തയ്യാറായി.\nഎന്നാൽ ഈ പാത വഴി ബൈപ്പാസ് നിർമ്മിച്ചാൽ നൂറോളം വീടുകൾ പൊളിക്കേണ്ടി വരുമെന്ന ആക്ഷേപം ഉയർന്നതിനെ തുടർന്ന് പാതയുടെ അലൈൻമെന്റ് കീഴാറ്റൂരിലെ വയൽ വഴി പുനർനിർണയിച്ചു. പുതിയ പാതയിലൂടെ ബൈപ്പാസ് വന്നാൽ മുപ്പതോളം വീടുകൾ മാത്രം പൊളിച്ചാൽ മതിയെന്നായിരുന്നു ഇതിനുള്ള പ്രധാനകാരണം. എന്നാല് ബൈപ്പാസ് പദ്ധതിയുമായി പൊതുമരാമത്ത് വകുപ്പ് മുന്നോട്ട് പോയതോടെ കീഴാറ്റൂർ കേന്ദ്രീകരിച്ച് ബൈപ്പാസിനെതിരെ സമരം ആരംഭിച്ചു.\nവീടുകൾ നഷ്ടപ്പെടുന്നതിലുപരി ഒരു ഗ്രാമത്തിന്റെ ആവാസവ്യവസ്ഥയെ തന്നെ നശിപ്പിക്കുന്ന രീതിയിലുള്ള ദേശീയപാത നിർമ്മാണത്തിനെതിരേ ഗ്രാമവാസികൾ രംഗത്തുവന്നു. തികഞ്ഞ പാർട്ടി ഗ്രാമമായ കീഴാറ്റൂരിൽ ഉയർന്ന ഈ പരിസ്ഥിതി പ്രക്ഷോഭത്തെ ആദ്യഘട്ടത്തില് പിന്തുണച്ച ഭരണകക്ഷിയായ സിപിഎം പിന്നീട് സര്‍ക്കാര് നിലപാടിനൊപ്പം മാറി. പിന്നീട് പാർട്ടി ജില്ലാ സെക്രട്ടറി പി. ജയരാജൻ നേരിട്ട് നടത്തിയ നീക്കങ്ങൾക്കൊടുവിൽ സമരക്കാരിൽ ഒരു വിഭാഗം ബൈപ്പാസിന് അനുകൂലമായ നിലപാട് സ്വീകരിച്ചു.\nഎന്നാൽ സിപിഎം പ്രവർത്തകനായിരുന്ന സുരേഷ് കീഴാറ്റൂരിന്‍റെ നേതൃത്വത്തിൽ ഒരുവിഭാഗം പ്രദേശവാസികൾ വയൽക്കിളികൾ എന്ന പേരിൽ സമരം ശക്തമാക്കി. സർവേ നടപടികളും സ്ഥലമേറ്റെടുക്കാനുള്ള മറ്റു നീക്കങ്ങളും വയൽക്കിളികൾ ശക്തമായി പ്രതിരോധിച്ചതോടെ സർക്കാർ പ്രതിരോധത്തിലായി. ഇതിനോടകം തന്നെ മുഖ്യധാരാ രാഷ്ട്രീയപാർട്ടികളും മറ്റു സംഘടനകളും സമരത്തിന് പിന്തുണയുമായി രംഗത്തു വന്നിരുന്നു. വിഷയത്തിൽ സജീവമായി ഇടപെട്ട ബിജെപി സുരേഷ് കീഴാറ്റൂരുമായി ദില്ലിയിലെത്തുകയും കേന്ദ്ര ഉപരിതല ഗതാഗതമന്ത്രി നിതിൻ ഗഡ്കരിയുമായി കൂടിക്കാഴ്ച്ചയ്ക്ക് അവസരമൊരുക്കുകയും ചെയ്തു.\nബൈപ്പാസ് പദ്ധതി ഉപേക്ഷിക്കണം എന്നാവശ്യപ്പെട്ട് സുരേഷ് കീഴാറ്റൂർ നിവേദനം മന്ത്രിക്ക് നൽകിയെങ്കിലും ഏതാനും ആഴ്ചകൾക്കുള്ളിൽ തന്നെ കീഴാറ്റൂരിലൂടെയള്ള ബൈപ്പാസ് പദ്ധതിക്കുള്ള കേന്ദ്രസർക്കാർ വിജ്ഞാപനം പുറത്തുവന്നു. സമരത്തെ ആദ്യഘട്ടത്തിൽ ശക്തമായി പിന്തുണച്ച യുഡിഎഫും ബിജെപിയും പിന്നീട് പിൻവലിഞ്ഞിരുന്നു. ബഹുജനസംഘടനകളുടെ പിന്തുണ കുറഞ്ഞതോടെ സമരം വാർത്തകളിലൊതുങ്ങി. ഇപ്പോള് ഭൂമിയും കൈമാറി നിയമപോരാട്ടം എന്ന നയത്തിലേക്ക് മാറുകയാണ് സമീപകാലത്ത് കേരളം കണ്ട ഏറ്റവും വലിയ പരിസ്ഥിതി സമരത്തിന്‍റെ മുന്നണിപോരാളികളായ വയല്‍ക്കിളികള്.\nLast Updated 4, Feb 2019, 10:40 PM IST


ഇന്ത്യയിൽ തദ്ദേശമായി വികസിപ്പിച്ചെടുത്ത കൊവാക്സിൻ ഒമാൻ സർക്കാർ അംഗീകാരം നൽകി – World Indian News\nBreaking News Covid Oman\nMuscat : ഒമാനിലെ പ്രവാസികൾക്ക് ആശ്വാസ വാർത്ത. ഇനി മുതൽ കൊവാക്സിന്റെ (COVAXIN) രണ്ട് ഡോസ് വാക്സിനും സ്വീകരിച്ച ഇന്ത്യ യാത്രക്കാർക്ക് ഒമാനിൽ ക്വാറന്റീനിൽ കഴിയേണ്ട ആവശ്യമില്ല. ഇന്ത്യയിൽ തദ്ദേശമായി വികസിപ്പിച്ചെടുത്ത കൊവാക്സിൻ ഒമാൻ സർക്കാർ അംഗീകാരം നൽകി കോവിഡ് വാക്സിനുകളുടെ പട്ടികയിൽ ഉൾപ്പെടുത്തിയാതായി ഒമാനിലെ ഇന്ത്യൻ എംബസി അറിയിച്ചു.\nഅതിനാൽ ഇനി മുതൽ കൊവാക്സിൻ സ്വീകരിച്ച് യാത്രക്കാർക്ക് ഒമാനിലെത്തി 14 ദിവസം ക്വാറന്റീനിൽ ഇരിക്കേണ്ട ആവശ്യമില്ലയെന്ന് ഇന്ത്യൻ എംബസി അറിയിച്ചു. എന്നാൽ ഒമാനിലേക്ക് പ്രവേശിക്കുന്നതിന് മുമ്പുള്ള എല്ലാ കോവിഡ് പരിശോധനകളും തുടരുന്നതാണ്.\nഈ തീരുമാനം കൊവാക്സിൻ സ്വീകരിച്ച ഒമാനിലെ ഇന്ത്യൻ പൗരന്മാർക്ക് സഹായകരമാകും. കൊവാക്സിൻ കൂടാതെ കൊവിഷീൽഡും, സുപ്ടിണിക് വി, മോഡേണയും ഒമാൻ അംഗീകരിച്ച വാക്സിനുകളാണ്.


Semalt Expert ransomware അണുബാധ ഒഴിവാക്കുന്നതിനുള്ള നടപടികൾ നിർവചിക്കുന്നു\nഒരു കമ്പ്യൂട്ടർ സംവിധാനം ബാധിക്കുന്ന ഏറ്റവും അപകടകരമായ ഒരു കാര്യം മാൽവെയർ ആണ്. ഒരു നല്ല ഉദാഹരണമാണ് ഇപ്പോൾ CryptoLocker ക്ഷുദ്രവെയർ ഇപ്പോൾ ഒരു കുറച്ചു ഓൺലൈൻ ഉപയോക്താക്കൾക്ക് തട്ടിയില്ല. ഏതാനും മാസങ്ങൾക്കുമുമ്പ്, വിദഗ്ധരെ അവസാനിപ്പിക്കുന്നതിന് വിദഗ്ദ്ധർക്ക് ഒരു കൃത്യമായ പരിഹാരം ഇല്ല. ദശലക്ഷത്തിലധികം പേരെ തങ്ങളുടെ സിസ്റ്റങ്ങളിൽ നിന്നും നീക്കം ചെയ്ത മാൽവെയർ - preco do ray ban no brasil. ചില സുരക്ഷാ വിദഗ്ധരുമൊത്തുള്ള ഗവൺമെന്റ് ഭീഷണി ഇല്ലാതാക്കാൻ ശ്രമിച്ചു, ഓൺലൈൻ ഉപയോക്താക്കൾക്ക് ഇപ്പോൾ എളുപ്പത്തിൽ വിശ്രമിക്കാൻ സാധിക്കും. ക്ഷുദ്രവെയുടെ ഉറവിടം എന്നു വിശ്വസിക്കപ്പെടുന്ന എല്ലാ കമ്പ്യൂട്ടറുകളും അവർ പിടിച്ചെടുത്തു എന്നതാണ് സർക്കാർ ചെയ്തത്. പിന്നീട് ഒരു ഐടി കമ്പനിയ്ക്ക് അവരുടെ കമ്പ്യൂട്ടറുകൾ ബാധിച്ച ജനങ്ങൾ അവർ ഉപയോഗപ്പെടുത്തിയ ഒരു ഉപകരണം വികസിപ്പിച്ചെടുത്തു. ഫയർവോൾ ഡ്രോപ്പ് ചെയ്യാനും നഷ്ടപ്പെട്ട ഫയലുകൾ വീണ്ടെടുക്കാനുമാവും അതിന്റെ പ്രാഥമിക ഉദ്ദേശ്യം.\nഒളിവർ കിംഗ്, സെമൽറ്റ് ഡിജിറ്റൽ സർവീസസിന്റെ മുൻനിര വിദഗ്ദ്ധൻ, നിങ്ങൾ അപകടകരമായ ransomware ആക്രമണങ്ങൾ ഒഴിവാക്കാൻ സഹായിക്കുന്ന ചില ശ്രദ്ധേയമായ പ്രശ്നങ്ങൾ ചർച്ച ചെയ്തു.\nഎന്നിരുന്നാലും, ഓൺലൈൻ ഉപയോക്താക്കൾക്ക് ചിന്തിക്കാനായി ഒരു കുറവ് പ്രശ്നമുണ്ടെങ്കിൽ, CryptoLocker ഒറ്റപ്പെടലില്ല. ഹാക്കർമാർ ദൈനംദിന ബിസിനസ്സിൽ കൂടുതൽ വികസിപ്പിക്കുന്നതിനോടൊപ്പം സമാനമായ ക്ഷുദ്രവെയറുകൾ ഇന്റർനെറ്റിൽ പ്രചരിപ്പിക്കുകയാണ്. ഉദാഹരണത്തിന്, CryptoLocker ഇറക്കിയ ശേഷം, CryptoWall, അതിന്റെ സ്ഥാനം പിടിച്ചു. 2013 നവംബറിനുശേഷമുള്ള ransomware ആണ് അത്. അതിനുശേഷം, 625,000 കമ്പ്യൂട്ടറുകളിൽ അഞ്ചെണ്ണം അടങ്ങിയിരിക്കുന്നു..25 ബില്ല്യൻ ഫയലുകൾ നഷ്ടപ്പെട്ടു. Ransomware അടിസ്ഥാനപരവും ഉറവിട കോഡിൽ CryptoLocker പോലെ സങ്കീർണ്ണമായ അല്ല അത് ഒരു ഭീഷണി കുറവുള്ളതല്ല.\nCryptoWall ശുദ്ധമായ കമ്പ്യൂട്ടറിലേക്ക് പ്രവേശിക്കുമ്പോൾ, അത് എല്ലാ ഫയലുകളും സ്കാൻ ചെയ്യുന്നു, തുടർന്ന് അത് എൻക്രിപ്റ്റ് ചെയ്യുന്നതിന് RSA എൻക്രിപ്ഷൻ ഉപയോഗിക്കുന്നു. ഒരിക്കൽ അത് സ്ഥിരമായി സിസ്റ്റത്തിൽ സ്ഥാപിച്ചുകഴിഞ്ഞു, ഇത് നോട്ട്പാഡ് ആപ്ലിക്കേഷൻ ഉടമയ്ക്ക് ഡീക്രിപ്ഷൻ സർവീസ് എങ്ങനെ ആക്സസ് ചെയ്യാമെന്നതിനുള്ള പ്രത്യേക വിശദാംശങ്ങളോടെ തുറക്കുന്നു. ഈ പ്രക്രിയയിൽ തീർച്ചയായും, സേവനത്തിനുള്ള പേയ്മെന്റ് ഉൾപ്പെടുന്നു. ചുരുങ്ങിയത്, ഡീക്രിപ്ഷൻ പ്രോഗ്രാമുകൾ, 500 ഡോളർ മുതൽ ഏഴ് ദിവസത്തിനു ശേഷം, ഡോളർ 1000 ആയി ഉയരും. ബിറ്റ്കോയിനുകളുടെ രൂപത്തിലും ഓരോ വൈറസ് ബാധിച്ച ഉപയോക്താവിനോടെയുള്ള മാറ്റങ്ങൾ അടയ്ക്കുന്നതിനുള്ള വിലാസവും സ്വീകരിച്ച ഒരേയൊരു ഇടപാടുകൾ നിർദ്ദേശങ്ങൾ സൂചിപ്പിക്കുന്നു.\nതാഴെക്കൊടുത്തിരിക്കുന്ന9ഘട്ടങ്ങൾ സൂചിപ്പിക്കുന്നത്, ക്രീപ്ലലോക്ക്കറിനും CryptoWall ransomware ത്തിൽ നിന്നും ഉപയോക്താക്കൾ തങ്ങളെ രക്ഷിക്കാൻ കഴിയുന്ന വിധത്തിൽ, അവർ രണ്ടും രസകരമായ ransomware കുടുംബത്തിന്റെ വിഭാഗത്തിൽ വീഴുന്നു.\nഇന്റര്നെറ്റ് ആക്സസ് ചെയ്യാന് ഉപയോഗിക്കുന്ന ഓപ്പറേറ്റിംഗ് സിസ്റ്റം, സെക്യൂരിറ്റി സോഫ്റ്റ്വെയര് എന്നിവ അപ്ഡേറ്റ് ചെയ്യാന് എല്ലായ്പ്പോഴും ശ്രമിക്കുക.\nപരിരക്ഷാ ഉപകരണങ്ങളിലും, പവിസ് ബാക്കപ്പ് പോലുള്ള ദുരന്ത റിക്കവറി ഉപകരണങ്ങളിലും നിക്ഷേപിച്ച് സിസ്റ്റം ഡാറ്റ സംരക്ഷിക്കുക.\nഅജ്ഞാതരായ വ്യക്തികൾ അയച്ച ഇമെയിൽ അറ്റാച്ച്മെന്റുകളിൽ ക്ലിക്കുചെയ്ത് നിയമാനുസൃത അയയ്ക്കുന്ന ആളുകളിൽ നിന്ന് പുറത്തുവരുന്നതുപോലെ കാണപ്പെടുന്നവയ്ക്ക് വേണ്ടി കാണരുത്.\nസ്ഥിരമായി കണക്ടഡ് സ്റ്റോറേജിൽ പ്രധാനപ്പെട്ട വിവരങ്ങൾ സൂക്ഷിക്കുക.\nസെർച്ച് എൻജിനുകൾ നൽകുന്ന ക്ലൗഡ് സേവനങ്ങൾ മതിയായ സുരക്ഷ നൽകുന്നുണ്ട്, ഒരു ഉപയോക്താവെന്ന നിലയിൽ അവരുടെ വിവരങ്ങൾ അവരുടെ ശ്രദ്ധയിൽ കൊണ്ടുവരണം.\nസിസ്റ്റം അണുബാധകളെ നിരീക്ഷിക്കുന്നതിനായി ബിസിനസുകളെ സഹായിക്കുന്നതിനുള്ള അപകട പ്രതികരണങ്ങളും ഫലശൂന്യമായ പ്രോട്ടോക്കോളുകളും ഉണ്ട്.\nഅണുബാധയുടെ സാധ്യത കണ്ടെത്തുന്നതിനുള്ള സോഫ്റ്റ്വെയർ പ്രോഗ്രാമുകൾ. പ്രോഗ്രാം അപകടസാധ്യതയെ തിരിച്ചറിയുന്നുവെങ്കിൽ ഉടനടി ഐടി പ്രൊഫഷണലുമായി ബന്ധപ്പെടുക.\nകൂടാതെ, നെറ്റ്വർക്കിൽ നിന്ന് ഒരു സിസ്റ്റം നീക്കം ചെയ്യുമ്പോൾ സാധാരണ അക്കൌണ്ടും നെറ്റ്വർക്ക് രഹസ്യവാക്ക് മാറ്റങ്ങളും അണുബാധയ്ക്കുള്ള സാധ്യത കുറയ്ക്കുന്നു.\nഇമെയിൽ വഴി അയയ്ക്കുന്ന ഏതെങ്കിലും .exe ഫയലുകൾ ഫ്ലാഗുചെയ്യുക അല്ലെങ്കിൽ തടയുക, അല്ലെങ്കിൽ ആന്റി സ്പാം ഫിൽട്ടറിംഗ് സിസ്റ്റം ഉപയോഗിക്കുക.


Bahrain Temporarily stopped Prayer in Mosque due to Coronavirus | ബഹ്‌റൈനില് പള്ളികളിലെ നമസ്‌കാരം നിര്‍ത്തിവച്ചു; രണ്ടാഴ്ച കടുത്ത നിയന്ത്രണം - Malayalam Oneindia\n14 min ago കൊവിഡ് വ്യാപനം; രാജ്യത്ത് വീണ്ടും ലോക്ക് ഡൗണ് പ്രഖ്യാപിക്കുമോ, നിര്‍മ്മല സീതാരാമന് പറയുന്നത് ഇങ്ങനെ\n31 min ago മര്‍ക്കസിനെയും കുംഭമേളയെയും താരതമ്യം ചെയ്യാനാകില്ല; വിശ്വാസം പ്രധാനം- ഉത്തരാഖണ്ഡ് മുഖ്യമന്ത്രി\n34 min ago കേരളത്തിന് ആശ്വാസം; മുഖ്യമന്ത്രി പിണറായി വിജയന് കൊവിഡ് മുക്തന്... ആശുപത്രി വിട്ടു\nUpdated: Wed, Feb 10, 2021, 16:13 [IST]\nമനാമ: ബഹ്‌റൈനില് കൊറോണ വൈറസ് ആശങ്ക തുടരുന്നതിനിടെ കടുത്ത നിയന്ത്രണവുമായി ഭരണകൂടം. രണ്ടാഴ്ച പള്ളികളിലെ നമസ്‌കാരവും മറ്റു ചടങ്ങുകളും നിര്‍ത്തിവച്ചു. വ്യാഴാഴ്ച മുതലാണ് പുതിയ നിയന്ത്രണം. അതേസമയം, വെള്ളിയാഴ്ച ജുമുഅ നമസ്‌കാരത്തിന് പരിമിതമായ ആളുകളെ പങ്കെടുപ്പിക്കും. തല്‍സമയ സംപ്രേഷണവുമുണ്ടാകും. ആരോഗ്യ വകുപ്പിന്റെ നിര്‍ദേശ പ്രകാരമാണ് പുതിയ നടപടികള്. നിയമ-ഇസ്ലാമിക കാര്യ വകുപ്പ് ഇതിന് പൂര്‍ണ പിന്തുണ നല്‍കി.\nമുതിര്‍ന്നവര്‍ക്കും കുട്ടികള്‍ക്കും അണുബാധയേല്‍ക്കാതിരിക്കാനാണ് ആരോഗ്യ വകുപ്പ് നിയന്ത്രണം ശക്തമാക്കിയിരിക്കുന്നത്. രണ്ടാഴ്ചയ്ക്ക് ശേഷം സാഹചര്യം വിലയിരുത്തിയ ശേഷം ബാക്കി കാര്യങ്ങള് തീരുമാനിക്കും. സമാനമായ നടപടി കഴിഞ്ഞാഴ്ച സൗദി അറേബ്യയും സ്വീകരിച്ചിരുന്നു. പള്ളികളില് പോയവര്‍ക്ക് കൊറോണ രോഗം സ്ഥിരീകരിച്ചതിനെ തുടര്‍ന്ന് ചില പ്രദേശങ്ങളില് 10 പള്ളികള് വരെ അടച്ചിടാനായിരുന്നു സൗദിയിലെ നിര്‍ദേശം.\nഎന്‍സിപിക്ക്5സീറ്റ് നല്‍കാന് കോണ്‍ഗ്രസ്; പാലായില് മാണി സി കാപ്പന് യുഡിഎഫ് സ്ഥാനാര്‍ഥി; സ്വതന്ത്ര ചിഹ്നം\nകൊറോണ വൈറസ് രോഗം വീണ്ടും വ്യാപിക്കുന്നത് ഗള്‍ഫ് മേഖലയില് ആകെ ആശങ്ക പരത്തിയിട്ടുണ്ട്. അടുത്തിടെ ബഹ്‌റൈനിലേക്ക് ഒരു ലക്ഷം ഡോസ് കൊറോണ വാക്‌സിന് ഇന്ത്യ അയച്ചിരുന്നു. യുഎഇ, ഒമാന് എന്നീ രാജ്യങ്ങളിലേക്കും ഇന്ത്യ അയച്ചിട്ടുണ്ട്. വാക്‌സിന് മൈത്രി എന്ന പദ്ധതിയുടെ ഭാഗമായിട്ടാണ് ഇന്ത്യ വിദേശ രാജ്യങ്ങള്‍ക്ക് വാക്‌സിന് നല്‍കുന്നത്. ഇതുവരെ 55 ലക്ഷം ഡോസ് വാക്‌സിനുകള് ഇന്ത്യ വിദേശത്തേക്ക് കയറ്റി അയച്ചു. കോവിഷീല്‍ഡ് വാക്‌സിന് ആണ് ഇന്ത്യ സൗഹൃദ രാജ്യങ്ങള്‍ക്ക് നല്‍കുന്നത്.\nകായിക ദിനാഘോഷത്തില് പുതിയ ലുക്കില് ഖത്തര് അമീര് ശൈഖ് തമീം ബിന് ഹമദ് അല്‍ത്താനി; ചിത്രങ്ങള് കാണാം\nഅതേസമയം, കൊറോണ വ്യാപിക്കുന്ന സാഹചര്യത്തില് സൗദി അറേബ്യയും കുവൈത്തും വിദേശികളുടെ വരവിന് കടുത്ത നിയന്ത്രണങ്ങളാണ് ഏര്‍പ്പെടുത്തിയിട്ടുള്ളത്. യുഎഇ വഴിയും ഇനി ഈ രാജ്യങ്ങളിലേക്ക് എത്താന് സാധിക്കില്ല. യുഎഇയില് കുടുങ്ങിയവരോട് തിരിച്ചുനാട്ടിലേക്ക് പോകാനും ഇന്ത്യന് എംബസി നിര്‍ദേശിച്ചിട്ടുണ്ട്.\nമുസ്ലിം ലീഗ് കണ്ണുവച്ച മണ്ഡലം; ധര്‍മജനെ ഇറക്കണമെന്ന് കോണ്‍ഗ്രസ്, ചെന്നിത്തലയ്ക്ക് മുമ്പില് പോസ്റ്റര്\nPfizer vaccine withdraws application in India\nbahrain mosque coronavirus coronavirus vaccine gcc gulf news ബഹ്‌റൈന്\nBahrain Temporarily stopped Prayer in Mosque due to Coronavirus


ദക്ഷിണാഫ്രിക്കയില് ചരിത്രം കുറിച്ച് കോഹ്‌ലിയും സംഘവും; ഏകദിന പരമ്പര ഇന്ത്യക്ക് സ്വന്തം | Reporter Live\nBy Web Desk\tFebruary 14, 2018 11:29 am A+ A-\nകുൽദീപ് യാദവിന്റെ വിക്കറ്റ് നേട്ടം ആഘോഷിക്കുന്ന ഇന്ത്യന് ടീം\nപോര്‍ട്ട്എലിസബത്ത്: ദക്ഷിണാഫ്രിക്കയ്‌ക്കെതിരെ പോര്‍ട്ട് എലിസബത്തില് നടന്ന അഞ്ചാം ഏകദിന മത്സരത്തില് വിരാട് കോഹ്‌ലിയുടെ നേതൃത്വത്തിലുള്ള ഇന്ത്യന് ക്രിക്കറ്റ് ടീം ചരിത്രം കുറിച്ചു. അഞ്ചാം ഏകദിനം വിജയിച്ചതോടെ ആദ്യമായി ഇന്ത്യന് ടീം ദക്ഷിണാഫ്രിക്കന് മണ്ണില് ഏകദിന പരമ്പര സ്വന്തമാക്കുകയായിരുന്നു. ആറ് ഏകദിന മത്സരങ്ങളാണ് പരമ്പരയില് ഉള്ളതെങ്കിലും നാല് മത്സരങ്ങള് വിജയിച്ചതോടെ പരമ്പര ഇന്ത്യക്ക് സ്വന്തമാകുകയായിരുന്നു. നേരത്തെ നടന്ന ടെസ്റ്റ് പരമ്പര ദക്ഷിണാഫ്രിക്കയാണ് നേടിയത്.\nഇന്ത്യ ഉയർത്തിയ 275 റണ്‍സ് വിജയലക്ഷ്യം പിന്തുടർന്ന ദക്ഷിണാഫ്രിക്ക 42.2 ഓവറിൽ 201 റണ്‍സിന് എല്ലാവരും പുറത്തായി. ഇന്ത്യക്ക് 74 റണ്‍സിന്റെ വിജയം. സെഞ്ചുറി കുറിച്ച രോഹിത് ശർമ(115)യുടെയും നാലു വിക്കറ്റ് നേടിയ കുൽദീപ് യാദവിന്റെയും പ്രകടനമാണ് ഇന്ത്യൻ വിജയത്തിൽ നിർണായകമായത്.\nഓപ്പണര്‍മാരായ രോഹിതും ശിഖര് ധവാനും ചേർന്ന് ഇന്ത്യൻ ഇന്നിംഗ്സിനു മികച്ച തുടക്കം നൽകിയെങ്കിലും ഇന്ത്യൻ സ്കോർ 48ൽ റബാഡയുടെ പന്തിൽ ധവാൻ(34) ഫെലുക്വോയ്ക്കു ക്യാച്ച് നൽകി മടങ്ങി. തുടർന്നെത്തിയ ക്യാപ്റ്റന് കോഹ്‌ലിയും രോഹിതും ചേർന്ന് ഇന്നിംഗ്സ് മുന്നോട്ടുനയിച്ചു. രണ്ടാം വിക്കറ്റിൽ ഇരുവരും ചേർന്ന് 105 റണ്‍സ് കൂട്ടിച്ചേർത്തപ്പോൾ രോഹിതുമായുള്ള ആശയക്കുഴപ്പത്തിൽ കോഹ്‌ലി(36) റണ്ണൗട്ടായി. പിന്നാലെ എത്തിയ അജിങ്ക്യെ രഹാനെ(8)യ്ക്കും കൂടുതല് നേരം ക്രീസില് നില്‍ക്കാന് കഴിഞ്ഞില്ല. രഹാനെയും രോഹിതുമായുണ്ടായ ആശയക്കുഴപ്പത്തിലാണ് പുറത്തായത്.\nഇതിനുശേഷം ശ്രേയസ് അയ്യർക്കൊപ്പം ശ്രദ്ധയോടെ ബാറ്റു ചെയ്ത രോഹിത് 107 പന്തുകളിൽനിന്നു സെഞ്ചുറി തികച്ചു. നാലാം വിക്കറ്റിൽ ഈ സഖ്യം60 റണ്‍സ് കൂട്ടിച്ചേർത്തപ്പോൾ എൻഗിഡിക്ക് ഇരയായി രോഹിത് മടങ്ങി. നേരിട്ട ആദ്യ പന്തിൽ ഹാർദിക് പാണ്ഡ്യയും പുറത്തായി. 30 റണ്‍സ് നേടി ശ്രേയസ് അയ്യരും 17 പന്തിൽ 13 റണ്‍സ് നേടി ധോണിയും മടങ്ങി.\nവിജയം ലക്ഷ്യമിട്ട് ബാറ്റിംഗിനിറങ്ങിയ ആതിഥേയർക്ക് ഓപ്പണർമാർ മികച്ച തുടക്കം നൽകി. സ്കോർ ബോർഡിൽ 52 റണ്‍സ് കൂട്ടിച്ചേർത്തപ്പോൾ നായകൻ എയ്ഡൻ മാർക്രം(32) പുറത്തായി. ജെപി ഡുമിനി(1), എ.ബി.ഡിവില്ല്യേഴ്സ്(6) എന്നിവർ പിന്നാലെ മടങ്ങി. മാർക്രത്തെ ജസ്പ്രീത് ബുംറ വീഴ്ത്തിയപ്പോൾ ഡുമിനിയെയും ഡിവില്ല്യേഴ്സിനെയും ഹാർദിക് പാണ്ഡ്യയാണ് പുറത്താക്കിയത്. ഇതിനുശേഷം ഒത്തുചേർന്ന ഹാഷിം അംലയും ഡേവിഡ് മില്ലറും ഇന്നിംഗ്സ് മുന്നോട്ടുനയിച്ചെങ്കിലും സ്കോർ 127ൽ മില്ലറെ(36) വീഴ്ത്തി യുസ്വേന്ദ്ര ചാഹൽ ഇന്ത്യയെ മത്സരത്തിലേക്കു തിരികെകൊണ്ടുവന്നു. പിന്നാലെ അർധസെഞ്ചുറി തികച്ച അംല(71)യും മടങ്ങി.\nഇതിന് പിന്നാലെയാണ് ‘ ചൈനാമാന്’ കുൽദീപ് യാദവിന്റെ മാന്ത്രിക സ്‌പെല് വന്നത്. 57 റണ്‍സ് വഴങ്ങിയായിരുന്നു കുൽദീപിന്‍റെ നാലു വിക്കറ്റ് പ്രകടനം. വാലറ്റം മുഴുവന് കുല്‍ദീപ് ചുരുട്ടിക്കെട്ടി. ഹാർദിക് പാണ്ഡ്യ, യുസ്വേന്ദ്ര ചാഹൽ എന്നിവർ രണ്ട് വിക്കറ്റ് വീതവും ജസ്പ്രീത് ബുംറ ഒരു വിക്കറ്റും നേടി.\nFeb 14, 2018 11:29 am


സ്പൂൺ മൈക്ക് ആക്കി, ആശുപത്രി കിടക്കയിൽ നിന്ന് പാട്ട് പാടുന്ന കുരുന്ന്; വീഡിയോ വൈറല് | Toddler Sings Standing on Hospital Bed viral video\nസ്പൂൺ മൈക്ക് ആക്കി, ആശുപത്രി കിടക്കയിൽ നിന്ന് പാട്ട് പാടുന്ന കുരുന്ന്; വീഡിയോ വൈറല്\nതന്‍റെ പ്രിയപ്പെട്ട ഗാനം വാർഡിലെ ടിവിയിൽ വന്നപ്പോഴാണ് കുരുന്നും കൂടെ പാടിയത്. കയ്യിൽ കിട്ടിയെ സ്പൂൺ മൈക്ക് ആക്കി പാടുകയാണ് ഈ കുറുമ്പന്.\nThiruvananthapuram, First Published Oct 14, 2021, 12:59 PM IST\nആശുപത്രി കിടക്കയിൽ നിന്ന് പാട്ട് പാടുന്ന ഒരു കൊച്ചുകുട്ടിയുടെ (toddler) വീഡിയോ ആണ് ഇപ്പോള് സോഷ്യല് മീഡിയയില് (social media) വൈറലാകുന്നത്. ഗ്യാസ്ട്രോഎന്റൈറ്റിസ് (gastroenteritis) ചികിത്സയ്ക്കായി ബ്രസീലിലെ (Brazil) ഒരു ആശുപത്രി വാർഡിൽ (hospital ward) പ്രവേശിപ്പിക്കപ്പെട്ട മിഗുവൽ എന്ന മിടുക്കനാണ് സ്പൂൺ മൈക്ക് ആക്കി, പാട്ട് പാടിയത്.\nതന്‍റെ പ്രിയപ്പെട്ട ഗാനം വാർഡിലെ ടിവിയിൽ വന്നപ്പോഴാണ് കുരുന്നും കൂടെ പാടിയത്. കയ്യിൽ കിട്ടിയെ സ്പൂൺ മൈക്ക് ആക്കി പാടുകയാണ് ഈ കുറുമ്പന്. ഗായകനും ഗാനരചയിതാവുമായ പെരികിൾസ് ഫാരിയ തന്റെ ട്വിറ്റർ അക്കൗണ്ടിലൂടെ ഈ വീഡിയോ പങ്കുവച്ചതോടെയാണ് സംഭവം സൈബര് ലോകത്ത് വൈറലായത്.\nആശുപത്രിയിലെ ബുദ്ധിമുട്ടുകൾക്കിടയിലും വളരെ ഊർ‍ജസ്വലനായി നില്‍ക്കുന്ന ഈ മിടുക്കനെ അഭിനന്ദനിക്കാനും സോഷ്യല് മീഡിയ മറന്നില്ല. ചികിത്സയ്ക്കായി ആശുപത്രിയിൽ പ്രവേശിപ്പിക്കപ്പെട്ട മിഗുവൽ ഇപ്പോൾ വീട്ടിലെത്തിയെന്നും ട്വീറ്റില് പറയുന്നുണ്ട്.\nAlso Read: ‘ഹായ് പപ്പാ!’; വിമാനയാത്രക്കിടെ പൈലറ്റായ പിതാവിനെ കണ്ട മിടുക്കിയുടെ സന്തോഷം; വീഡിയോ\nLast Updated Oct 14, 2021, 12:59 PM IST\nസ്പൂൺ മൈക്ക് ആക്കി\nതിയറ്ററുകളെ പ്രകമ്പനം കൊള്ളിക്കാൻ ദുല്‍ഖറിന്‍റെ 'കുറുപ്പ്'; റിലീസ് പ്രഖ്യാപിച്ചു\nഫിഞ്ചും വാര്‍ണറും മടങ്ങി, ദക്ഷിണാഫ്രിക്കക്കെതിരെ ഓസീസിന് ബാറ്റിംഗ് തകര്‍ച്ച


ലോകാവസാനത്തോളം- Young malayalam short story writer Abin Joseph Easter memories\n"അനുരാഗത്തിന്റെ ദുഃഖവെളളികളിലേയ്ക്കും ആത്മാവിന്റെ ഈസ്റ്ററുകളിലേയ്ക്കുമുളള പിൽക്കാല യാത്രകളുടെ തുടക്കമായിരുന്നിരിക്കണം" യുവകഥാകൃത്ത് അബിൻ ജോസഫ് എഴുതുന്ന ഈസ്റ്റർ ഓർമ്മ\nഅതൊരു ദുഃഖവെളളിയാഴ്ചയായിരുന്നു. കുരിശിന്റെ വഴി കഴിഞ്ഞ് ഞങ്ങളെല്ലാം കൂടി ഗ്രൗണ്ടിൽ ഒത്തുകൂടിയ സമയം. ബൈക്കിലെത്തിയ സുഹൃത്തുക്കളിലൊരാൾ ഈസ്റ്റർ വരുവല്ലേ, ആഘോഷിക്കണ്ടേ എന്ന് അന്വേഷിച്ചു. അപ്പോൾ ജീവിതത്തെക്കുറിച്ച് വലിയ ദാഞ്ഞശനികമായിട്ടൊന്നും ചിന്തിക്കാനറിയാത്ത, സാഹിത്യമൊന്നും വായിക്കാത്ത എന്റെ സ്നേഹിതൻ മറുപടി പറഞ്ഞു:” ജീസസ് ക്രൈസ്റ്റിന് ഈസ്റ്ററൊണ്ട്. നമ്മക്ക് പക്ഷേ, ഈസ്റ്ററില്ല, കുരിശ് മാത്രേ ഒളളൂ.”\nആദ്യത്തെ ചിരിക്കുശേഷം ആലോചിച്ചുനോക്കിയപ്പോൾ ശരിയാണ്, ജീവിതത്തിന്റെ മുക്കാൽപ്പങ്കും കുരിശു ചുമക്കുകയാണ്. അപൂർവ്വം കുറച്ചുകാലം, കുറച്ചുനിമിഷങ്ങൾ, ചില ഓർമ്മകൾ, ചില ചിരികൾ, ചുംബനങ്ങൾ, സായാഹ്നനടത്തങ്ങൾ, കൂരിരുട്ടിൽ തെളിഞ്ഞു കിടക്കുന്ന ഒറ്റനക്ഷത്രം, തീവണ്ടി ജനാലയിലൂടെ മിന്നായം പോലെ കാണുന്ന റാന്തൽവെട്ടം, ഡിസംബറിലെ മഞ്ഞുറഞ്ഞൊരു പ്രഭാതം, പച്ച വയൽപരപ്പിനു മീതേയ്ക്ക് ഇണമുറിയാതെ വന്നുവീഴുന്ന മൺസൂൺ മഴ, തിരക്കുളള വഴിയിലൂടെ നടന്നുപോകുമ്പോൾ തീർത്തും അപ്രതീക്ഷിതമായി ചെവിയിലെത്തുന്നൊരു പിൻവിളി; ജീവിതത്തിൽ ഉയിർപ്പിക്കപ്പെടുന്നത് എപ്പോഴൊക്കെയാണെന്ന് വെറുതെ എണ്ണി, ദൈവമേ, അധികമില്ലല്ലോ.\nഅഞ്ചാം ക്ലാസിൽ പഠിക്കുന്ന സമയം. കീഴ്‌പ്പളളിയിലെ ചാവറയച്ചന്റെ ദേവാലയത്തിലാണ് ഈസ്റ്റർ ദിവസം കുർബാന കൂടാൻ പോയത്. പാതിരാക്കുർബാനയ്ക്കു പോകുന്ന പതിവില്ല. അതുകൊണ്ട് രാവിലെയാണ് പളളിയിലെത്തുക. വെളുപ്പാൻകാലത്ത് പാതിയുറക്കത്തിൽ പളളിയിൽ നിന്നു. കുർബാനയ്ക്കൊടുവിൽ എല്ലാവരും അച്ചനടുത്തേയ്ക്കു വരിവരിയായി നടക്കാൻ തുടങ്ങി. എന്തിനാണെന്ന് എനിക്കാദ്യം മനസ്സിലായുമില്ല. പളളിയിൽ വച്ച് വർത്തമാനം പറയുന്നതിന് എന്നെ സ്ഥിരമായി പിടികൂടന്ന അച്ചനും സിസ്റ്റേഴ്സുമാണ് അതുകൊണ്ട് ആരോടും ചോദിക്കാൻ നിൽക്കാതെ ക്യൂവിൽ കയറി. എല്ലാവരും എന്തോ വാങ്ങി പോവുകയാണ്. എന്റെ ഊഴമെത്തി. കൈ നീട്ടി, ഒരു മുട്ട. അതിൽ പല നിറങ്ങൾ കൊണ്ട് ഹാപ്പി ഈസ്റ്റർ എന്നെഴുതിയിട്ടുണ്ട്. സി ബി എസ് സി ക്കാരനായ കൂട്ടുകാരൻ പുറത്തുവെച്ചു പറഞ്ഞു- ഇതാടാ ഈസ്റ്റർ എഗ്.\nഇടം കൈയിൽ ഒതുക്കിപ്പിടിച്ച മുട്ടയിലേയ്ക്ക് ഞാൻ നോക്കി. കാണാനൊക്കെയൊരു രസമുണ്ട്. എഴുത്ത് ചെറുതായി മാഞ്ഞുപോയത് പോലെ. ഞാനത് കീശയിലിട്ടു. പിന്നെ കൂട്ടുകാരുടെ കൂടെ തലേന്ന് കണ്ട സിനിമയെപ്പറ്റി, വൈകുന്നേരത്തെ ക്രിക്കറ്റ് കളിയെപ്പറ്റി, വീട്ടിലുണ്ടാക്കാൻ പോകുന്ന ബീഫ് കറിയെക്കുറിച്ച് നീണ്ട സംസാരങ്ങൾ. അവധിക്കാലം തീരുന്നതിന് മുന്പ് ഒരു ദിവസം ആറളം ഫാമിൽ കയറണമെന്നും കൊക്കോ പറിച്ചു തിന്നണമെന്നും (അന്ന് ഞാനത് കഴിച്ചിട്ടുണ്ടായിരുന്നില്ല) നേരത്തെയിട്ടിരുന്ന പദ്ധതിമേൽ ഒരുവട്ടം കൂടി ഗൂഢാലോചന നടത്തി. പളളിയിൽ നിന്ന് മെയിൻ റോഡു വരെയുളള വഴിയിലൂടെ ചെറിയൊരു ഓട്ടമത്സരത്തിലേർപ്പെട്ടു. പിന്നെ, വിയർത്തൊഴുകുന്ന നെറ്റിയുമായി വീട്ടിലേയ്ക്ക് നടന്നു. മുറിയിൽ കയറി കഴിഞ്ഞാണ്, കീശ തപ്പിയത്. അവിടെയുണ്ടായിരുന്നില്ല, എന്റെ ഈസ്റ്റർ എഗ്. അതിനുശേഷം ഞാനിന്നുവരെ ഒരു ഈസ്റ്റർ എഗുപോലും കണ്ടിട്ടില്ല.\nമുടി ബോയ് കട്ട് ചെയ്ത പെൺകുട്ടികളെ ഇഷ്ടപ്പെട്ടു തുടങ്ങിയത് എന്നുമുതലാണ് എന്ന് ഓർമ്മയില്ല. ഏഴിലോ എട്ടിലോ പഠിക്കുന്ന കാലത്തെ ഒരു ഈസ്റ്റർ തലേന്ന്, പളളിയിൽ അല്ലറ ചില്ലറ അലങ്കാരപ്പണിക്കളൊക്കെ നടക്കുന്നുണ്ട്. അതൊക്കെ കാണാനും കൂട്ടുകാരോടു വർത്തമാനം പറയാനുമാണ് ചെന്നത്. പളളിക്കു മുന്നിൽ വലിയൊരു തിണ്ടാണ്. താഴെ പാടങ്ങൾ. മുറ്റത്തെ കൊടിമരച്ചുവട്ടിൽ നിന്ന്, താഴത്തെ പാടപ്പച്ചയിലേയ്ക്ക് നോക്കിനിൽക്കുകയായിരുന്നു, അവൾ. മുട്ടോളമെത്തുന്ന ഒരു വെളളപ്പാവാട. ടോപ്പിന്റെ നിറമെന്താണെന്ന് കൃത്യമായിട്ട് ഓർക്കാനാവുന്നില്ല; ഒരു വ്യാഴവട്ടക്കാലം മുന്നത്തെ കാഴ്ചയല്ലേ. കഴുത്തിൽ നേർത്തൊരു ഷാൾ ഇട്ടിരുന്നു. അവൾ ബോയ് കട്ട് ചെയ്തിരുന്നു. ഞാൻ പതിയെ അടുത്ത് ചെന്നു. കാറ്റടിക്കുന്നുണ്ട്. നോട്ടം ചെന്നുവീണത് അവളുടെ പിൻകഴുത്തിലാണ്. നേർത്ത മുടിക്കുറ്റികൾ, അതിനു കുറുകെ മെലിഞ്ഞൊരു സ്വർണമാല. തൂങ്ങിക്കിടക്കുന്ന ജിമുക്കിയുടെ ചുവന്ന മുത്തുകൾ. അടുത്ത സെക്കൻഡിൽ അവളെനന്നെ തിരിഞ്ഞുനോക്കി. പെട്ടെന്നുളള നോട്ടത്തിൽ ഞാൻ പതറി. അത്രമേൽ തീവ്രമായ അപകർഷതയിലും ആത്മവിശ്വാസമില്ലായ്മയിലും ചുരുണ്ടുകൂടിക്കഴിയുന്ന കാലമായിരുന്നു അത്. അവളുടെ നോട്ടം താങ്ങാനുളള ബലം എന്റെ ഹൃദയത്തിനുണ്ടായിരുന്നില്ല. കണ്ണുകൾ തമ്മിലുടക്കിയ നിമിഷം ഞാൻ ചിരിക്കാൻ ശ്രമിച്ചിരിക്കണം. അപരിചതമായൊരു ചിരി അവൾ തിരിച്ചും തന്നിരിക്കണം. ഓർമ്മിക്കാനാവുന്നില്ല.\nപിറ്റേന്ന് പളളിക്കുളളിലും മുറ്റത്തും ഞാൻ തിരഞ്ഞത് അവളെ മാത്രമായിരുന്നു. കുർബാനയ്ക്കിടയിൽ പലവട്ടം പെൺകുട്ടികൾ നിൽക്കുന്ന ഭാഗത്തേയ്ക്ക് നോട്ടമെത്തിച്ചു. ചെറിയ ഇടവകയായതിനാൽ മിക്കവരെയും അറിയാമായിരുന്നു. അവൾ വിരുന്നുവന്നതാണ്.\nവിശുദ്ധീകരണത്തിന്റെ ബലിപീഠമേ സ്വസ്തി,\nകർത്താവിന്റെ കബറിടമേ സ്വസ്തി,\nഇനിയൊരു ബലിയർപ്പിക്കാൻ ഞങ്ങൾ വരുമോ, ഇല്ലയോ എന്നറിഞ്ഞുകൂട…\nകൂർബാന കഴിഞ്ഞ് ആളുകൾ പുറത്തേയ്ക്കിറങ്ങി. രണ്ടുവഴികളാണ് പുറത്തേയ്ക്കു പോകാനുളളത്. രണ്ടിലും കണ്ണെത്തുന്ന വിധത്തിൽ ഒരു തെങ്ങിൻത്തോപ്പിൽ ഞാൻ നിന്നു. കണ്ണുകൾ 180 ഡിഗ്രിയിൽ ഓടിക്കളിച്ചു. ആളുകളൊഴിയുന്നതുവരെ അവളുടെ ബോയ് കട്ട് മുഖം ഞാൻ തിരഞ്ഞു. ഒടുക്കം, അൾത്താര ബാലന്മാരായ കുറച്ചുപേരും കൂടി വീട്ടിലേയ്ക്കു മടങ്ങിയതോടെ, നിന്നിട്ടു കാര്യമില്ലെന്ന് മനസ്സിലായി. അവൾ പാതിരാക്കുർബാനയ്ക്കു വന്നിരിക്കണം. രാത്രിയിൽ കിടന്നുറങ്ങിയതിനെയോർത്ത് എനിക്ക് സങ്കടം വന്നു. പതിയെ വീട്ടിലേയ്ക്കു നടന്നു. ഒറ്റയ്ക്ക്. പിന്നൊയൊരിക്കലും ഞാനവളെ കണ്ടിട്ടില്ല. ഉറപ്പാണ്. ഒറ്റ നിമിഷത്തിൽ മിന്നായം പോലൊരു കാഴ്ചയിൽ എനിക്കവളോട് തോന്നിയത് പ്രണയമല്ലാതെ മറ്റെന്താണ്. അന്നു തന്നെയായിരിക്കണം പ്രണയത്തിന്റെ വേദനയും ആദ്യമായിട്ടറിഞ്ഞത്. ആഴത്തിൽതന്നെ. ആ നടപ്പ്. അനുരാഗത്തിന്റെ ദുഃഖവെളളികളിലേയ്ക്കും ആത്മാവിന്റെ ഈസ്റ്ററുകളിലേയ്ക്കുമുളള പിൽക്കാല യാത്രകളുടെ തുടക്കമായിരുന്നിരിക്കണം\nമലയാളിയുടെ ആസ്വാദനശീലങ്ങളിൽ ഒരു ആസിഡ് പരീക്ഷണം\nഉത്തരകൊറിയ വീണ്ടും മിസൈല് പരീക്ഷണം നടത്തി; പരാജയമെന്ന് അമേരിക്കയും ദക്ഷിണകൊറിയയും\nപ്രത്യാശയുടെ കിരണമേകി ഈസ്റ്റർ; അറിഞ്ഞിരിക്കാം ഈ കാര്യങ്ങള്\nഉയിര്‍പ്പിന്റെ സന്ദേശവുമായി ഇന്ന് ഈസ്റ്റര്


Ofsen in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Ofsen upayogangal, dossge, parswafalangal, prayojanangal, prathipravarthanangal, munnariyippu\nउत्पादक: Risen Pharmaceuticals\nOfsen के प्रकार चुनें\nOfsen Eye Drops\nOfsen വിലയും പാക്ക് സൈസും - Ofsen Price and Pack Size in Malayalam - Ofsen vilayum pack saisum\nOfsen Eye Drops ₹20.0 दवा खरीदें\nOfsen നേട്ടങ്ങളും ഉപയോഗങ്ങളും- Ofsen Benefits & Uses in Malayalam- Ofsen nettangalum upayogangalum\nOfsen ഡോസേജും കഴിക്കേണ്ട വിധവും- Ofsen Dosage & How to Take in Malayalam - Ofsen dosagum kazhikkenda vidavum\nOfsen പാർശ്വഫലങ്ങൾ- Ofsen Side Effects in Malayalam- Ofsen paarswafalangal\nOfsen ബന്ധപ്പെട്ട മുന്നറിയിപ്പുകൾ- Ofsen Related Warnings in Malayalam- Ofsen bandhappeṭṭa munnaṟiyippukaḷ\nOfsen-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Ofsen with Other Drugs in Malayalam- Ofsen-nu marunnukaḷumāyulla theevra pravarthanam\nOfsen വൈരുദ്ധ്യങ്ങൾ- Ofsen Contraindications in Malayalam- Ofsen vairudyangal\nOfsen സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Ofsen in Malayalam- Ofsen sambandhichu pothuveyulla chodyangal\nOfsen ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Ofsen Interactions with Food and Alcohol in Malayalam- Ofsen bhakshnavum madyavumaayulla prathipravarthanangal\nOfsen നേട്ടങ്ങളും ഉപയോഗങ്ങളും - Ofsen Benefits & Uses in Malayalam - Ofsen nettangalum upayogangalum\nOfsen പിൻവരുന്നവ ചികിത്സിക്കാൻ ഉപയോഗിക്കുന്നു\nOfsen ഡോസേജും കഴിക്കേണ്ട വിധവും - Ofsen Dosage & How to Take in Malayalam - Ofsen dosagum kazhikkenda vidavum\nOfsen-ന്റെ ചേരുവകൾ - Ofsen Active Ingredients in Malayalam - Ofsen-nte cheruvakal\nOfsen പാർശ്വഫലങ്ങൾ - Ofsen Side Effects in Malayalam - Ofsen paarswafalangal\nOfsen ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOfsen ബന്ധപ്പെട്ട മുന്നറിയിപ്പുകൾ - Ofsen Related Warnings in Malayalam - Ofsen bandhappeṭṭa munnaṟiyippukaḷ\nOfsen-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOfsen-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nOfsen-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nOfsen മുലയൂട്ടുന്ന സ്ത്രീകളിൽ ചില പാർശ്വഫലങ്ങൾ ഉളവാക്കിയേക്കാം. Ofsen കഴിച്ചശേഷം എന്തെങ്കിലും അനാവശ്യ ലക്ഷണങ്ങൾ ഉണ്ടാകുന്നെങ്കിൽ അത് വീണ്ടും കഴിക്കരുത്, മറിച്ച് ഡോക്ടറെ ഉടൻ വിളിക്കുക. ഡോക്ടർ നിങ്ങൾക്ക് ഏറ്റവും മികച്ച ഓപ്ഷൻ പറഞ്ഞുതരും.\nOfsen വൃക്കകളെ എങ്ങനെയാണ് ബാധിക്കുന്നത്?\nOfsen-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nOfsen കരളിനെ എങ്ങനെ ബാധിക്കുന്നു?\nOfsen-ന്റെ പാർശ്വഫലങ്ങൾ കരൾ-ത്തെ അപൂർവമായേ ബാധിക്കാറുള്ളൂ.\nOfsen ഹൃദയത്തെ എങ്ങനെ ബാധിക്കുന്നു?\nOfsen ഹൃദയം-ന് അപൂർവമായേ ഹാനികരമായിരിക്കുന്നുള്ളൂ.\nOfsen-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Ofsen with Other Drugs in Malayalam - Ofsen-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Ofsen പിൻവരുന്ന മരുന്നുകളോടൊപ്പം ഉപയോഗിക്കരുത് -\nOfsen വൈരുദ്ധ്യങ്ങൾ - Ofsen Contraindications in Malayalam - Ofsen vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Ofsen കഴിക്കരുത് -നിങ്ങളോട്\nOfsen സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Ofsen in Malayalam - Ofsen sambandhichu pothuveyulla chodyangal\nOfsen ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Ofsen-നോട് ആസക്തി ഉണ്ടാകുന്നില്ല.\nOfsen കഴിച്ചശേഷം നിങ്ങൾക്ക് ഉറക്കം വരാം. അതുകൊണ്ട് ഈ പ്രവർത്തനങ്ങളിൽ ഏർപ്പെടുന്നത് സുരക്ഷിതമല്ല.\nഅതെ, ഡോക്ടറുടെ നിർദേശപ്രകാരം മാത്രം Ofsen കഴിക്കുക.\nഇല്ല, Ofsen മാനസികരോഗങ്ങൾക്ക് ഫലപ്രദമല്ല.\nOfsen ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Ofsen Interactions with Food and Alcohol in Malayalam - Ofsen bhakshnavum madyavumaayulla prathipravarthanangal\nആഹാരവും Ofsen-ഉം തമ്മിലുള്ള പ്രതിപ്രവർത്തനം\nOfsen-നോടൊപ്പം ചില ആഹാരസാധനങ്ങൾ കഴിക്കുന്നത് പ്രവർത്തനങ്ങളുടെ തുടക്കത്തെ മാറ്റിമാറിച്ചേക്കാം. ഇക്കാര്യം ഡോക്ടറുമായി ചർച്ച ചെയ്യുക.\nമദ്യവും Ofsen-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Ofsen കഴിക്കുന്നതുകൊണ്ട് നിങ്ങളുടെ ആരോഗ്യത്തിന് സാരമായ ഹാനി സംഭവിക്കാം.\nOfsen ന് പകരമുള്ള മറ്റു മരുന്നുകൾ എല്ലാം കാണുക - Substitutes for Ofsen in Malayalam\nOfsen के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Ofsen കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Ofsen കഴിച്ചുവോ ?\nനിങ്ങൾ എത്രമാത്രം Ofsen ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Ofsen കഴിച്ചത്?\nനിങ്ങൾ എപ്പോഴാണ് Ofsen ഉപയോഗിക്കുന്നത് ?


ഡോ. കെ. മുഹമ്മദ് പാണ്ടിക്കാട് എഴുതിയ 'വിശുദ്ധ ഖുര്‍ആന് അപ്രകാരം പ്രവചിച്ചിട്ടില്ല' എന്ന കുറിപ്പിനുള്ള (ലക്കം 3168) പ്രതികരണമാണ് ഇത്. ഫറോവയുടെ ജഡം ജീര്‍ണിച്ചുപോകാതെ സൂക്ഷിക്കുമെന്ന് ഖുര്‍ആന് പ്രവചിച്ചിട്ടില്ലെന്നും പൗരാണിക വ്യാഖ്യാനങ്ങള് അതിനെ പിന്തുണക്കുന്നില്ലെന്നുമാണ് അദ്ദേഹം സമര്‍ഥിക്കുന്നത്.\nഖുര്‍ആനിലെ 10:92 വചനം, വ്യാഖ്യാനങ്ങള് ഒന്നും കൂടാതെ ഭാഷാപരമായി വിശകലനം ചെയ്താല് തന്നെ ഈജിപ്ത് മ്യൂസിയത്തിലുള്ള റംസീസ് രണ്ടാമന് എന്ന ഫറോവയുടെ മമ്മിയെ കുറിച്ചുള്ള പ്രവചനമാണ് അതെന്ന് ബോധ്യപ്പെടും. പ്രസ്തുത വചനത്തിന്റെ മലയാള വിവര്‍ത്തനങ്ങളില് ഒരു ചെറിയ അപാകത സംഭവിച്ചിട്ടുണ്ടെന്ന് ആദ്യമായി ഉണര്‍ത്തുന്നു. നജ്ജാ എന്ന അറബി പദത്തിന് രക്ഷപ്പെടുത്തി എന്ന അര്‍ഥം ഉള്ളതു പോലെ ഉയര്‍ന്ന സ്ഥലത്ത് ഉപേക്ഷിച്ചു എന്നും അര്‍ഥമുണ്ട്. അപ്പോള് പ്രസ്തുത ആയത്തിന്റെ അര്‍ഥം 'ഇന്ന് നാം നിന്നെ ജഡമായി ഉയര്‍ന്ന സ്ഥലത്ത് ഉപേക്ഷിക്കും' എന്നായിരിക്കും. ഇത് ഭാഷയോടും ചരിത്രവസ്തുതകളോടും ആധികാരിക വ്യാഖ്യാനങ്ങളോടും യോജിക്കുന്നതാണ്. 'നീ നിന്റെ പിന്‍തലമുറക്ക് ഒരു ദൃഷ്ടാന്തമാകുന്നതിന്' എന്ന പ്രയോഗം മ്യൂസിയത്തിലുള്ള മമ്മിയിലേക്ക് വ്യക്തമായ സൂചന നല്‍കുന്നതാണ്.\nനൂഹ് നബിയുടെ ജനതയെ നശിപ്പിച്ചതടക്കമുള്ള ഒരുപാട് ദൃഷ്ടാന്തങ്ങളെക്കുറിച്ച് ഖുര്‍ആന് പറയുന്നുണ്ടെങ്കിലും അവിടങ്ങളിലെല്ലാം ജനങ്ങള്‍ക്ക്, അല്ലെങ്കില് ലോകര്‍ക്ക് ദൃഷ്ടാന്തമാക്കി എന്നാണ് പറയുന്നത്. നിന്റെ പിന്‍തലമുറക്ക് എന്ന് പ്രത്യേകം പറയുന്നില്ല. ഖുര്‍ആനില് പിന്‍ഗാമികള്‍ക്ക് മാത്രമായി അല്ലാഹു നിശ്ചയിച്ച ഒരു ദൃഷ്ടാന്തം ഫറോവയുടെ ജഡത്തെക്കുറിച്ചുള്ള പരാമര്‍ശം മാത്രമാണ്. മറ്റു ദൃഷ്ടാന്തങ്ങളെക്കുറിച്ച് പറയുന്ന അധിക സ്ഥലത്തും ആയത്ത്, അതായത് ദൃഷ്ടാന്തം എന്ന് പറഞ്ഞതിനു ശേഷമാണ് ആര്‍ക്കു വേണ്ടി എന്ന് പറയുന്നത്. എന്നാല് ഈ വചനത്തില് നിന്റെ പിന്‍തലമുറക്ക് എന്ന് പറഞ്ഞതിനു ശേഷമാണ് ദൃഷ്ടാന്തം എന്ന് പറയുന്നത്. അര്‍ഥത്തില് കാര്യമായ മാറ്റമൊന്നുമില്ലെങ്കിലും ഒരു കാര്യത്തിന്റെ പ്രത്യേകതയും പ്രാധാന്യവും ഊന്നിപ്പറയുന്നതിനു വേണ്ടിയാണ് ഇത്തരം മുന്തിക്കല് നടത്തുന്നത് എന്നാണ് വ്യാകരണ അലങ്കാര ശാസ്ത്രം പറയുന്നത്. ഈ പദപ്രയോഗവും പത്തൊമ്പതാം നൂറ്റാണ്ടില് കണ്ടെടുക്കപ്പെട്ട ഫറോവയുടെ മൃതശരീരത്തെയാണ് സൂചിപ്പിക്കുന്നത്. ഈ മമ്മി മൂസാ നബിയുടെ കാലത്ത് മുക്കി നശിപ്പിക്കപ്പെട്ട ഫിര്‍ഔനിന്റേതാണോ എന്ന് പലരും സംശയം പ്രകടിപ്പിക്കാറുണ്ട്. എന്നാല് മൂവായിരം വര്‍ഷങ്ങളോളം ഒരു ശരീരം ഈ രൂപത്തില് നിലനില്‍ക്കുന്നതിന് ദൈവിക ദൃഷ്ടാന്തം എന്നല്ലാതെ മറ്റൊരു വ്യാഖ്യാനം നല്‍കാന് ആര്‍ക്കും കഴിഞ്ഞിട്ടില്ല.\nലേഖകന് സൂചിപ്പിച്ചതുപോലെ ഖുര്‍ആനിന്റെ അവതരണം മുതല് 1881 വരെയുള്ള കാലയളവില് പ്രസ്തുത ആയത്തിനെക്കുറിച്ച് ഉയര്‍ന്നുവരാനിടയുള്ള സംശയങ്ങള് പ്രസക്തമാണ്. എന്നാല് എക്കാലത്തേക്കുമായി അവതീര്‍ണമായ ദൈവിക വചനമായ ഖുര്‍ആന് ഒരു കാലഘട്ടത്തിലുള്ളവര്‍ക്ക് അര്‍ഥശങ്കക്കിടയില്ലാത്തവിധം മനസ്സിലായിക്കൊള്ളണമെന്നില്ല. ഉത്തമ നൂറ്റാണ്ടിലുള്ളവര്‍ക്ക് അറിയാത്ത കാര്യങ്ങള് പിന്നീട് വരുന്നവര്‍ക്ക് ഗ്രഹിക്കാന് കഴിയുമെന്ന് ഖുര്‍ആനിലും നബിവചനങ്ങളിലും വ്യക്തമാക്കിയതാണ്. ഈ വേദം സത്യമാണെന്ന് തെളിയിക്കുന്നതിനു വേണ്ടി അല്ലാഹു ജനങ്ങള്‍ക്ക് മനുഷ്യരിലും ചക്രവാളങ്ങളിലും ദൃഷ്ടാന്തങ്ങള് കാണിച്ചുകൊടുക്കുമെന്ന് ഖുര്‍ആന് പറയുന്നുണ്ട്. അല്ലാഹു പറയുന്നു: ''ഇത് (ഖുര്‍ആന്) സത്യമാണെന്ന് അവര്‍ക്ക് വ്യക്തമാകത്തക്കവണ്ണം വിവിധ ദിക്കുകളിലും അവരില് തന്നെയും നമ്മുടെ ദൃഷ്ടാന്തങ്ങള് വഴിയെ നാം അവര്‍ക്ക് കാണിച്ചുകൊടുക്കുന്നതാണ്'' (ഫുസ്സ്വിലത്ത് 53). ഈ വചനത്തിലെ സനുരീഹിം അതായത് 'വഴിയെ നാം അവര്‍ക്ക് കാണിച്ചുകൊടുക്കും' എന്ന വാക്യം പ്രത്യേകം ശ്രദ്ധേയമാണ്. ഖുര്‍ആന് അവതരിക്കുന്ന കാലത്ത് ജനങ്ങള്‍ക്ക് മനസ്സിലാക്കാന് കഴിയാത്ത കാര്യങ്ങള് പിന്നീട് വരുന്ന ജനങ്ങള്‍ക്ക് ഗ്രഹിക്കാന് കഴിയുമെന്നാണ് ഈ വാചകം സൂചിപ്പിക്കുന്നത്.\nഖുര്‍ആനില് പരാമര്‍ശിച്ച മുഴുവന് ദൃഷ്ടാന്തങ്ങളും മനസ്സിലാക്കാന് പൂര്‍വികര്‍ക്ക് കഴിഞ്ഞിട്ടില്ലെന്നും വരുംതലമുറക്ക് അത് കൂടുതല് ഉള്‍ക്കൊള്ളാന് കഴിയുമെന്നും സൂചിപ്പിക്കുന്ന ഖുര്‍ആന് വചനങ്ങള് വേറെയും നമുക്ക് കാണാന് കഴിയും. അല്ലാഹു പറയുന്നു: ''ഇത് ലോകര്‍ക്കുള്ള ഒരു ഉദ്‌ബോധനം മാത്രമാകുന്നു. ഒരു കാലയളവിനു ശേഷം ഇതിലെ വൃത്താന്തം നിങ്ങള്‍ക്ക് മനസ്സിലാവുക തന്നെ ചെയ്യും'' (38:88). ഖുര്‍ആന് അവതരണ കാലത്ത് ഇതിലെ ദൃഷ്ടാന്തങ്ങള് മനസ്സിലാക്കാന് മാത്രം അവരുടെ വൈജ്ഞാനിക മണ്ഡലം വികസിച്ചിരുന്നില്ല. അതുകൊണ്ടുതന്നെ ആ ജനത നബി(സ)യെ കളവാക്കുകയാണ് ചെയ്തത്. എന്നാല് ശാസ്ത്ര സൂചനകള് പഠനവിധേയമാക്കി വിലയിരുത്തി ഇത് സത്യം തന്നെയാണ് എന്ന് ജനം അംഗീകരിക്കുന്ന ഒരു കാലം വരുമെന്നും ഖുര്‍ആന് സൂചിപ്പിക്കുന്നുണ്ട്. അല്ലാഹു പറയുന്നു: ''ഓരോ വൃത്താന്തത്തിനും അത് സത്യമായി പ ുലരുന്ന ഒരു സന്ദര്‍ഭമുണ്ട്. വഴിയെ നിങ്ങള് അത് അറിഞ്ഞുകൊള്ളും'' (അല്‍അന്‍ആം 67).\nആത്മീയതയിലും ആരാധനാ കാര്യങ്ങളിലും അതീവശ്രദ്ധ പുലര്‍ത്തിയിരുന്ന ഉത്തമ തലമുറ അറിവിന്റെ കാര്യത്തില് മറ്റുള്ളവരേക്കാള് മികവുറ്റവരായിരിക്കുമെന്ന് നബി (സ) ഒരിക്കലും പറഞ്ഞിട്ടില്ല. മാത്രമല്ല, ഇനി വരുന്നവര്‍ക്കായിരിക്കും കൂടുതല് ഗ്രാഹ്യശക്തിയുണ്ടാവുക എന്ന് നബി (സ) സൂചിപ്പിക്കുകയും ചെയ്തിട്ടുണ്ട്. നബി (സ) തന്റെ വിടവാങ്ങല് പ്രസംഗത്തില് പറഞ്ഞു: ''ഞാന് ഇത് നിങ്ങള്‍ക്ക് എത്തിച്ചുതന്നില്ലയോ... അല്ലാഹുവേ നീ സാക്ഷി... നിങ്ങളില് ഹാജറുള്ളവര് ഹാജറില്ലാത്തവര്‍ക്ക് ഇത് എത്തിച്ചുകൊടുക്കട്ടെ. എത്രയെത്ര എത്തിച്ചു കൊടുക്കപ്പെടുന്നവരാണ് ഇത് കേട്ടവരേക്കാള് കൂടുതല് ഗ്രാഹ്യശക്തിയുള്ളവരായിട്ടുള്ളത്!'' (ബുഖാരി). ഖുര്‍ആന് വചനങ്ങളിലെ ശാസ്ത്രസൂചനകളും മറ്റും തിരുനബിയില്‍നിന്ന് നേരില് കേട്ട സ്വഹാബികളേക്കാള് കൂടുതല് കാര്യങ്ങള് അവര് മുഖേന ഈ സന്ദേശം ലഭിച്ച പിന്‍തലമുറക്ക് മനസ്സിലാക്കാന് സാധിക്കുമെന്നാണ് ഈ നബിവചനവും സൂചിപ്പിക്കുന്നത്.\nഖുര്‍ആനില് രണ്ടായിരത്തോളം സ്ഥലങ്ങളില് ശാസ്ത്ര പ്രാപഞ്ചിക വിസ്മയങ്ങള് പ്രതിപാദിക്കുന്നുണ്ടെങ്കിലും അവയില് അധികമൊന്നും ഹദീസുകളില് വിശദീകരിക്കപ്പെട്ടിട്ടില്ല. ഖുര്‍ആനില് സൂചിപ്പിച്ച ശാസ്ത്രസത്യങ്ങള് അക്കാലത്തുള്ളവര്‍ക്കു തന്നെ അറിഞ്ഞിരിക്കല് നിര്‍ബന്ധമായിരുന്നുവെങ്കില് നബി (സ) തന്റെ അനുചരന്മാര്‍ക്ക് അവ വിശദീകരിച്ചുകൊടുക്കുമായിരുന്നു. മൈക്രോസ്‌കോപ്പ് കണ്ടുപിടിച്ചതിനു ശേഷമാണ് മനുഷ്യന് ബീജവും അണ്ഡവും അവയുടെ രൂപവും തിരിച്ചറിയാനായത്. മുന്‍കാല തലമുറകള്‍ക്ക് ഇതൊന്നും മനസ്സിലാക്കാന് കഴിഞ്ഞിരുന്നില്ല എന്ന കാര്യം ഉറപ്പാണ്. അതുകൊണ്ടുതന്നെ ഈ വിഷയത്തിലെ ഹദീസുകളുടെ ശാസ്ത്രീയത അവര് ഗ്രഹിച്ചിരിക്കാന് ഇടയില്ല. എന്നാല് ഇവയില് വിശദീകരിക്കപ്പെട്ട വിശ്വാസകാര്യങ്ങള് ശാസ്ത്രവിവരം ഉള്ളവരെന്നോ ഇല്ലാത്തവരെന്നോ എന്ന വേര്‍തിരിവുകളൊന്നും കൂടാതെ ഏതു കാലഘട്ടത്തിലുള്ളവര്‍ക്കും മനസ്സിലാക്കാന് കഴിയുന്നതാണ്.\nപൗരാണിക ഖുര്‍ആന് വ്യാഖ്യാനങ്ങളൊന്നും തന്നെ ഖുര്‍ആനിലെ ശാസ്ത്രസൂക്തങ്ങളുടെ ശരിയായ വിവരണം ഉള്‍ക്കൊള്ളുന്നില്ല. അതിന് പ്രധാനമായും രണ്ട് കാരണങ്ങളുണ്ട്: ഒന്ന്, നബി(സ)യുടെ ഹദീസുകളില് ശാസ്ത്രസൂക്തങ്ങള് വിശദീകരിക്കപ്പെട്ടിട്ടില്ല. രണ്ട്, പൗരാണിക തഫ്‌സീറുകള് രചിക്കപ്പെട്ട കാലത്ത് ശാസ്ത്ര വിഷയങ്ങളിലുള്ള അറിവ് ഒട്ടും വികാസം പ്രാപിച്ചിരുന്നില്ല. അതുകൊണ്ടുതന്നെ ഖുര്‍ആനിന്റെ ആധികാരിക വ്യാഖ്യാതാക്കളില് അധികപേരും ശാസ്ത്രസൂക്തങ്ങള് വ്യാഖ്യാനിക്കാറില്ല. ചിലര് അവര് ജീവിച്ച കാലത്ത് നിലവിലുണ്ടായിരുന്ന, അത്രയൊന്നും വളര്‍ച്ചയെത്താത്ത ശാസ്ത്ര വിവരങ്ങളുടെ അടിസ്ഥാനത്തിലാണ് വ്യാഖ്യാനമെഴുതിയത്. 'അലഖ്' എന്ന പദത്തിന് രക്തപിണ്ഡം എന്ന് അര്‍ഥം നല്‍കിയത് അങ്ങനെയാണ്. ആധുനിക പരിഭാഷകളില് സിക്താണ്ഡം എന്നാണല്ലോ അതിന് അര്‍ഥം നല്‍കിയിട്ടുള്ളത്.\nശാസ്ത്രം എത്ര പുരോഗമിച്ചാലും ഖുര്‍ആനിലോ ഹദീസിലോ വന്ന ഒരു പദപ്രയോഗത്തില് പോലും അബദ്ധം കണ്ടെത്തുക സാധ്യമല്ല. കാരണം സര്‍വ ശാസ്ത്രത്തെക്കുറിച്ചും സൂക്ഷ്മവും അഗാധവുമായ ജ്ഞാനമുള്ള അല്ലാഹുവില്‍നിന്നുള്ള വെളിപാടിന്റെ അടിസ്ഥാനത്തിലാണ് അവ രേഖപ്പെടുത്തപ്പെട്ടിട്ടുള്ളത്. എന്നാല് ഖുര്‍ആനിന്റെ വ്യാഖ്യാനങ്ങള്‍ക്ക് അത്തരത്തിലുള്ള അപ്രമാദിത്വം കല്‍പിക്കാന് പാടില്ല. കാരണം അവയെല്ലാം മനുഷ്യരുടെ കരങ്ങളാല് രചിക്കപ്പെട്ടതാണ്. ഖുര്‍ആനിലെ മുഴുവന് സൂക്തങ്ങളും തികച്ചും ശാസ്ത്രീയമായും പ്രാമാണികമായും വ്യാഖ്യാനിക്കാന് ഒരാള്‍ക്കും സാധ്യമാവുകയില്ല. കാരണം മനുഷ്യന് വിജ്ഞാനത്തില്‍നിന്ന് അല്‍പം മാത്രമേ നല്‍കപ്പെട്ടിട്ടുള്ളൂ. ചില വിഷയങ്ങളില് മുന്‍കാല മുഫസ്സിറുകള്‍ക്ക് കണ്ടെത്താന് കഴിയാത്ത വിവരങ്ങള് പില്‍ക്കാലത്ത് വരുന്നവര്‍ക്ക് ലഭ്യമായെന്നിരിക്കും. ഫറോവയുടെ ജഡം പോലുള്ള ശാസ്ത്ര വിഷയങ്ങളില് മതവും ശാസ്ത്രവും പഠിച്ച മോറിസ് ബുക്കായിയെ പോലുള്ള പണ്ഡിതരുടെ വിലയിരുത്തലുകളാണ് പൊതുവെ സ്വീകാര്യം. ഖേദകരമെന്നു പറയട്ടെ ഖുര്‍ആന് സൂചിപ്പിച്ചതു പോലെ അധിക ജനങ്ങളും ഇത്തരം ദൃഷ്ടാന്തങ്ങളെക്കുറിച്ച് അശ്രദ്ധരാണ്.


സാറാ ജോസഫിന്റെ മരുമകൻ പികെ ശ്രീനിവാസന് നഷ്ടമായത് 20 ലക്ഷം\nസൈബർ തട്ടിപ്പ്; സാറാ ജോസഫിന്റെ മരുമകൻ പി.കെ ശ്രീനിവാസന് നഷ്ടമായത് 20 ലക്ഷം\nസിം കാര്‍ഡിന്‍റെ ഡ്യൂപ്ലിക്കേറ്റ് എടുത്തായിരുന്നു തട്ടിപ്പ്. സംഭവത്തിൽ തൃശൂര് സിറ്റി സൈബർ സെൽ അന്വേഷണം തുടങ്ങി.\n22 Dec, 2020 at 08:05 AM\nഎഴുത്തുകാരി സാറാ ജോസഫിന്‍റെ മരുമകന് പി.കെ ശ്രീനിവാസന്‍റെ ബാങ്ക് അക്കൗണ്ടില് നിന്ന് 20 ലക്ഷം തട്ടിയെടുത്തതായി പരാതി. കാനറ ബാങ്ക് അക്കൗണ്ടില് നിന്നാണ് പണം നഷ്ടപ്പെട്ടത്. സിം കാര്‍ഡിന്‍റെ ഡ്യൂപ്ലിക്കേറ്റ് എടുത്തായിരുന്നു തട്ടിപ്പ്. സംഭവത്തിൽ തൃശൂര് സിറ്റി സൈബർസെൽ അന്വേഷണം തുടങ്ങി. തൃശൂര് വെസ്റ്റ് പാലസ് റോഡിലുള്ള കാനറ ബാങ്കിലെ പി.കെ ശ്രീനാവാസന്റെ അക്കൗണ്ടിൽ നിന്നാണ് പണം നഷ്ടപ്പെട്ടത്.\nശ്രീനിവാസൻ ഉപയോഗിച്ചിരുന്ന ബി.എസ്.എൻ.എൽ പോസ്റ്റ് പെയ്ഡ് സിം കാർഡിന്റെ ഡ്യൂപ്ലിക്കേറ്റ് എടുത്താണ് തട്ടിപ്പ് നടത്തിയിരിക്കുന്നത്. ഈ സിം കാർഡിലേക്ക് വന്ന ഒടിപി ഉപയോഗിച്ച് അഞ്ച് തവണകളിലായാണ് പണം നഷ്ടപ്പെട്ടിരിക്കുന്നത്. ശ്രീനിവാസന്റെ ആധാർ കാർഡിലെ ഫോട്ടോ മാറ്റി ആലുവയിൽ നിന്നുമാണ് സിം കാർഡ് എടുത്തിട്ടുള്ളത്. കാനറ ബാങ്കിൽ നിന്നും വെസ്റ്റ് ബംഗാളിലുള്ള ഐ.സി.ഐ.സി.ഐ ബാങ്കിലേക്ക് പോയ പണം പന്നീട് എങ്ങേട്ട് പോയെന്നതും വ്യക്തമല്ല.\nസംഭവത്തിൽ തൃശൂര് സൈബർ സെല്ലിൽ ശ്രീനിവാസൻ നൽകിയ പരാതിയിൽ അന്വേഷണം ആരംഭിച്ചിട്ടുണ്ട്. ബീഹാർ കേന്ദ്രീകരിച്ചാണ് തട്ടിപ്പ് നടന്നിരിക്കുന്നതെന്നാണ് പൊലീസിന്റെ പ്രാഥമിക നിഗമനം. കാനറ ബാങ്കിൽ നൽകിയ പരാതിയിലും തുടർനടപടികൾ ആരംഭിച്ചതായി ബാങ്ക് അധികൃതർ അറിയിച്ചു.